താൾ:A Grammer of Malayalam 1863.pdf/106 - വിക്കിഗ്രന്ഥശാല\nതാൾ:A Grammer of Malayalam 1863.pdf/106\n൨൩൧. ഗുണിയിൽനിന്നു ഗുണവും ഉടയത്തിൽനിന്നു ഉടമയും അം, ത, ത്വം, പ്പം ം ആഴ്മ എന്ന അന്തത്തിൽ വരുന്നതിൽനാൽ ഉണ്ടാക്കുന്നു (൧) അം: ദൃ-ന്തം; 'കള്ളൻ- കള്ളം: നിളൻ-നീളം: കോപി-കോപം' (൨) ത: ദൃ-ന്തം;ശുദ്ധൻ- ശുദ്ധത: ദുഷ്ടൻ- ദുഷ്ടത :ശത്രു-ശത്രുത:ബന്ധു-ബന്ധുത:കവി-കവിത. (൩) ത്വം :ദൃ-ന്തം; 'ഭോഷൻ-ഭോഷത്വം: ഗുത- ഗുരുത്വം : ത്രി-ത്രിത്വം.' (൪) പ്പം. ദൃ-ന്തം ; കടു- കടുപ്പം:ബഹു- ബഹുപ്പം :ചെറു-ചെറുപ്പം' (൫) മ ദൃ-ന്തം, 'നൽ- നന്മ: കടു-കടുമ: അടി-അടിമ:കളീർ-കുളുൎമ്മ.' (൬) ആഴ്മ:ദൃ-ന്തം; ' ആൾ-ആളാഴ്മ: താഴെ -താഴാഴ്മ: കൊള്ളാം -കൊള്ളാഴ്മ.'\n൨൩൨. വക പ്രത്യായങ്ങളിൽ ത-ത്വം എന്നവ സംസ്കൃതം ആകുന്നു.പ്പം,മ,,ആഴ്മഎന്നവ മലയാഴ്മ ആകുുന്നു. അം എന്നതു രണ്ടു ബാഷയിൽ മൊഴികൾക്കും ചേരുന്നു. ആഴ്മ എന്നതു രണ്ടു ഭാഷയിലേ മൊഴികൾക്കും ചേരുന്നു. ആഴ്മ എന്നതു ആഴ്മ എന്ന ക്രിയ, പദത്തിൽനിന്നു ഉണ്ടാകുന്ന നാമം ആകുന്നു. ആളൻ ആളി ആഴ്മ എന്നിങ്ങനെ വരും.\n൨൩൩. സംസ്കൃതങ്ങളുടെ ആദ്യാക്ഷരത്തിന്റെ പിന്പു ആകാരം ചേരുംമ്പോൾ ആ നാമങ്ങളോടു സംബന്ധപ്പെട്ടിരിക്കുന്ന മറ്റനാമങ്ങൾ ഉണ്ടാകം : ദൃ-ന്തം; ശിവൻ-'ശിവൻന്റെ പുത്രൻ, ശിവമതകാരൻ : രാഘ്യ-രാഘവൻ 'രഘുവംശകാരൻ, രാമൻ' ബുദ്ധൻ-ബൊദ്ധൻ 'ബുദ്ദമതകാരൻ ബഹു- ബാന്ധവം' ' ബന്ധുത്വം അശ്വം. ആശ്വം ആശ്വം:'ചെറുകുതിര' ഭൃഗു- ഭാൎഗ്ഗവൻ ബൃഗുവിന്റെ സന്തതി' വസ്ത്രം- വാസ്ത്രം വസ്ത്രം കൊണ്ടുള്ളതു സുമിത്ര--സൌമിത്രി' ' സുമിത്രയുടെ പുത്രൻ' ഭൃഗു-ഭാൎഗ്ഗവി 'ഭൃഗുവിന്റെ പുത്രി' കൃഷ്ണൻ- കാഷ്ണി 'കൃഷ്ണന്റെ സന്തതി.'\n൨൩൪. ചിലനാമങ്ങളുടെ അന്തത്തിൽ, ന,യ,ത,ക, എന്നയക്ഷരങ്ങൾ കുടുന്നതിനാൽ മറ്റു ചില നാമങ്ങൾ ഉണ്ടാകും: ദൃ-ന്തം; 'ഭരം-ഭരണം : സുഖം-സുഖ്യം: ദു:ഖം-ദുഖിതം: ഗ്രവ്യം-ദ്രവ്യകം. എന്നാൽ ന എന്നതു കുടുന്നതിനു സാമാന്ന്യ മായിട്ടു ചെയുകയെന്നും യ എന്നതിനു ചെയുവാനുള്ളതു എന്നും ത എന്നതിനു ചെയ്യപ്പെട്ടതു എന്നും, ക എന്നതിനു ചെയ്യുന്നതു എന്നും അൎത്ഥമാകും : ദൃ-ന്തം; 'ഗുണം-ഗുണനം-ഗുണ്യം ഗുണിതം, ഗുണകം : അംശം-അംശനം-അംശ്യം,അംശിത്വം, അംശകം.\n൨൩൫ചില നാമങ്ങൾ ആദ്യത്തിൽ ആകാരം വരികയും അന്ത്യത്തിൽ യ,ക,എന്നയക്ഷരങ്ങളിൽ ഒന്നു ചേരുകയും രണ്ടും ചെയ്യുന്നതിനാൽ മറ്റു നാമങ്ങൾ ഉണ്ടാകും : ദൃ-ന്തം; സുഖം- സൌഖ്യം; ധനം-ധാന്യം;അധിപതി-ആധിപത്യം സോമൻ-സൌമ്യം ഏകം-ഐക്യം' വസന്തം വാസന്തികം.\n"https://ml.wikisource.org/w/index.php?title=താൾ:A_Grammer_of_Malayalam_1863.pdf/106&oldid=155052" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 06:39, 16 ഓഗസ്റ്റ് 2018.


Read all Latest Updates on and about smart phone\nFri Jul 10 2020 04:48:28 GMT+0530 (India Standard Time)\nYou Searched For "smart phone"\nസ്മാര്‍ട് ഫോണുകളിലെ കാമറ ഉപയോഗിച്ച് ഹാക്കര്‍മാര്‍ക്ക് നിരീക്ഷിക്കാമെന്ന് കണ്ടെത്തല്\n21 Nov 2019 10:39 AM GMT\nകോടിക്കണക്കിന് ഉപയോക്താക്കളെ ബാധിക്കുന്നതാണ് ഈ പ്രശ്‌നം. കണ്ടെത്തലിനെ തുടര്‍ന്ന് ഗൂഗിളും സാംസങും സെക്യൂരിറ്റി പാച്ച് അപ്‌ഡേറ്റുകള് ലഭ്യമാക്കിയിട്ടുണ്ട്.\n26 April 2019 2:02 AM GMT\nഅശോക് ശ്യാംലാല് പാണ്ഡേ എന്നയാളാണ് പരാതി നല്‍കിയത്. പരാതിയുടെ അടിസ്ഥാനത്തില് മുംബൈ ഡിഎന് നഗര് പോലിസ് കേസെടുത്തു. ഭാരത് എന്ന സിനിമയുടെ പ്രമോഷന് ഷൂട്ടിന് സല്‍മാന് സൈക്കിളില് ജുഹുവില്‍നിന്ന് കണ്ടിവാലിയിലേക്ക് പോവുന്നതിന്റെ വീഡിയോ ദൃശ്യം ചിത്രീകരിക്കുന്നതിനിടെ മൊബൈല് ഫോണ് തട്ടിപ്പറിച്ചെന്നാണ് പരാതി.\nവൈഫൈയില് നിന്ന് മൊബൈല് ചാര്‍ജ് ചെയ്യാം; ബാറ്ററി ഇല്ലാതെ\n31 Jan 2019 1:27 PM GMT\nനിങ്ങളുടെ ഫോണ് വൈഫൈയുമായി കണക്ട് ചെയ്യുമ്പോള് തനിയേ ചാര്‍ജാവുന്ന സാങ്കേതിക വിദ്യ ശാസ്ത്രജ്ഞര് കണ്ടെത്തിയിരിക്കുന്നു. അമേരിക്കയിലെ മാസച്ചുസിറ്റ്‌സ് ഇന്‍സ്റ്റിറ്റിയൂട്ട് ഓഫ് ടെക്‌നോളജിയിലെ ഗവേഷകരാണ് കണ്ടുപിടിത്തത്തിന് പിന്നില്.\nവലിയ സ്‌ക്രീനുള്ള സ്മാര്‍ട്ട്‌ഫോണുമായി ജിയോ\n26 Dec 2018 9:36 AM GMT\nപുതുതലമുറയെ ലക്ഷ്യമിട്ട് വലിയ സ്‌ക്രീനുള്ള സ്മാര്‍ട്ട്‌ഫോണുമായാണ് വിപണി കീഴടക്കാന് ജിയോ എത്തുന്നത്. ഫീച്ചര്‍ഫോണുകള് നാലാം തലമുറയിലേക്ക് (4ജി) മാറ്റാന് ഉദ്ദേശിക്കുന്നവരെ ലക്ഷ്യമിട്ടാണ് ജിയോയുടെ നീക്കം.\nചെമ്പില് നിന്ന് സ്വര്‍ണം; അത്ഭുത കണ്ടെത്തലുമായി ചൈന\n26 Dec 2018 9:15 AM GMT\nചൈനീസ് ഗവേഷകരാണ് വിപ്ലവകരമായ കണ്ടെത്തലിനു പിന്നില്. സയന്‍സ് അഡ്വാന്‍സസ് ജേണലിലാണ് ഇതുമായി ബന്ധപ്പെട്ട പഠനം പ്രസിദ്ധീകരിച്ചിരിക്കുന്നത്.\nപുതിയ മൂന്ന് ഫോണുകളുമായി കൂൾപാഡ്\n25 Dec 2018 5:39 PM GMT\nഡിസംബർ 20ന് മെഗാ സീരിസ് വിഭാഗത്തിലാണ് കൂൾപാഡ് പുതിയ മൂന്ന് ഫോണുകൾ അവതരിപ്പിക്കുന്നത്\nവിവോ വൈ93 ഇന്ത്യയില്; വില 13,999\n24 Dec 2018 6:47 AM GMT\nചൈനയില് കഴിഞ്ഞ മാസം ഇറങ്ങിയ ഫോണ് ഹീലിയോ പി22 എസ്ഒസി പ്രോസസറുമായാണ് എത്തുന്നത്. ഈ ഫോണിന് ഇന്ത്യന് വിപണിയിലെ വില 13,999 രൂപയായിരിക്കും.\nസര്‍ക്കാര് കാര്യാലയങ്ങളില് സ്മാര്‍ട്ട്‌ഫോണിന് നിരോധനം\n20 March 2016 5:27 AM GMT\nഅസ്റ്റാന: കസാഖിസ്താനിലെ സര്‍ക്കാര് കാര്യാലയങ്ങളില് സ്മാര്‍ട്ട്‌ഫോണ് നിരോധിക്കുന്നു. സര്‍ക്കാര് കാര്യാലയങ്ങളിലെ ഉദ്യോഗസ്ഥരും വിവിധ...\nസ്മാര്‍ട്ട് ഫോണുകളില് ബെഡ്‌മോഡ് ടൈം ആവശ്യമോ?\n16 Nov 2015 4:48 AM GMT\nലണ്ടന്: ഉറക്കം നഷ്ടപ്പെടാതിരിക്കാന് സ്മാര്‍ട്ട് ഫോണുകളിലും ടാബ്‌ലറ്റുകളിലും ഇറീഡറുകളിലും ബെഡ്‌ടൈം മോഡ് ആവശ്യമെന്നു ലണ്ടനിലെ കുട്ടികളുടെ ആശുപത്രിയായ...\n16 Nov 2015 3:17 AM GMT\nലണ്ടന്: ഉറക്കം നഷ്ടപ്പെടാതിരിക്കാന് സ്മാര്‍ട്ട് ഫോണുകളിലും ടാബ്‌ലറ്റുകളിലും ഇ-റീഡറുകളിലും ബെഡ്‌ടൈം മോഡ് ആവശ്യമെന്നു ലണ്ടനിലെ കുട്ടികളുടെ ആശുപത്രിയായ ...\nഇനി ഫോണില് സാധനങ്ങളും തൂക്കാം\n16 Sep 2015 10:58 AM GMT\nകച്ചവടക്കാര് സൂക്ഷിക്കൂക. തൂക്കത്തില് കള്ളത്തരം കാണിക്കാന് ഇനി കഴിയില്ല. സാധനം വാങ്ങാന് വരുന്ന ആളുടെ കൈയ്യില് ചിലപ്പോള് ഭാരം തൂക്കാനുള്ള മൊബൈല് ...


ചെൽസിയുടെ അപരാജിത കുതിപ്പിന് വെംബ്ലിയിൽ അവസാനം കുറിച്ച് സ്പർസ് | Fanport | Premier League News Malayalam\nHome Football Premier League ചെൽസിയുടെ അപരാജിത കുതിപ്പിന് വെംബ്ലിയിൽ അവസാനം കുറിച്ച് സ്പർസ്\nചെൽസിയുടെ അപരാജിത കുതിപ്പിന് വെംബ്ലിയിൽ അവസാനം കുറിച്ച് സ്പർസ്\nNovember 25, 2018 - 12:59 AM\nചെൽസിയുടെ അപരാജിത കുതിപ്പിന് വെംബ്ലിയിൽ അവസാനം.3-1 നാണ് സ്പർസ് ചെൽസിയെ തകർത്തത്. ഇന്നത്തെ ജയത്തോടെ 30 പോയിന്റുള്ള സ്പർസ് ചെൽസിയെ മറികടന്ന് മൂന്നാം സ്ഥാനത്തെത്തി. 28 പോയിന്റുള്ള ചെൽസി നാലാം സ്ഥാനതേക്ക് പിന്തള്ളപ്പെട്ടു.\nപ്രതിരോധത്തിൽ വരുത്തിയ വൻ പിഴവുകളാണ് സ്പർസിനെതിരെ ചെൽസിക്ക് വിനയായത്. 8 ആം മിനുട്ടിൽ എറിക്സന്റെ ഫ്രീകിക്കിൽ നിന്ന് അലിയാണ് സ്പർസിനെ മുന്നിൽ എത്തിച്ചത്. ഏറെ വൈകാതെ ഹസാർഡിനെ ബോക്‌സിൽ വീഴ്ത്തിയതിന് ചെൽസി പെനാൽറ്റി ആർഹിച്ചെങ്കിലും റഫറി അനുവദിച്ചില്ല. പിന്നീട് 16 ആം മിനുട്ടിൽ മികച്ച ഷോട്ടിലൂടെ കെയ്ൻ സ്പർസിന്റെ ലീഡ് ഉയർത്തി. പിന്നീടും ലീഡ് ഉയർത്താൻ സ്പർസിന് മികച്ച അവസരങ്ങൾ ലഭിച്ചെങ്കിലും ചെൽസി ഗോളി കെപയുടെ സേവുകൾ നീല പടയുടെ രക്ഷക്ക് എത്തി.\nരണ്ടാം പകുതിയിലും വ്യക്തമായ ആധിപത്യമാണ് സ്പർസ് പുലർത്തിയത്. 54 ആം മിനുട്ടിൽ മികച്ച സോളോ ഗോളിലൂടെ സോൺ സ്പർസിന്റെ ലീഡ് മൂന്നാക്കി ഉയർത്തി. പിന്നീട് ലഭിച്ച ഏതാനും സുവർണാവസരങ്ങൾ കെയ്ൻ നഷ്ടപ്പെടുത്തിയില്ലായിരുന്നു എങ്കിൽ ചെൽസിയുടെ തോൽവി ഇതിലും മോശമായേനെ. പകരക്കാരനായി ഇറങ്ങി ജിറൂദ് ഒരു ഗോൾ നേടിയെങ്കിലും സമയം ഏറെ വൈകിയിരുന്നു.\nPrevious articleആധികാരിക വിജയവുമായി ബംഗാള് ടൈഗേഴ്സ്\nNext articleഇന്റർ മിലാൻ വീണ്ടും വിജയ വഴിയിൽ


‘മുസ്‍ലിം ആണോ, സാധനങ്ങള് വേണ്ട’ ഡെലിവറി ബോയ് മുസ്‍ലിം ആയതിനാൽ സാധനങ്ങൾ വാങ്ങിയില്ല; പരാതിയില് അറസ്റ്റ്\nസാധനം ഡെലിവറി ചെയ്യാന് എത്തിയ ആള് മുസ്‌ലീം മതവിശ്വാസിയാണെന്ന കാരണത്തില് സാധനം വാങ്ങാന് വിസമ്മതിച്ചയാളെ മഹാരാഷ്ട്രയില് പൊലീസ് അറസ്റ്റ് ചെയ്തു.\n23 Apr, 2020 at 10:12 AM\nസാധനം ഡെലിവറി ചെയ്യാന് എത്തിയ ആള് മുസ്‌ലീം മതവിശ്വാസിയാണെന്ന കാരണത്തില് സാധനം വാങ്ങാന് വിസമ്മതിച്ചയാളെ മഹാരാഷ്ട്രയില് പൊലീസ് അറസ്റ്റ് ചെയ്തു. മഹാരാഷ്ട്രയിലെ താനെയിലാണ് സംഭവം. കാശ്മീര പ്രദേശവാസിയായ ആളെ ഡെലിവറി ബോയുടെ പരാതിയുടെ അടിസ്ഥാനത്തിലാണ് അറസ്റ്റ് ചെയ്തത്. ഗജ്‌നന് ചതുര്‍വേദി എന്നയാള് ഓണ്‍ലൈനില് നിന്ന് ഓര്‍ഡര് ചെയ്ത സാധനങ്ങള് എത്തിച്ച് നല്‍കാന് ഡെലിവറി ബോയ് വീട്ടിലെത്തിയപ്പോഴാണ് കേസിനാസ്പദമായ സംഭവം ഉണ്ടായത്.\nവീട്ടിലെത്തിയ ഡെലിവറി ബോയ്‍യോട് പേര് ചോദിച്ചറിഞ്ഞ ഗജ‌നന് ഇയാള് മുസ്‌ലീം മതവിശ്വാസിയാ‍ണന്ന് അറിഞ്ഞതോടെ സാധനങ്ങള് വാങ്ങുവാന് വിസമ്മതിക്കുകയായിരുന്നു. മതവൃകാരം വ്രണപ്പെടുത്തിയെന്നും വര്‍ഗീയ പരാമര്‍ശം ഉന്നയിച്ചെന്നുമാരോപിച്ച് ഗജനൻ ചതുർവേദിക്കെതിരെ ഐ.പി.സി സെക്ഷൻ 295 (എ) പ്രകാരം കേസെടുത്തു. സംഭവത്തില് കൂടുതല് അന്വേഷണം നടത്തി വരികയാണെന്നും പോലീസ് അറിയിച്ചു.\n‘ഈ ദുര്‍ഘടമായ അവസരത്തില് ഞാൻ എന്റെ ജീവൻ പണയപ്പെടുത്തിയാണ് അവശ്യവസ്തുക്കൾ വീടുകളിലേക്ക് എത്തിക്കുന്നത്', ഡെലിവറി ബോയ് പറഞ്ഞു. ‘ഈ സമയങ്ങളിൽ പോലും ആളുകൾ മതത്തിലാണ് ശ്രദ്ധിക്കുന്നതെന്ന് മനസിലാക്കുമ്പോള് ഞെട്ടലും സങ്കടവുമുണ്ടാകുന്നു. തൻ്റെ പേരും വിവരങ്ങളും ചോദിച്ചറിഞ്ഞ ശേഷം ചതുർവേദി പാഴ്‌സൽ വാങ്ങാൻ തയ്യാറായില്ല. മുസ്ലീം വിഭാഗത്തിൽ നിന്നുള്ളവരിൽ നിന്ന് സാധനങ്ങൾ വാങ്ങില്ലെന്ന് അദ്ദേഹം വ്യക്തമാക്കി’. ആ വ്യക്തിയുടെ പെരുമാറ്റം വളരെയധികം വേദനിപ്പിക്കുന്നതായിരുന്നുവെന്നും ഡെലിവറി ബോയ് ആയ ബർകത്ത് പട്ടേൽ പറഞ്ഞു


കര്‍ഷകസമരം; നേതാക്കളുമായി കേന്ദ്ര ആഭ്യന്തരമന്ത്രി അമിത് ഷാ ഇന്ന് ചര്‍ച്ച നടത്തും - Keralabhooshanam Daily കര്‍ഷകസമരം; നേതാക്കളുമായി കേന്ദ്ര ആഭ്യന്തരമന്ത്രി അമിത് ഷാ ഇന്ന് ചര്‍ച്ച നടത്തും\nHome/NEWS/BREAKING NEWS/കര്‍ഷകസമരം; നേതാക്കളുമായി കേന്ദ്ര ആഭ്യന്തരമന്ത്രി അമിത് ഷാ ഇന്ന് ചര്‍ച്ച നടത്തും\nന്യൂഡല്‍ഹി : സമരം നടത്തുന്ന കര്‍ഷകനേതാക്കളുമായി കേന്ദ്ര ആഭ്യന്തരമന്ത്രി അമിത് ഷാ ഇന്ന് ചര്‍ച്ച നടത്തും. ഇന്നു രാത്രി ഏഴുമണിക്ക് അമിത് ഷായുടെ വസതിയിലാണ് ചര്‍ച്ച നടക്കുക.\nഅമിത് ഷാ ചര്‍ച്ചയ്ക്ക് വിളിച്ചതായി ഭാരതീയ കിസാന് യൂണിയന് നേതാവ് രാകേഷ് ടിഖായത്താണ് വെളിപ്പെടുത്തിയത്. അതിനിടെ കേന്ദ്ര കൃഷിമന്ത്രി നരേന്ദ്രസിങ് തോമറുമായി ഹരിയാന മുഖ്യമന്ത്രി മനോഹര് ലാല് ഖട്ടര് കൂടിക്കാഴ്ച നടത്തി.\nഉച്ചയ്ക്ക് കേന്ദ്രമന്ത്രി തോമറിന്റെ വസതിയിലായിരുന്നു കൂടിക്കാഴ്ച. കര്‍ഷക സമരം ഹരിയാന സര്‍ക്കാരിന്റെ നിലില്‍പ്പിനെ കൂടി പ്രതികൂലമായി ബാധിക്കുന്ന സാഹചര്യത്തില് കൂടിക്കാഴ്ചയ്ക്ക് നിര്‍ണായക പ്രാധാന്യമുണ്ട്.\nവിവാദ നിയമം പിന്‍വലിക്കണമെന്ന ആവശ്യത്തില് കര്‍ഷകസംഘടനകള് ഉറച്ചു നിന്നതിനെ തുടര്‍ന്ന് ആദ്യവട്ട ചര്‍ച്ചകളെല്ലാം പരാജയപ്പെട്ടിരുന്നു. കഴിഞ്ഞദിവസത്തെ ചര്‍ച്ച പരാജയപ്പെട്ടെങ്കിലും, കേന്ദ്ര കൃഷിമന്ത്രി നാളെ വീണ്ടും കര്‍ഷക സംഘടനകളെ ചര്‍ച്ചയ്ക്ക് വിളിച്ചിട്ടുണ്ട്.


പ്രദീപിന്റെ വിയോഗം വിശ്വസിക്കാനാകാതെ പൊന്നൂക്കര; മൃതദേഹം നാട്ടിലെത്തിക്കാന് ഊര്‍ജിത നീക്കം | Sirajlive.com\nപ്രദീപിന്റെ വിയോഗം വിശ്വസിക്കാനാകാതെ പൊന്നൂക്കര; മൃതദേഹം നാട്ടിലെത്തിക്കാന് ഊര്‍ജിത നീക്കം\nDec 09, 2021 8:36 am |\nDec 09, 2021 9:59 am\nതൃശൂര് | കൂനൂര് ഹെലികോപ്ടര് ദുരന്തത്തില് തൃശൂരിലെ പൊന്നൂക്കര ഗ്രാമത്തിന് നഷ്ടമായത് സൗമ്യനും സ്‌നേഹധനനുമായ നാട്ടുകാരനെ. പൊന്നൂക്കര മൈമ്പുള്ളി ക്ഷേത്രത്തിന് സമീപം അറക്കല് വീട്ടില് രാധാകൃഷ്ണന്റെ മകന് എ പ്രദീപ് (38) ആണ് മരിച്ചത്. ഇന്ത്യയുടെ സംയുക്ത സൈനിക ജനറല് ബിപിന് റാവത്ത് ഉള്‍പ്പെടെ 13 പേര് മരണപ്പെട്ട അപകടത്തില് പ്രദീപിന്റെ ജീവനും പൊലിയുകയായിരുന്നു. സംഭവത്തിന്റെ നടുക്കത്തിലാണ് പൊന്നൂക്കര. അപകട വിവരമറിഞ്ഞ് സഹോദരനും ബന്ധുവും കൂനൂരിലേക്ക് പുറപ്പെട്ടിട്ടുണ്ട്. മൃതദേഹം ഇന്ന് ഡല്‍ഹിയില് എത്തിക്കും. നാട്ടില് കൊണ്ടുവരാനുള്ള നീക്കവും ഊര്‍ജിതമായി നടക്കുന്നുണ്ട്.\nപിതാവിന് സുഖമില്ലാത്തതിനാല് രണ്ടാഴ്ച മുമ്പ് പ്രദീപ് അവധിക്ക് നാട്ടില് എത്തിയിരുന്നു. ഓക്‌സിജന്റെ സഹായത്താലാണ് പിതാവ് കഴിയുന്നത്. പിതാവിനെ ഇതുവരെ മരണ വിവരം അറിയിച്ചിട്ടില്ല. പ്രദീപ് അവധിക്ക് വന്നപ്പോള് അദ്ദേഹം ആശുപത്രിയിലായിരുന്നു. ഡിസ്ചാര്‍ജ് ആയ ശേഷമാണ് മടങ്ങിയത്. വിവരം ഇന്ന് മാതാവിനെ അറിയിച്ചിട്ടുണ്ട്. പ്രദീപിന്റെ ഭാര്യയും അഞ്ചും രണ്ടും വയസുള്ള മക്കളും കോയമ്പത്തൂരിലെ ക്വാര്‍ട്ടേഴ്‌സിലാണ് താമസം. ജനറല് ബിപിന് റാവത്ത് സഞ്ചരിച്ചിരുന്ന ഹെലികോപ്ടറിന്റെ ഫ്‌ളൈറ്റ് ഗണ്ണറായിരുന്നു എ പ്രദീപ്.\nനാട്ടില് വന്നാല് എല്ലാവരോടും സ്‌നേഹത്തോടെ പെരുമാറുന്ന വ്യക്തിയായിരുന്നു പ്രദീപെന്ന് പൊന്നൂക്കര പഞ്ചായത്ത് പ്രസിഡന്റ് പറഞ്ഞു. വിവരം അറിഞ്ഞതു മുതല് താന് വീടിന്റെ പരിസരത്ത് വന്ന് നില്‍ക്കുകയാണെന്നും അദ്ദേഹം പ്രതികരിച്ചു.\nRelated Topics:apradeep helicopter crash


ധനമന്ത്രി തോമസ് ഐസക്കിന് കോവിഡ് സ്ഥിരീകരിച്ചു, പേഴ്സണൽ സ്റ്റാഫ് അടക്കമുള്ളവർ നിരീക്ഷണത്തിൽ - Indian Express Malayalam\nധനമന്ത്രി തോമസ് ഐസക്കിന് കോവിഡ് സ്ഥിരീകരിച്ചു, പേഴ്സണൽ സ്റ്റാഫ് അടക്കമുള്ളവർ നിരീക്ഷണത്തിൽ\nസംസ്ഥാനത്ത് ആദ്യമായായണ് ഒരു മന്ത്രിക്ക് കോവിഡ് സ്ഥിരീകരിക്കുന്നത്\nUpdated: September 6, 2020 9:06:03 pm\nതിരുവനന്തപുരം: സംസ്ഥാന ധനമന്ത്രി തോമസ് ഐസക്കിന് കോവിഡ്-19 സ്ഥിരീകരിച്ചു. സംസ്ഥാനത്ത് ആദ്യമായാണ് ഒരു മന്ത്രിക്ക് കോവിഡ് സ്ഥിരീകരിക്കുന്നത്. രോഗം സ്ഥിരീകരിച്ചതിനെത്തുടർന്ന് ഔദ്യോഗിക വസതിയിൽ ഐസലേഷനിലേക്ക് മാറിയ മന്ത്രിയെ പിന്നീട് തിരുവനന്തപുരം മെഡിക്കൽ കോളേജ് ആശുപത്രിയിൽ പ്രവേശിപ്പിച്ചു.\nഞായറാഴ്ച വൈകിട്ട് നടത്തിയ ആന്റിബോഡി പരിശോധനയിൽ ആണ് അദ്ദേഹം കോവിഡ് പോസിറ്റീവ് ആണെന്ന് കണ്ടെത്തിയത്. മന്ത്രിയുടെ ആരോഗ്യനില തൃപ്തികരമാണ്. രോഗ ഉറവിടം ഇതുവരെ കണ്ടെത്താനായില്ലെന്നാണ് വിവരം. കോവിഡ് രോഗ ലക്ഷണങ്ങൾ പ്രകടിപ്പിച്ചതിനെത്തുടർന്നാണ് മന്ത്രി പരിശോധനയ്ക്ക് വിധേയനായത്.\nഅണുനശീകരണ ത്തിന്റെ ബാഗമായി ധനമന്ത്രിയുടെ ഓഫീസ് നാളെ പ്രവർത്തിക്കില്ല. മന്ത്രിയുടെ പേഴ്സനല് സ്റ്റാഫ് അടക്കമുളളവര് നിരീക്ഷണത്തില് പോയി. മന്ത്രിയുടെ പേഴ്സണൽ സ്റ്റാഫ് അംഗങ്ങളിൽ ആർക്കും രോഗം സ്ഥിരീകരിച്ചിട്ടല്ല.\nഅതേ സമയം സംസ്ഥാനത്ത് ഇന്ന് കോവിഡ് രോഗബാധ കുതിച്ചുയരുകയാണ്. ഇന്ന് സംസ്ഥാനത്ത് 3082 പേര്‍ക്കാണ് കോവിഡ്-19 സ്ഥിരീകരിച്ചത്. പ്രതിദിന കണക്കിലെ ഏറ്റവും ഉയർന്ന നിരക്കാണിത്. ആദ്യമായാണ് സംസ്ഥാനത്ത് ഒരു ദിവസം രോഗം സ്ഥിരീകരിക്കുന്നവരുടെ എണ്ണം 3000 കടക്കുന്നത്. ഇന്ന് രോഗം സ്ഥിരീകരിച്ചവരിൽ 2844 പേർക്കും സമ്പർക്കത്തിലൂടെയാണ് വൈറസ് ബാധയുണ്ടായത്. ഇന്ന് 10 കോവിഡ് മരണങ്ങൾ കൂടി സംസ്ഥാനത്ത് റിപ്പോർട്ട് ചെയ്തപ്പോൾ ചികിത്സയിലായിരുന്ന 2196 പേർ രോഗമുക്തി നേടി.\nRead More: എട്ട് ജില്ലകളിലും ഇരുന്നൂറിലധികം പുതിയ രോഗബാധിതർ, മൂന്ന് ജില്ലകളിൽ മുന്നൂറിലധികം\nസംസ്ഥാനത്ത് ഇടുക്കിയും വയനാടും ഒഴികെയുള്ള 12 ജില്ലകളിലും ഇന്ന് കോവിഡ് സ്ഥിരീകരിച്ചവരുടെ എണ്ണം നൂറിലധികമാണ്. ഇതിൽ കോട്ടയം, തൃശൂര്, പാലക്കാട് , പത്തനംതിട്ട ഒഴികെയുള്ള ജില്ലകളിൽ ഇന്ന് രോഗം സ്ഥിരീകരിച്ചവരുടെ എണ്ണം ഇരുന്നൂറോ അതിലധികമോ ആണ്. തിരുവനന്തപുരം ജില്ലയിൽ 528 പേർക്കും മലപ്പുറം ജില്ലയിൽ 324 പേർക്കും കൊല്ലം ജില്ലയിൽ 328 പേർക്കും രോഗം സ്ഥിരീകരിച്ചു.\nRead More: മൂവായിരവും കടന്ന് പ്രതിദിന കണക്ക്; ഇന്ന് സംസ്ഥാനത്ത് 3082 പേർക്ക് കോവിഡ്, 2196 പേർക്ക് രോഗമുക്തി\ncovid 19Thomas Isaac\nWeb Title: Kerala finance minister fm thomas issac covid test


Asia cup: India's probable line up - Malayalam MyKhel\n» വരുന്നു, ഏഷ്യാ കപ്പ്... തീപാറും പോരാട്ടങ്ങള്, ഇന്ത്യയുടെ സാധ്യതാ ഇലവന് ഇങ്ങനെ?\nUpdated: Monday, August 20, 2018, 13:34 [IST]\nമുംബൈ: ഏഷ്യന് വന്‍കരയുടെ ചാംപ്യന്‍മാരെ കണ്ടെത്താനുള്ള ഏഷ്യാ കപ്പ് ക്രിക്കറ്റ് ടൂര്‍ണമെന്റിനായി കാത്തിരിക്കുകയാണ് ക്രിക്കറ്റ് പ്രേമികള്. അടുത്ത വര്‍ഷം നടക്കാനിരിക്കുന്ന ഏകദിന ലോകകപ്പിനു മുമ്പുള്ള ഏറ്റവും പ്രധാനപ്പെട്ട ചാംപ്യന്‍ഷിപ്പ് കൂടിയാണിത്. നിലവിലെ ജേതാക്കളായ ഇന്ത്യ കിരീടം നിലനിര്‍ത്താനുറച്ചാവും വിരാട് കോലിയുടെ കീഴില് അണിനിരക്കുക. സപ്തംബര് 15ന് ആരംഭിക്കുന്ന ടൂര്‍ണമെന്റില് ആറു ടീമുകളാണ് മാറ്റുരയ്ക്കുന്നത്.\nഏഷ്യാ കപ്പിനുള്ള ഇന്ത്യയുടെ പ്ലെയിങ് ഇലവനില് ആരൊക്കെയുണ്ടാവുമെന്നറിയാനുള്ള ആകാംക്ഷയിലാണ് ആരാധകര്. സാധ്യതാ ഇലവനില് ആരൊക്കെയാണെന്നു നോക്കാം.\nഓപ്പണര്‍മാര്- ശിഖര് ധവാന്, രോഹിത് ശര്‍മ\nനിശ്ചിത ഓവര് മല്‍സരങ്ങളില് ഇന്ത്യയുടെ സ്ഥിരം ഓപ്പണര്‍മാരായ ശിഖര് ധവാനും രോഹിത് ശര്‍മയും തന്നെ ഏഷ്യാ കപ്പിലും ടീമിന്റെ ഓപ്പണര്‍മാരായി ഇറങ്ങുമെന്ന് ഏറക്കുറെ ഉറപ്പാണ്. അദ്ഭുതങ്ങളൊന്നും സംഭവച്ചില്ലെങ്കില് ധവാനും രോഹിത്തും തന്നെ ഇന്നിങ്‌സ് ഓപ്പണ് ചെയ്യും.\nനിര്‍ണായക മല്‍സരങ്ങളില് വലിയ സ്‌കോര് നേടാന് കഴിയുന്നുവെന്നതാണ് രോഹിത്തിന്റെ ഏറ്റവും വലിയ കരുത്ത്. തന്റേതായ ദിവസം ഏതു ലോകോത്തര ബൗളിങ് നിരയെയും തല്ലിച്ചതയ്ക്കാനുള്ള ശേഷി ഹിറ്റ്മാനുണ്ട്.\nഎന്നാല് സ്ഥിരതയ്ക്കാണ് ധവാന് പ്രാധാന്യം നല്‍കുന്നത്. വലിയ സ്‌കോറുകള് നേടാന് കഴിഞ്ഞില്ലെങ്കിലും സ്ഥിരതയാര്‍ന്ന പ്രകടനത്തിലൂടെ ടീമിന് അടിത്തറയിടാന് സാധിക്കുന്ന താരമാണ് ധവാന്.\nമധ്യനിര- കോലി, രാഹുല്, റായുഡു\nമധ്യനിരയില് ക്യാപ്റ്റന് വിരാട് കോലിക്കൊപ്പം ലോകേഷ് രാഹുലും അമ്പാട്ടി റായുഡുവും കളിക്കാനാണ് സാധ്യത. മൂന്നാം നമ്പറില് കോലി തന്നെ ഇറങ്ങുമ്പോള് നാലാം നമ്പറില് രാഹുലും ക്രീസിലെത്തിയേക്കും. കഴിഞ്ഞ ഐപിഎല്ലിലെ റണ്‍മെഷീനായിരുന്ന അമ്പാട്ടി റായുഡുവായിരിക്കും അഞ്ചാം നമ്പര് പൊസിഷനില് കളിക്കുക.\nഇംഗ്ലണ്ടിനെതിരായ ഏകദിന പരമ്പരയില് അത്ര മികച്ച പ്രകടനം നടത്തിയില്ലെങ്കിലും ടി20യില് രാഹുല് മിന്നിയിരുന്നു. അതേസമയം, ഇംഗ്ലണ്ട് പര്യടനത്തിനുള്ള ടീമിലെത്തിയിട്ടും ബിസിസിയുടെ ഫിറ്റ്‌നസ് ടെസ്റ്റായ യോ യോ ടെസ്റ്റില് പരാജയപ്പെട്ടതിനെ തുടര്‍ന്ന് അവസരം നഷ്ടമായ റായുഡു ഏഷ്യാ കപ്പിലൂടെ തിരിച്ചുവരാനൊരുങ്ങുകയാണ്.\nവിക്കറ്റ് കീപ്പര്, ഓള്‍റൗണ്ടര്- ധോണി, പാണ്ഡ്യ\nമുന് ക്യാപ്റ്റനും വെറ്ററന് താരവുമായ എംഎസ് ധോണി തന്നെയായിരിക്കും ടീമിന്റെ വിക്കറ്റ് കാക്കുക. ഓള്‍റൗണ്ടറായി ഹര്‍ദിക് പാണ്ഡ്യയും കളിക്കും. കഴിഞ്ഞ ഐപിഎല്ലിലെ വെടിക്കെട്ട് ഇന്നിങ്‌സുകളിലൂടെ വിമര്‍ശകരുടെ വായടപ്പിച്ച ധോണിക്ക് ഇംഗ്ലണ്ടിണ്ടിനെതിരേ നടന്ന പരമ്പരയില് അത്ര മികച്ച പ്രകടനം നടത്താന് കഴിഞ്ഞില്ല. ഏഷ്യാ കപ്പിലൂടെ ഇതിന് പ്രായശ്ചിത്തം ചെയ്യാനായിരിക്കും അദ്ദേഹത്തിന്റെ ശ്രമം.\nഓള്‍റൗണ്ടര് സ്ഥാനത്തേക്ക് നിലവില് പാണ്ഡ്യയെ അല്ലാതെ മറ്റൊരു താരത്തെക്കുറിച്ച് ഇന്ത്യക്കു ആലോചിക്കാന് പോലും സാധിക്കില്ല.\nസ്പിന്നര്‍മാര്- യാദവ്, ചഹല്\nഇന്ത്യയുടെ സ്പിന് ആക്രമണത്തിന് ചുക്കാന് പിടിക്കുക യുവതാരങ്ങളായ കുല്‍ദീപ് യാദവും യുസ്‌വേന്ദ്ര ചഹലും തന്നെയായിരിക്കും. ഇന്ത്യയുടെ പുതിയ ഭാഗ്യ സ്പിന് ജോടികളായി ഇരുവരും മാറിക്കഴിഞ്ഞു.\nഅവസാനമായി ദക്ഷിണാഫ്രിക്കയിലും ഇംഗ്ലണ്ടിലും നടന്ന പരമ്പരകളില് യാദവ് വിക്കറ്റുകള് വാരിക്കൂട്ടിയിരുന്നു. ചഹലും മോശമാക്കിയില്ല. സ്്പിന് ബൗളിങിനെ തുണയ്ക്കുന്ന യുഎഇയിലെ പിച്ചില് ഇരുവര്‍ക്കും വിക്കറ്റ് വേട്ട നടക്കാന് കഴിയുമെന്നതില് സംശയമില്ല.\nപേസര്‍മാര്- ഭുവനേശ്വര്, ബുംറ\nഇന്ത്യയുടെ പേസ് ബൗളിങ് കൈകാര്യം ചെയ്യുക ഭുവനേശ്വര് കുമാറും ജസ്പ്രീത് ബുംറയും തന്നെയായിരിക്കും. ഇരുവരും പരിക്കു കാരണം കഴിഞ്ഞ കുറച്ച് മാസങ്ങളായി വലയുകയാണ്. ബുംറ പരിക്ക് ഭേദമായി തിരിച്ചെത്തിയെങ്കിലും ഭുവി ഇപ്പോഴും ടീമിന് പുറത്താണ്. എങ്കിലും ഏഷ്യാ കപ്പില് പൂര്‍ണ ഫിറ്റ്‌നസ് വീണ്ടെടുത്ത് ടീമില് തിരിച്ചെത്താന് സാധിക്കുമെന്ന ആത്മവിശ്വാസത്തിലാണ് അദ്ദേഹം.\n1 hr ago വാട്‌മോറിന് ബൈ ബൈ; കേരള ക്രിക്കറ്റ് ടീമിന്റെ പരിശീലകനായി ടിനു യോഹന്നാന്\n1 hr ago ധോണിയുടെ ഭാവി- അദ്ദേഹത്തിന്റെ മനസ്സില് ചിലതുണ്ട്! മനസ്സ് തുറന്ന് ഉറ്റ സുഹൃത്ത് റെയ്‌ന\n2 hrs ago കോലിയെ കാത്തിരിക്കുന്നു, പന്തെറിയാന് ഭയമില്ല- തുറന്നു പറഞ്ഞ് 17 കാരനായ പാക് സെന്‍സേഷന്\n4 hrs ago രമേഷ് പവാറിനും ഫാന്‍സ്! ട്രോളല്ല, തന്റെ ഹീറോ അദ്ദേഹമെന്നു ബംഗ്ലാദേശ് താരം\nNews 120 അടിയുള്ള വിവേകാനന്ദ പ്രതിമ നിര്‍മിക്കുന്നു; 'പറ്റിയ സമയ'മെന്ന് കോണ്‍ഗ്രസ്, കര്‍ണാടകയില് വിവാദം\nRead more about: asia cup 2018 asia cup cricket india team virat kohli uae tournament oneday odi ഏഷ്യാ കപ്പ് 2018 ഏഷ്യാ കപ്പ് ക്രിക്കറ്റ് ഇന്ത്യ ടീം വിരാട് കോലി യുഎഇ ടൂര്‍ണമെന്റ് ഏകദിനം


മധുരമൂറും കൗതുകവുമായി കുട്ടി മനസുകളിലെ കഥമുത്തശ്ശി • Suprabhaatham\nമധുരമൂറും കൗതുകവുമായി കുട്ടി മനസുകളിലെ കഥമുത്തശ്ശി\nവടക്കാഞ്ചേരി: മധുരമൂറും നന്മ നിറഞ്ഞ കഥകളുടെ വിശാല ലോകം കുരുന്നുകള്‍ക്കു പകര്‍ന്നു നല്‍കിയ വിശ്വ പ്രസിദ്ധ ബാലസാഹിത്യകാരി സുമംഗല ശതാഭിഷേക നിറവില്. ആയിരം പൂര്‍ണചന്ദ്രനെ ദര്‍ശിച്ച സുമംഗലക്കു നാട് ഇന്നു മംഗളകൗതുകമൊരുക്കും. കാലത്തു 11 നു ഓട്ടുപാറ അനുഗ്രഹ ഓഡിറ്റോറിയത്തില് നടക്കുന്ന നാടിന്റെ സ്‌നേഹാദരത്തില് സമൂഹത്തിന്റെ വിവിധ കോണുകളില് നിന്നുള്ള നിരവധി പ്രമുഖര് കണ്ണികളാകും. ഇതിഹാസതുല്യമായിരുന്നു 84 വയസ് വരെയുള്ള സുമംഗലയുടെ ജീവിതം. യാഥാസ്ഥിതിക നമ്പൂതിരി കുടുംബമായ വെള്ളിനേഴി ഒളപ്പമണ്ണ ഇല്ലത്ത് ഒ.എം.സി നമ്പൂതിരിയുടെ മകളായി ജനനം. മെട്രികുലേഷന് വരെ പഠനം. ഉപരിപഠനത്തിനു നിരവധി പ്രതിസന്ധികള് രൂപം കൊണ്ടപ്പോള് ദാമ്പത്യ ജീവിതത്തിലേക്കു പ്രവേശനം.\nകുമരനെല്ലര് ദേശമംഗലം മനയില് അഷ്ടമൂര്‍ത്തിയുടെ സഹധര്‍മ്മിണിയായി വടക്കാഞ്ചേരിയുടെ മരുമകളായി എത്തിയ സുമംഗല ഭര്‍ത്താവിന്റെ പരിപൂര്‍ണ പിന്തുണയോടെയാണു എഴുത്തിന്റെ വിശാലതയിലേക്കു വലതുകാല് വെക്കുന്നത്. മൂത്ത മകള് ഉഷക്കു കഥകള് പറഞ്ഞു നല്‍കി കഥയുടെ വിശാലതയിലേക്കു ചുവടു വെച്ചു. ‘കുറിഞ്ഞിയും കൂട്ടുകാരും’ എന്ന ആദ്യ കഥ പൂമ്പാറ്റയിലൂടെ പ്രസിദ്ധീകരിച്ചപ്പോള് പുതിയൊരു ചരിത്രം പിറക്കുകയായിരുന്നു. കുട്ടികള് തങ്ങളുടെ മുത്തശ്ശിയെ ഏറ്റെടുത്തപ്പോള് തിരക്കിന്റെ വിസ്തൃതിയില് സുമംഗല അകപ്പെട്ടു. ദേശമംഗലം മനയിലെ ചാരുകസേരയില് ഇരുന്നു തൂലിക നിരന്തരം ചലിച്ചപ്പോള് ആ കഥാമികവിനു വേണ്ടി കാത്തിരുന്നു കുട്ടി കേരളം. മിഠായിപ്പൊതിയും പഞ്ചതന്ത്രവുമൊക്കെ കേരളം കടന്നും വളര്‍ന്നു പന്തലിച്ചു. കേരള സാഹിത്യ അക്കാദമി, കേന്ദ്ര സാഹിത്യ അക്കാദമി, മുംബൈ കേന്ദ്രമായി പ്രവര്‍ത്തിക്കുന്ന ട്രസ്റ്റിന്റെ പത്മ ബിലാനി പുരസ്‌കാരം, വി.ടി നാരായണ ഭട്ടതിരി ട്രസ്റ്റ് പുരസ്‌കാരം തുടങ്ങി ഒട്ടേറെ അവാര്‍ഡുകള് മുത്തശ്ശിയെ തേടിയെത്തി.\nരണ്ടു പതിറ്റാണ്ടിലേറെ കേരള കലാമണ്ഡലത്തില് ജീവനക്കാരിയായി സേവനമനുഷ്ഠിച്ചതു സുമംഗലയുടെ ജീവിതവഴിയില് സുപ്രധാന വഴി തിരിവായി. കലാമണ്ഡലത്തിന്റെ ചരിത്രരചന കഥാ മുത്തശ്ശിയെ വിശ്വ പ്രസിദ്ധയാക്കി. കൂടിയാട്ടത്തെക്കുറിച്ചുള്ള ഗ്രന്ഥം ഇംഗ്ലീഷിലേക്കു മൊഴിമാറ്റിയതു ഏറെ ശ്രദ്ധേയയാക്കി. എണ്‍പത്തിനാലാം വയസിലും സജീവമായ മുത്തശ്ശിയുടെ ദേശമംഗലം മനയില് ഇന്നും സന്ദര്‍ശകരൊഴിഞ്ഞ നേരമില്ല. വരുന്നവരിലേറെയും കുട്ടികളാണെന്നതു സവിശേഷത. ഇവര്‍ക്കെല്ലാം മുന്നില് കുട്ടിക്കഥകളുടെ മിഠായി പൊതിയഴിക്കും ഇന്നും പ്രിയ മുത്തശ്ശി. അതിന്റെ തേനൂറും മധുരം ആവോളം നുണഞ്ഞാണു എല്ലാവരും മടങ്ങുക. നാളെ നടക്കുന്ന ചടങ്ങുകളിലും കുട്ടികളെത്തും തങ്ങളുടെ മുത്തശ്ശിക്കു ചക്കരയുമ്മ നല്‍കാന്. വരുന്നവര്‍ക്കെല്ലാം സുമംഗലയെ ആദരിയ്ക്കാനുള്ള അവസരവും ഒരുക്കിയിട്ടുണ്ട് സംഘാടകര്. ഭാഷാശാസ്ത്രത്തില് ഡോക്ടറേറ്റ് നേടിയ ഡോ: ഉഷ, സംഗീതഞ്ജന് നാരായണന് , ബാങ്ക് ഓഫീസര് അഷ്ടമൂര്‍ത്തി എന്നിവരാണു മക്കള്. ഭര്‍ത്താവ് അഷ്ടമൂര്‍ത്തിയുടെ ഓര്‍മകള്‍ക്കു മുന്നില് ഇന്നും നമ്രശിക്കയാണു സുമംഗല.


ബൈബിള് ആഴത്തില് പഠിക്കാത്തതു കൊണ്ടാണ് ചിലര് വിമര്‍ശനം ഉന്നയിക്കുന്നത്; നിയമസഭയിലെ ബൈബിള് പരാമര്‍ശത്തില് വിശദീകരണവുമായി എം സ്വരാജ് എംഎല്‍എ - Calicut Journal\nHome » ഇൻ ഫോക്കസ് » ബൈബിള് ആഴത്തില് പഠിക്കാത്തതു കൊണ്ടാണ് ചിലര് വിമര്‍ശനം ഉന്നയിക്കുന്നത്; നിയമസഭയിലെ ബൈബിള് പരാമര്‍ശത്തില് വിശദീകരണവുമായി എം സ്വരാജ് എംഎല്‍എ\nനിയമസഭയില് നടത്തിയ ബൈബിള് പരാമര്‍ശത്തില് വിശദീകരണവുമായി എം. സ്വരാജ് എംഎല്‍എ. നിയമസഭക്കുള്ളില് ബൈബിളിനുള്ളില് നിന്നുളള വചനങ്ങള് ഉദ്ധരിച്ചത് ആരെയും വിമര്‍ശിക്കാനല്ലെന്നും എം സ്വരാജ് എംഎല്‍എ പറഞ്ഞു.തെറ്റിദ്ധാരണയില് നിന്നുണ്ടായ വിവാദം മാത്രമാണിതെന്ന് സ്വരാജ് പറഞ്ഞു. ബൈബിള് ആഴത്തില് പഠിക്കാത്തതു കൊണ്ടാണ് അതിന്റെ പേരില് ചിലര് വിമര്‍ശനം ഉന്നയിക്കുന്നത്. പന്നികളെയും നായ്ക്കളെയും കുറിച്ചല്ല മത്തായിയുടെ സുവിശേഷം. അനഹര്‍ക്ക് അമൂല്യമായത് സമീപിക്കാനാകില്ലെന്നാണ് സുവിശേഷത്തിലുളളതെന്നും എതെങ്കിലും അംഗത്തെ ഉദ്ദേശിച്ചല്ല പരമാര്‍ശമെന്നും എം സ്വരാജ് പറഞ്ഞു.\nഇന്നലെ നിയമസഭയില് സ്വരാജ് നടത്തിയ പ്രസംഗത്തിലെ പരാമര്‍ശത്തെ തുടര്‍ന്ന് പ്രതിപക്ഷം ബഹളം വെച്ചിരുന്നു. ബൈബിളിലെ മത്തായിയുടെ സുവിശേഷം ഉദ്ധരിച്ചുളള പ്രസംഗമാണ് സ്വരാജ് നടത്തിയത്. ഇത് പ്രതിപക്ഷത്തെ അപമാനിച്ചെന്നും ഇക്കാര്യം ഉന്നയിച്ചപ്പോള് സ്പീക്കര് ശരിയായ രീതിയില് അല്ല ഇടപെട്ടതെന്നും വി.ഡി സതീശന് ആരോപിച്ചിരുന്നു.സ്വരാജിന്റെ പ്രസംഗത്തില് മുഖ്യമന്ത്രിയും സ്പീക്കറും ഇടപെടണമെന്ന് പ്രതിപക്ഷം ആവശ്യപ്പെട്ടതിനെ തുടര്‍ന്ന് പ്രസംഗത്തിലെ പരാമര്‍ശത്തെക്കുറിച്ച് അന്വേഷിക്കാമെന്ന് മുഖ്യമന്ത്രി ഉറപ്പ് കൊടുക്കുകയും ചെയ്തിരുന്നു. തുടര്‍ന്നാണ് വിശദീകരണവുമായി സ്വരാജ് തന്നെ രംഗത്ത് എത്തിയത്.\nm swaraj mla-bible-words-critisise 2016-07-14\nPrevious: വിദേശയാത്രയില് മുന്നില് എം.കെ മുനീര്;ഏറ്റവും കൂടുതല് യാത്രചെയ്തത് യു.എ.ഇ.യിലേക്ക്\nNext: കോഴിക്കോട് ബീച്ചില് അമ്മയുടേയും കുഞ്ഞിന്റെയും മൃതദേഹം കണ്ടെത്തി


പിപഠിഷു: ഇത്രയും കളി കളിച്ചാല് ദ്രാവിഡും എടുക്കും റണ്‍സ് - ഒരു മറുപടി\nഅഛന്‍റെ മരണത്തിന്‍റെ വേദനകള്‍ക്കിടയിലും കെനിയയ്ക്കെതിരെ കളിച്ച ആ ഒരു കളി.........\nSACHIN TESH HIGHEST SCORE WAS 248* .......... VERE VALLA PANNIKKUM POOO CHETTA.............\nഎവിടെയാനു മോനെ കണ്ണാപ്പീ സചിന്റെ ഹൈയ്യെസ്റ്റ് സ്കോർ 248* 'അല്ലായിരുന്നു' എന്നു ഞാൻ പറഞത്? നന്നായി വായിക്കൂ അനിയാ... വലിയ ഒരു കണ്ടുപിടുത്തം ആയിപ്പൊയി എന്തായാലും... :D\nലോകത്തെ ഏറ്റവും നല്ല ടെസ്റ്റ് ബാറ്റിംഗ് വി വി എസ് ലക്ഷ്മണിന്‍റേതാണ്. അയാളുടെ ബാറ്റിംഗ് സ്റ്റൈല് കാണുന്നവര് ഒരിക്കലും ടെസ്റ്റ് ക്രിക്കറ്റ് ഉപേക്ഷിക്കില്ല. ദ്രാവിഡ് തൊണ്ണൂറു പന്തില് നിന്ന് പതൊന്‍പത് എടുത്തതാണ് പുള്ളീടെ മികച്ച ഒരു ഇന്നിങ്സ്. സീരീസാ അന്ന് സേവ് ചെയ്തത് കളഞ്ഞത്!! (കൂടാതെ 2007 ലോകകപ്പ് തുലച്ചതും.) എന്നാല് ടെസ്റ്റില് മൂന്നാം നമ്പറില് ഇന്ത്യക്ക് ദ്രാവിഡിനോളം നല്ല ഒരു ബാറ്റ്സ്മാന് ഉണ്ടായിട്ടില്ല; അടുത്ത ഇരുപത്തഞ്ച് വര്‍ഷത്തേക്ക് ഉണ്ടാവുകയുമില്ല. ടെന്‍ഡുല്‍ക്കര് അവസരങ്ങള് മുതലാക്കി മുന്നോട്ടു പോയ കളിക്കാരനാണ്. ബിഗ് സ്റ്റേജില് നിന്ന് തന്നെ ഔട്ടാക്കാന് ഒരു കളിക്കാരന്‍റെ മിടുക്കിനെയും ടെന്‍ഡുല്‍ക്കര് അനുവദിച്ചില്ല. വോണിനെയും മുരളിയെയും കടപുഴക്കിയത് ഓര്‍ക്കുക. ടെന്‍ഡുല്‍ക്കര്‍ക്ക് അല്പം പേടി കൊടുത്തിട്ടുള്ളത് മഗ്രാത് മാത്രമാണ്. ടെന്‍ഡുല്‍ക്കറിന്‍റെ ഉപഗ്രഹമായിരുന്നു, ഇന്ത്യന് ടീം പലപ്പോഴും. എന്നാല് ടെസ്റ്റില് ഏറ്റവും മഹാന് ലാറ തന്നെ. ആ മഹത്വം മറി കടക്കാന് ടെന്‍ഡുല്‍ക്കര് ഒന്നും ചെയ്തിട്ടില്ല. ഇരുവരും ലോകകപ്പ് നേടിയില്ല. ഒരു പക്ഷേ എന്നെങ്കിലും ലോകകപ്പ് ടെന്‍ഡുല്‍ക്കറുടെ കയ്യില് വന്നാല്...\n"എന്നാല് ടെസ്റ്റില് ഏറ്റവും മഹാന് ലാറ തന്നെ. ആ മഹത്വം മറി കടക്കാന് ടെന്‍ഡുല്‍ക്കര് ഒന്നും ചെയ്തിട്ടില്ല."\nഈ തെറ്റിധാരണയ്ക്കുള്ള മറുപടി ഉടനെ തന്നെ എന്റെ സൈട്ടിൽ ഇടുന്നുണ്ട്. ഒരു പോസ്റ്റ് ആയി ഇവിടെയും ഇട്ടേക്കാം. :)\nസച്ചിനെ ഇഷ്ടപ്പെടുന്ന ആളാണ് ഞാനും.\nഎങ്കിലും Test ക്രിക്കറ്റില് ദ്രാവിഡ് സച്ചിനെ നിഷ്പ്രഭാനാകിയിട്ടുണ്ട് പലപ്പോഴും.\nഎങ്കിലും സച്ചിനോടുള്ള ഒരു പ്രത്യേക സ്നേഹം ദ്രാവിടിനോടില്ല. അത് കേലീശൈളിയിലെ വ്യത്യാസം മൂലമാവാം.\nസച്ചിന്, ലാറ , പോണ്ടിംഗ് , ദ്രാവിഡ്... ഇവര് നാല് പേരും ലോക നിലവാരത്തില് മുന്‍പില് നില്‍ക്കുന്നു.\nപക്ഷെ കൂട്ടത്തില് ഒരാള്‍ക്കും സച്ചിനെ പോലെ നോഉഇ കോടി ജനങ്ങളുടെ സമ്മര്‍ദ്ദം അനുഭവിക്കേണ്ടി വന്നിട്ടില്ല .\nആ ഒരു ഘടകം പരിഗണിക്കുമ്പോള് സച്ചിന് തന്നെ മുമ്പന്.\n"എങ്കിലും Test ക്രിക്കറ്റില് ദ്രാവിഡ് സച്ചിനെ നിഷ്പ്രഭാനാകിയിട്ടുണ്ട് പലപ്പോഴും."\nആ 'പലപ്പോഴും' ഒരു ഒഴുക്കൻ പ്രയോഗമാണു ചേട്ടാ... അതിനു ഒരു വിശദീകരണം അത്യാവശ്യമാണു...\nമോനെ കണ്ണാപ്പീ, ഈ അവസരത്തില് sachin 194 രണ്നില് നില്‍ക്കുമ്പോള് ഇന്നിങ്ങ്സ് ദിക്ല്രയര് ചെയ്ത ദ്രാവിഡിനെ ആണ് എനിക്ക് ഓര്മ വരിക. എന്തായാലും ഒരിക്കലും ഇവരെ കംപരെ ചെയ്യുന്നത് ശരിയല്ല. പിന്നെ മെല്ലെപ്പോക്ക് നയത്തിന്റെ കാര്യത്തില് മുന്പന് ദ്രാവിഡ് തന്നെയാണെന്നുള്ള കാര്യവും ഞാന് സമ്മതിക്കുന്നു. ബട്റ്റ് നമ്മള് കളിക്കുന്നത് സമനിലയ്ക്ക് വേണ്ടിയല്ല, ജയിക്കാനാണെന്നും ഓര്‍ക്കണം. പിന്നെ ലാറ, ലാറയ്ക്ക് WI ടീമിന്റെ ടെയ്ല് ഏന്‍ഡ് കളിക്കാരുടെ കയ്യില് നിന്ന് കിട്ടിയ സപ്പോര്‍ട്ട് സച്ചിന് കിട്ടിയിരുന്നു എങ്കില് ഇന്ത്യയുടെ അക്കൌണ്ടില് വേറെയും കുറെ ടെസ്റ്റ് match series ജയങ്ങള് വന്നേനെ... പിന്നെ ഇരുപതു വര്ഷം കളിച്ചിരുന്നു എങ്കില് ദ്രാവിഡിന്റെ ഫോട്ടോ ഇപ്പോള് ആണിയടിച്ചു ഭിത്തിയില് തൂക്കാമായിരുന്നു. കാരണം വിക്ക്കെട്ടിനിടയിലുള്ള ഓട്ടത്തില് തന്നെ നമുക്ക് ദ്രാവിഡിന്റെ സ്ടാമിന മനസ്സിലാക്കാവുന്നതെ ഉള്ളൂ. പിന്നെ പോണ്ടിങ്ങിന്റെ കാര്യം, അത് പോണ്ടിംഗ് തന്നെ പറഞ്ഞിട്ടുള്ളതാ. അതിനി തിരുത്താന് മിനക്കെടണ്ടാ...\nആർക്കും മറികടക്കാൻ പറ്റാത്ത എന്തു മഹത്തായ കാര്യമാണാവൊ ലാറ ചെയ്തത്...\nസ്വന്തം നേട്ടം മാത്രം നോക്കി നേടിയ ഒരു 400? അതാണൊ? അതോ ജയിപ്പിച്ച കളികളൊ?... അതിനൊക്കെ എന്റെ കയ്യിൽ ഉത്തരം ഉണ്ട്...\nചുമ്മാ പ്രസ്താവനകൾ ഇറക്കിയിട്ടു പോവാതെ അതിനു എന്തെങ്കിലും വിശദീകരണാം കൂടി ഇട്ടിട്ടു പൊവൂ...\nഎന്തൊക്കെ പറഞ്ഞാലും സച്ചിന് നേരിടുന്ന അത്ര സമ്മര്‍ദ്ദത്തിലല്ല ദ്രാവിഡ് (ദ്രാവിഡെന്നല്ല, മറ്റൊരു കളിക്കാരനും) കളിയ്ക്കാന് ഇറങ്ങിയിരുന്നത്. എതി‌ര് ടീം എത്ര കൂറ്റന് സ്കോര് ഉയര്‍ത്തിയാലും സച്ചിന്റെ ഉത്തരവാദിത്വമാണ് കളിച്ചു ജയിപ്പിയ്ക്കേണ്ടത് എന്ന ഒരു ഭാവം കളിക്കാര്‍ക്ക് മാത്രമല്ല നമ്മള് കാണികള്‍ക്ക് പോലും ഇല്ലേ? അങ്ങനെ ഒരു ടെന്‍ഷന് ഒരിയ്ക്കലും ദ്രാവിഡിന് അനുഭവിയ്ക്കേണ്ടി വരുന്നില്ല.\nഅതു പോലെ സച്ചിനെ ഔട്ടാക്കാന് കാണിയ്ക്കുന്ന ഉത്സാഹം എതിര് ടീമുകള് മറ്റൊരു കളിക്കാരനോടും കാട്ടുന്നുമില്ല. അപ്പോള് സ്വാഭാവികമായും സച്ചിന് കൂടെ നില്‍ക്കുമ്പോള് അപ്പുറത്ത് നില്‍ക്കുന്ന കളിക്കാരന് സ്വതസിദ്ധമായി കളിയ്ക്കാനാകുകയും ചെയ്യും.\nദ്രാവിഡ് മോശമാണ് എന്നല്ല. എന്നാലും സച്ചിനുമായി താരതമ്യം ചെയ്യുമ്പോള്...\n(മുള്‍ട്ടാനില് ദ്രാവിഡിന് വേണമെങ്കില് ഡിക്ലറേഷന് വൈകിയ്ക്കാമായിരുന്നു. രണ്ടോ മൂന്നോ ഓവറുകള് കൂടി കിട്ടിയിരുന്നെങ്കില് സച്ചിന്റെ കരിയറില് ഒരു ഡബിള് കൂടി ചേര്‍ക്കാമായിരുന്നു.)\nവ്യാഴാഴ്‌ച, നവംബർ 26, 2009\nthats what happend in one of the odi against AUS in last season... sachin was 175 no..mr jadeja was hitting likeahell.. one over he took 18 runs I guess.. next over Mr Sachin came and discussed with jadeja...i dont know what the heck he discussed... next ball he took single, instead of his regular blind hit... yep.. sachin went for smash out :) we lost the match.....\nI am sure that Mr sachin was aiming 200 in that match.. if jadeja played well, he wont getachance and might have told him to give him the strike.....\nif not we would have one the match.... for him its his ton rather than winning the match... whats the big deal when you have 195 and 200, when you are already 17000 runs in your pocket already???\nof course he is one of kind great player....\nമുക്കുവന്റെ കമന്റ് മുഴുവന് വായിക്കുന്നതിനു മുന്നേ ഞാന് പോയി youtube വീഡിയോ നോക്കി പക്ഷെ മുക്കുവനെ അവരുടെ ഇടയില് നില്‍ക്കുന്നത് കണ്ടില്ല!\nഅവരുടെ കാലി... ഛേ!! അവിടെ എവിടെയെങ്കിലും ഒളിച്ചിരിപ്പുണ്ടായിരുന്നോ മുക്കുവജീ ?\nപിന്നെ ഞാന് വന്നു ബാക്കി കമന്റ് വായിച്ചു... അപ്പൊ ഡാ കിടക്കുന്നു...\n"i dont know what the heck he discussed."\nഎന്താണ് ചര്‍ച്ച ചെയ്തത് എന്ന് അറിയാന് പാടില്ല എങ്കില് പിന്നെ ഇയാള് ഈ മണ്ടത്തരം എഴുന്നള്ളിക്കേണ്ട ആവശ്യം ഉണ്ടായിരുന്നോ എന്റെ പോന്നു ചേട്ടാ?\nഇക്കണക്കിനു ഇയാള് എന്തൊക്കെ ഇവിടെ ആലോചിച്ചു കൂട്ടും? ഒരുപാട് ഇങ്ങനെ ഊഹിച്ചു ഊഹിച്ചു എടുക്കല്ലേ... അത് സംശയ രോഗികളുടെ ലക്ഷണം ആണ്...\nഇനി താഴെ പറയുന്നവയാണ് താങ്കൾ എഴുന്നള്ളിച്ച മണ്ടത്തരങ്ങള്\n1. ആ ഓവര് കഴിജപ്പോള്... അതായത് മുക്കുവന് ഒളിച്ചിരുന്ന് കേട്ട ചര്‍ച്ച നടക്കുമ്പോള് ഇന്ത്യക്ക് ജയിക്കാന് വേണ്ടിയിരുന്നത് 19 റണ്‍സ്. സചിൻ 175 റൺസ്. ഞാന് കണക്കു പഠിച്ചിട്ടുണ്ട്. മുക്കുവന്റെ അത്രേം പഠിച്ചിട്ടില്ല അതുകൊണ്ട് 175 ന്റെ കൂടെ 18 കൂട്ടിയാല് 200 ആകും എന്ന് എനിക്ക് അറിയില്ലായിരുന്നു... അയാം സാറി.\nആ ചര്‍ച്ച നടക്കുമ്പോള് തനിക്ക് ഇരുന്നൂറു അടിക്കാന് പറ്റില്ല എന്ന് സച്ചിന് നല്ല ഉറപ്പുണ്ടായിരുന്നു.\n2. ആ ചര്‍ച്ച നടന്നത് നാല്‍പ്പത്തി ഏഴാം ഓവറിന്റെ അവസാന ബോല്ലിനു തൊട്ടു മുന്‍പ് ആണ്... അത് ക്രിക്ഇന്‍ഫോ വെബ്സൈറ്റ് ഇല് വ്യക്തമായി പറഞ്ഞിട്ടുണ്ട്.\n" Tendulkar gets across to haveachat and Jadeja keeps nodding "\nഅപ്പോള് ഇന്ത്യയ്ക്ക് ജയിക്കാന് വേണ്ടത് 21, സചിൻ 175\nജടെജ ആണ് ആ ഓവറിലെ അവസാന ബോള് കളിച്ചത്. ആ ബോള്ളില് സിംഗിള് എടുത്താല് ആരാ സ്ട്രിക്കില് വരിക എന്നത് കൊച്ചു കുട്ടികള്‍ക്ക് വരെ അറിയാം.\nസചിൻ6അടിക്കാന് പറഞ്ഞാല് സ്ട്രൈക്ക് കിട്ടും.പക്ഷെ ജയിക്കാന് 15, സചിൻ 175\nസചിൻ4അടിക്കാന് പറഞ്ഞാല് സ്ട്രൈക്ക് കിട്ടും.പക്ഷെ ജയിക്കാന് 17, സചിൻ 175\nസചിൻ2അടിക്കാന് പറഞ്ഞാല് സ്ട്രൈക്ക് കിട്ടും.പക്ഷെ ജയിക്കാന് 19, സചിൻ 175\nസചിൻ0അടിക്കാന് പറഞ്ഞാല് സ്ട്രൈക്ക് കിട്ടും.പക്ഷെ ജയിക്കാന് 21, സചിൻ 175\nബാക്കി ഏതൊക്കെ റണ് അടിച്ചാലും സച്ചിന് സ്ട്രൈക്ക് കിട്ടില്ല. ഹല്ലാ, ഞാന് ചോദിക്കട്ടെ, പറഞ്ഞാല് അത് തന്നെ അടിക്കാന് ജടെജയ്ക്ക് കഴിവുണ്ടായിരുന്നെങ്കില് ഇന്ത്യ തോല്‍ക്കുമായിരുന്നോ?\nഇതാണ് മുക്കുവന് പറഞ്ഞ ശ്രദ്ധയോടെ കളിച്ച ആ സിംഗിള്. അതും സ്മാഷ് ഹിട്ടിംഗ് തന്നെ ആയിരുന്നു.\n46.6 Bollinger to Jadeja,2runs, full in length, moves in towards the pad, inside edge, runs just past square-leg.\nമുക്കുവന് കരുതി, കളിയൊക്കെ കഴിഞ്ഞില്ലേ ഇനി ഞാന് എന്ത് പറഞ്ഞാലും വായിക്കുന്നവര് വെള്ളം തൊടാതെ വിഴുങ്ങും എന്ന്... കഷ്ടം!\nഒരോവറില് ജടെജ 18 റണ്‍സ് എടുത്തു എന്നൊക്കെ ചുമ്മാ തട്ടി അങ്ങ് വിട്ടേക്കും. :D\nതാങ്കളെ പോലെയുള്ള ആളുകള് അടിസ്ഥാനമില്ലാത്ത ഇത്തരം കാര്യങ്ങള് ഇങ്ങനെ ഇറക്കി വിടും... അത് ചിലര് വിശ്വസിക്കും. അങ്ങനെ അങ്ങനെയാണ് സചിന് സെല്‍ഫിഷ് ആണ് എന്നുള്ള ഒരു ധാരണ വളര്‍ന്നത് തന്നെ...\nസചിന് ഒരുപക്ഷെ ലോകം കണ്ടത്തില് വച്ച് ഏറ്റവും സെല്‍ഫിഷ് ആയ മനുഷ്യന് ആയിരിക്കും. എങ്കിലും 'സ്വന്തം നേട്ടത്തിന് വേണ്ടി സചിന് അടിക്കുന്ന രണ്നുകള്' ഇന്ത്യ ജയിക്കാന് കാരണമാവുന്നുണ്ട് എങ്കില് കുറച്ചു സെല്‍ഫിഷ് ആയാലും ആളുകള് അതങ്ങ് സഹിച്ചോളും.\nഈ സചിന് ഭയങ്കര സെല്‍ഫിഷ് ആണെന്നേ... പുള്ളി അടിക്കുന്ന രണ്നെല്ലാം കൊണ്ടുപോയി ലോക്കറില് വച്ച് പൂട്ടും! ആര്‍ക്കും ഒരു പ്രയോജനവും ഇല്ല.\nജഡേജ 18 റണ്‍സോ? ആകെ ആ ഓവറില് കിട്ടിയത് 12 റണ്‍സാണല്ലോ. അതിലെ2ബൌണ്ടറിയും ജഡേജ വേണമെന്ന് കരുതി അടിച്ചതാണെന്നും തോന്നിയില്ല. അബദ്ധത്തില് അങ്ങ് ഫോറായെന്ന് മാത്രം (ആ ബൌണ്ടറികളെ കുറച്ചു കാണുകയല്ല).\nറെയ്‌ന പുറത്താകുമ്പോള് സച്ചിന് 200 എത്തിപ്പിടിയ്ക്കാവുന്നത്ര അടുത്തായിരുന്നു എന്നത് നേരു തന്നെ. (299/5 - ഓവര് 42.3, സച്ചിന് 168*(130). ജയിയ്ക്കാന് 45 പന്തില് 52 റണ്‍സ്)\nഅത് കഴിഞ്ഞ് നേരിട്ട പന്തുകള്\n42.4 - 1 റണ്\n43.1 - 0\n43.2 - 2\n43.3 - നോ ബോള്\n43.3 - 0\n43.4 - 1 റണ്\n43.6 - 0\n44.4 - 1\n45.2 - 1\n46.5 - 1\n47.1 - ഔട്ട്\nഅതായത് റെയ്ന പോയ ശേഷം ഒരു ഓവര് മാത്രമാണ് സച്ചിന് മര്യാദയ്ക്ക് നേരിടാന് ലഭിച്ചത്. പിന്നെ എല്ലാ ഓവറിലും ഓരോ പന്തുകള് മാത്രം. 200 വേണമെന്നുണ്ടെങ്കില് സച്ചിന് കളി കഴിയാന് 21 റണ്‍സ് മാത്രം ബാക്കിയാകും വരെ വെയ്റ്റ് ചെയ്യണമായിരുന്നോ? ജഡേജ ക്രീസിലെത്തിയപ്പോള് തന്നെ പറയാമായിരുന്നില്ലേ അടുത്ത 51 റണ്‍സില് 31 ഞാനെടുത്തോളാമെന്ന്? അല്ലെങ്കില് 44,45,46 ഓവറുകളിലെ അവസാന പന്തുകളില് സിംഗിളെടുത്ത ജഡേജയെ തടയാമായിരുന്നില്ലേ? അങ്ങനെയെങ്കില് തൊട്ടടുത്ത ഓവറുകള് സച്ചിന് തനിയേ നേരിടാമായിരുന്നില്ലേ?\nപിപഠിഷു മാഷ് പറഞ്ഞതു പോലെ ജഡേജയുമായി സംസാരിയ്ക്കുമ്പോള് ജയിയ്ക്കാന് 21 റണ്‍സ് മാത്രം മതിയായിരുന്നു. അപ്പോള് അത് മുഴുവന് സച്ചിന് ഒറ്റയ്ക്ക് നേടിയാലും 200 എത്തില്ലല്ലോ മാഷേ.\nകാര്യമറിയാതെ ഊഹം വച്ച് സംസാരിയ്ക്കുന്നത് കഷ്ടം തന്നെ.\nകമന്റ് ഡിലീട്ടിയിട്റ്റ് ഓടിക്കലയല്ലേ...\nഹല്ലാ, ഓടിയാലും കുഴപ്പമൊന്നും ഇല്ല....\nഞാന് സ്ക്രീന്ഷോട്ട് എടുത്തു വച്ചിട്ടുണ്ട്... എന്റെ മെയിലിലും ഉണ്ട്. മുക്കുവന്റെ ആ 'വിദഗ്ധ' അഭിപ്രായം എനിക്ക് പലയിടത്തും ആവശ്യം വരും.\nwow wow... I did add, I guess.. i am notahard cricketer like you.. in fact I watch match only to discuss lunch hours...\nso what did he talked to jadeja? anyway we lost the match, i am happy :)\nശനിയാഴ്‌ച, നവംബർ 28, 2009\n"ആ 'പലപ്പോഴും' ഒരു ഒഴുക്കൻ പ്രയോഗമാണു ചേട്ടാ... അതിനു ഒരു വിശദീകരണം അത്യാവശ്യമാണു..."\nദാ ഒരു ചെറിയ വിശദീകരണം.\nDravid 177(254balls), 38 (66 balls)\nsachin 4, 100(211 balls)\ni am not arguing dravid is all time best.\nIt is Sachin himself.\nBut my opinion is don't follow some one blindly.\nഇവിടെ എവിടെയാണ് ബ്ലൈന്‍ഡ് ആയി ഫോളോ ചെയ്തത്???\nചേട്ടന് പറഞ്ഞത് ശരിയാണ്.\nപക്ഷെ ചേട്ടന് പറഞ്ഞ പോലെ നോക്കുകയാണെങ്കില്, ഏതൊരു ബാറ്സ്മാനും... ഇതുവരെ കളിച്ചിട്ടുള്ള ഏതൊരു ബാറ്സ്മനും അഞ്ചോ പത്തോ കളികളില് അതെ ടീമിലെ വേറെ കളിക്കാരെ ' നിഷ്പ്രഭന് ' (?) ആക്കിയിട്ടുണ്ട്...\nദ്രാവിഡ് അഞ്ചോ പത്തോ കളികളില് മാത്രം ചെയ്തു എന്നല്ല പറഞ്ഞത്. ഇനി ചേട്ടന് പറഞ്ഞ നിഷ്പ്രഭാനാക്കുക എന്നത് ഇതാണെങ്കില് ഞാന് സമ്മതിക്കുന്നു. അത് ശരിയാണ്.\nചേട്ടന് പറഞ്ഞ രീതില് നോക്കിയാല്,\nബ്രെയിന് ലാറയെ രിട്ളീ ജകാബ്സും, ഗെയ്ലും, സര്വന്നും നിഷ്പ്രഭാനാക്കിയിട്ടില്ലേ?\nറിക്കി പോണ്ടിങ്ങിനെ ലാങ്ങരും, ക്ലാര്‍ക്കും നിഷ്പ്രഭാനാക്കിയിട്ടിലെ?\nസചിന് ആദ്യ ടെസ്റ്റില് അടിച്ചത് സെക്കന്റ് ഇന്നിങ്ങ്സില് ആണ്... അതിനു ദ്രാവിഡിന്റെ ഫസ്റ്റ് ഇന്നിംഗ്സിലെ 177 ന്റെ അതെ വില ഇല്ലേ? തോറ്റിരുന്നെങ്കില് സചിന്നു കുറ്റം വരുമായിരുന്നു... അതരിയാല്ലോ...\nഎന്റെ ഈ പോസ്റ്റ് തന്നെ പറയുന്നത് സചിന് വന്‍മതില് ആവാന് ശ്രമിക്കാത്തത് കൊണ്ടാണ് ഔട്ട് ആകുന്നത് എന്നാണു. രണ്ടാം ടെസ്റ്റില് ആ ഓവറിലെ രണ്ടാമത്തെ സിക്സ് അടിക്കാന് നോക്കിയപ്പോഴാണ് ഔട്ട് ആയത്... (ദ്രാവിഡിന്റെ ഇതുവരെ കളിച്ചതില് മികച്ച സ്ട്രൈക്ക് റേറ്റ് ഉള്ള രണ്ടു സെഞ്ച്വറി ആണ് ഇപ്പൊ കഴിഞ്ഞവ എന്നറിയാമോ?)\nതാങ്കളുടെ വെബ്സൈറ്റ് എന്നെ ഒരുപാട് തർക്കങ്ങളിൽ പിടിച്ചു നിൽക്കാൻ സഹായിക്കാറുണ്ട്.. നന്ദി. കൂടെ ആശംസകളും\nവളരെ നന്ദി! :) :)\nKudos!!!!!!!!!Great work!! KIdilan writing aanu ketto. TO the point...precise.....U rdbest


പുൽകൃഷിരംഗത്തേക്ക് ഒരു പുതുനാമ്പ് | Kilivathil | Special | Deshabhimani | Thursday Mar 8, 2018\nപുൽകൃഷിരംഗത്തേക്ക് ഒരു പുതുനാമ്പ്\nസോമു മലപ്പട്ടംUpdated: Thursday Mar 8, 2018\nക്ഷീരകർഷകർക്ക് ആഹ്ലാദകരമായ വാർത്തയാണ് കർണാടകത്തിലെ ധാർവാട് യൂണിവേഴ്സിറ്റിയിൽനിന്നുള്ളത്. പുതിയൊരിനം പുൽകൃഷിക്കുതകുന്ന ചെടികൂടി ഈ കാർഷിക യൂണിവേഴ്സിറ്റി പുറത്തിറക്കിക്കഴിഞ്ഞു. പരീക്ഷണ നിരീക്ഷണങ്ങൾക്കുശേഷം പ്രസ്തുത ഇനം ഇപ്പോൾ കർഷകർക്കും ലഭ്യമായിത്തുടങ്ങി. സമ്പൂർണ എന്നാണ് പുതിയ പുൽകൃഷി നാമ്പിന്റെ പേര് . പെന്നിസെറ്റം ഗ്ലെയ്ക്കും, പെന്നിസെറ്റം പർപൂരം എന്നീ രണ്ട് നാടൻ ഇനങ്ങളിൽനിന്നു വികസിപ്പിച്ചെടുത്താണിത്.\nഏഴ് മീറ്റർവരെ ഉയരമുണ്ടാകും ഈ ചെടിക്ക്. കരിമ്പിൻചെടിയുടെ ഇലകൾപോലെ കരുത്തുറ്റതും വ്യാസമേറിയതും നല്ല പച്ചപ്പുള്ളതുമാണ് ഇലകൾ. ഹെക്ടറിൽ 120‐150 ടൺവരെ ഉൽപ്പാദിപ്പിക്കാൻ സാധിക്കും. നീർവാർച്ചയുള്ള മണ്ണിൽ ജൂണിൽ കൃഷിയിറക്കാം. നട്ട് 75 ദിവസം കഴിയുമ്പോൾ ആദ്യ വിളവെടുപ്പ് നടത്താം. പിന്നീട് 40 ദിവസം കഴിയുമ്പോൾ തുടർവിളവെടുപ്പുകളും നടത്താം. ഒരുതവണ നട്ടാൽ മൂന്നുവർഷം തുടർച്ചയായി വിളവെടുക്കാമെന്ന പ്രത്യേകതയും സമ്പൂർണയ്ക്കുണ്ട്. തണ്ടാണ് നടീൽവസ്തു. കേരളത്തിന്റെ കാലാവസ്ഥയ്ക്കും മണ്ണിനും പറ്റിയ ഇനംകൂടിയാണിത്. ചാണകപ്പൊടിയും പിണ്ണാക്കും ചേർത്ത മിശ്രിതമാണ് വളം. രാസവളം ആവശ്യമേയില്ല.\nപ്രോട്ടീൻകൊണ്ട് സമ്പുഷ്ടമാണ് സമ്പൂർണ. 11.5% പ്രോട്ടീൻ ഇതിലുണ്ട്. കുറഞ്ഞ നിലയിലുള്ള ഒക്സാലിക്ക് ആസിഡിന്റെ സാന്നിധ്യവും മറ്റ് പുൽചെടികളിൽനിന്ന് സമ്പൂർണയെ വ്യത്യസ്തയാക്കുന്നു. കൂടുതൽ പാൽ ലഭിക്കാൻ ഇടയാക്കുന്ന ഇനമാണിതെന്നും പരീക്ഷണങ്ങൾ തെളിയിച്ചിട്ടുണ്ട്. കേരളത്തിൽ സമ്പൂർണയുടെ വിശാലമായ പാടം ഒരുക്കിയത് കാസർകോട് ജില്ലയിലെ എൻമകജെ പഞ്ചായത്തിലാണ്. എൻമകജെ പഞ്ചായത്ത് അംഗവും പ്രമുഖ പശുവളർത്തൽ ഫാം ഉടമയുമായ സിദ്ദിഖ് സമ്പൂർണയുടെ ഗുണഗണങ്ങൾ സാക്ഷ്യപ്പെടുത്തുന്നു. അദ്ദേഹത്തിന്റെ ഫാമിലേക്ക് ആവശ്യമായ മുഴുവൻ പുല്ലും ഉൽപ്പാദിപ്പിക്കുന്നത് ഇപ്പോൾ സമ്പൂർണ എന്ന ഇനത്തിലാണ്. മറ്റ് ഇനങ്ങൾ നടുന്നതുപോലെത്തന്നെയാണ് സമ്പൂർണയുടെയും കൃഷി. ആദ്യ വിളവെടുപ്പിനുശേഷം സമ്പൂർണയുടെ വളർച്ച അതിവേഗത്തിലും വലുപ്പത്തിലുമാണെന്ന് സിദ്ദിഖ് പറയുന്നു.\nചെറിയ ഫാമുകൾക്കും ഈ ഇനം വളരെ മെച്ചമാണെന്നും സിദ്ദിഖ് ചൂണ്ടിക്കാട്ടുന്നു. കേരള ത്തിെന്റ ഇനമായ സുഗുണയ്ക്കാണ് ഉൽപ്പാദനശേഷിയിൽ റെക്കോഡെങ്കിലും (ഹെക്ടറിന് 260 ടൺ) നീളത്തിൽ സമ്പൂർണയെ കവച്ചുവയ്ക്കാൻ കഴിയില്ലെന്നും സിദ്ദിഖ് അനുഭവത്തിൽനിന്ന് പറയുന്നു.


24 മണിക്കൂറില് ഇന്ത്യയില് 83 മരണം, 2573 പേര്‍ക്ക് രോഗം; ആകെ രോഗ ബാധിതർ 42836; മൊത്തം മരണം 1389 ആയി | COVID19 positive cases in India rises to 42836\n24 മണിക്കൂറില് ഇന്ത്യയില് 83 മരണം, 2573 പേര്‍ക്ക് രോഗം; ആകെ രോഗ ബാധിതർ 42836; മൊത്തം മരണം 1389 ആയി\nDelhi, First Published 4, May 2020, 11:25 PM\nകൂടുതല് പേര്‍ക്ക് രോഗം സ്ഥിരീകരിച്ച മഹാരാഷ്ട്രയിൽ രോഗികൾ 14,000 കടന്നു. ഇന്ന് 711 പുതിയ രോഗികളാണുള്ളത്.\nദില്ലി: രാജ്യത്തെ കൊവിഡ് ബാധിതരുടെ എണ്ണം 42,836 ആയി ഉയര്‍ന്നു. 24 മണിക്കൂറിനുള്ളില് 2573 പേര് രോഗബാധിതരായി. 83 പേര് മരിച്ചു. രാജ്യത്ത് കൊവിഡ് ബാധിച്ച് ആകെ മരണം 1,389 ആയി ഉയര്‍ന്നു. അതേ സമയം ആകെ രോഗമുക്തി നേടിയവരുടെ എണ്ണം 11762 ആയതായി ആരോഗ്യ കുടുംബക്ഷേമ മന്ത്രാലയത്തിന്‍റെ കണക്കുകള് വ്യക്തമാക്കുന്നു. കൂടുതല് പേര്‍ക്ക് രോഗം സ്ഥിരീകരിച്ച മഹാരാഷ്ട്രയിൽ രോഗികൾ 14,000 കടന്നു. ഇന്ന് 711 പുതിയ രോഗികളാണുള്ളത്. ആകെ 14,541 പേര്‍ക്ക് കൊവിഡ് സ്ഥിരീകരിച്ചു. ഇന്ന് 35 പേര് മരിച്ചു. ആകെ 583 പേരാണ് സംസ്ഥാനത്ത് മരിച്ചത്. മുംബൈ ജെ ജെ മാർഗ് പൊലീസ് സ്റ്റേഷനിൽ6സബ് ഇൻസ്പെക്ടർമാർ അടക്കം 12 പൊലീസുകാർക്ക് കൊവിഡ് സ്ഥിരീകരിച്ചു.\nദില്ലിയിൽ കഴിഞ്ഞ 24 മണിക്കൂറിൽ 349 കൊവിഡ് കേസുകളാണുണ്ടായത്. ഇതോടെ ദില്ലിയിലെ ആകെ കൊവിഡ് കേസുകളുടെ എണ്ണം 4898. ഇന്ന് 69 പേർ രോഗമുക്തി നേടി.ദില്ലിയിൽ ആകെ രോഗമുക്തി നേടിയവർ 1431 ആയി. തമിഴ്നാട്ടില് രോഗബാധിതര് ഇരട്ടിക്കുകയാണ്. ഇന്ന് മാത്രം 577 പേര്‍ക്ക് കൊവിഡ് സ്ഥിരീകരിച്ചു. ചെന്നൈയില് ഡെപ്യൂട്ടി കമ്മീഷ്ണര് ഉള്‍പ്പടെ ഇരുപത്തിരണ്ട് പൊലീസുകാര് രോഗബാധിതരായി.കോയമ്പേട് മാര്‍ക്കറ്റ് സന്ദര്‍ശിച്ച പതിനായിരത്തിലധികം പേരെ നിരീക്ഷണത്തിലാക്കി. ചെന്നൈയിൽ ചില്ലറ വിൽപ്പന നടത്തുന്ന കച്ചവടക്കാരിലും കൊവിഡ് സ്ഥിരീകരിച്ചു.\n35 deaths and 771 new #COVID19 positive cases recorded in Maharashtra today, taking the total number of cases in the state to 14541. Death toll due to Coronavirus stands at 583 in the state: Maharashtra Health Department\nഅതേ സമയം കൊവിഡ് വാക്സിന് വൈകാതെ വികസിപ്പിക്കുമെന്ന് പ്രധാനമന്ത്രി നരേന്ദ്രമോദി പ്രത്യാശ പ്രകടിപ്പിച്ചു. ചേരിചേരാ ഉച്ചകോടിയില് കൊവിഡ് പ്രതിരോധത്തില് ഇന്ത്യ സ്വീകരിച്ച നടപടികള് വിശദീകരിക്കുകയായിരുന്നു നരേന്ദ്രമോദി. കൊവിഡിനെതിരായ പോരാട്ടത്തില് ലോകരാജ്യങ്ങള് ഒരുമിച്ച് നില്‍ക്കണമെന്നും പ്രധാനമന്ത്രി ആവശ്യപ്പെട്ടു.\nകൊവിഡ് സമൂഹവ്യാപനത്തില് നിന്ന് ഇന്ത്യ രക്ഷ നേടിയതായി കേന്ദ്ര ആരോഗ്യമന്ത്രി പ്രതികരിച്ചു. ഏറ്റവും ഉയര്‍ന്ന രോഗമുക്തി നിരക്ക് ഇരുപത്തിനാല് മണിക്കൂറിനിടെ രേഖപ്പെടുത്തിയതായി ആരോഗ്യമന്ത്രാലയം വ്യക്തമാക്കി. കൊവിഡ് പ്രതിരോധത്തില് പശ്ചിമബംഗാള് വീഴ്ച വരുത്തിയെന്ന് രോഗബാധയെ കുറിച്ച് പഠിക്കാന് നിയോഗിച്ച കേന്ദ്രസംഘം വിലയിരുത്തി. ഇരുപത്തി നാല് മണിക്കൂറിനിടെ 1074 പേര്‍ക്ക് രോഗം ഭേദമായി. രോഗമുക്തി നിരക്ക് 27.5 ശതമാനമാണ്. കഴിഞ്ഞയാഴ്ച 21.9 ശതമാനമായിരുന്നു. നൂറ് സാമ്പിളുകളില് മൂന്നെണ്ണം മാത്രം പോസിറ്റീവെന്ന നിലക്കാണ് പരിശോധന ഫലം. നൂറ് രോഗബാധിതരില് ഒരാള്‍ക്ക് മാത്രമേ വെന്‍റിലേറ്റര് വേണ്ടി വരുന്നുള്ളൂ. മൂന്ന് ശതമാനത്തിനേ ഐസിയു സേവനം ആവശ്യമാകുന്നുള്ളൂ. ഒരു ഇംഗ്ലീഷ് മാധ്യമത്തിന് നല്‍കിയ അഭിമുഖത്തില് കേന്ദ്ര ആരോഗ്യമന്ത്രി ഡോ ഹര്‍ഷവര്‍ധന് വ്യക്തമാക്കി.\nLast Updated 4, May 2020, 11:40 PM


ഷെരീഫ് കൊട്ടാരക്കരക്കു വേണ്ടി പ്രാർത്ഥിക്കുക ~ കൊട്ടോട്ടി ഡോട്ട് കോം\nMohamedkutty മുഹമ്മദുകുട്ടി October 17, 2012 at 11:58 AM\nഅദ്ദേഹം വേഗം സുഖം പ്രാപിക്കട്ടെയെന്നു പ്രാര്‍ത്ഥിക്കുന്നു.\nമുല്ല October 17, 2012 at 12:15 PM\nവേഗം സുഖമാകട്ടെയെന്നു പ്രാർത്ഥന.\nVp Ahmed October 17, 2012 at 12:56 PM\nഷരീഫിന്റെ അസുഖം എത്രയും വേഗം സര്‍വശക്തനായ അള്ളാഹു ഭേദമാക്കി കൊടുക്കട്ടെ\nSREEJITH NP October 17, 2012 at 1:00 PM\nവേഗം സുഖം പ്രാപിക്കട്ടെ എന്നു പ്രാര്‍ത്ഥിക്കുന്നു.\nആറങ്ങോട്ടുകര മുഹമ്മദ് October 17, 2012 at 1:09 PM\nഅദ്ദേഹത്തിന് ആരോഗ്യത്തിനും സുഖത്തിനും പ്രാര്‍ഥിക്കുന്നു.\nSalim Veemboor സലിം വീമ്പൂര് October 17, 2012 at 1:11 PM\nവളരെ വേഗം സുഖം പ്രാപിക്കട്ടെ\nAkbar October 17, 2012 at 1:17 PM\nശ്രീ October 17, 2012 at 1:49 PM\nവേഗം സുഖമാകട്ടെ എന്ന് ഞാനും പ്രാര്‍ത്ഥിയ്ക്കുന്നു\nഷാജു അത്താണിക്കല് October 17, 2012 at 2:08 PM\nകൊമ്പന് October 17, 2012 at 3:14 PM\nസര്‍വ ശക്തന് തുണക്കട്ടെ\nMohiyudheen MP October 17, 2012 at 3:18 PM\nബൂലോകത്തെ ആ നല്ല മനുഷ്യന് ആയുരാരോഗ്യം പ്രാർത്ഥിക്കുന്നു... തേടുന്നു\nസുഖമായി തിരിച്ച് വരാൻ നാഥൻ തുണക്കട്ടെ\nഹൈന October 17, 2012 at 4:47 PM\nവേഗം സുഖമാകട്ടെ ...\nകുഞ്ഞൂസ് (Kunjuss) October 17, 2012 at 7:43 PM\nഎത്രയും വേഗം സുഖമായി തിരിച്ചു വരാന് ദൈവം അദ്ദേഹത്തെ അനുഗ്രഹിക്കട്ടെ ...!\nപടന്നക്കാരൻ October 17, 2012 at 8:03 PM\nഓഹോ!!! സുഖത്തിനായി പ്രാര്‍ത്ഥിക്കുന്നു!!\nkairaly net October 17, 2012 at 8:10 PM\nഅദ്ദേഹത്തിന് എത്രയും വേഗം സുഖം പ്രാപിക്കട്ടെ...\nപൂർവാധികം ശക്തിയോടെ പുതിയ രചനകൾ നടത്താൻ ദൈവം അനുഗ്രഹിക്കട്ടെ\njayanEvoor October 17, 2012 at 8:27 PM\nഅദ്ദേഹം വേഗം സുഖം പ്രാപിക്കട്ടെയെന്നു പ്രാര്‍ത്ഥിക്കുന്നു.....\nശ്രീജിത് കൊണ്ടോട്ടി. October 17, 2012 at 8:48 PM\nപ്രിയ ഷെരീഫ്‌ക്കാ എത്രയും പെട്ടന്ന് സുഖം പ്രാപിക്കട്ടെ എന്ന് ആഗ്രഹിക്കുന്നു..\nസാബു കൊട്ടോട്ടി October 17, 2012 at 9:44 PM\nആന്റിയോഗ്രാമും ആന്റിയോ പ്ലാസ്റ്റിയും കഴിഞ്ഞു. ബ്ലോക്കുകൾ നീക്കിയെന്നാണു അറിയാൻ കഴിഞ്ഞത്. ഇപ്പോൾ ICU വിലാണ്.\nആളവന്‍താന് October 17, 2012 at 9:57 PM\nഒരൊറ്റ തവണയെ ഞാന് അദ്ദേഹത്തെ കണ്ടിട്ടുള്ളൂ. പക്ഷെ ഒരിക്കലും മറക്കില്ല അത്. നല്ലൊരു മനുഷ്യന്. .അദ്ദേഹത്തിന് എത്രയും വേഗം സുഖം പ്രാപിക്കട്ടെ.\nഇടശ്ശേരിക്കാരന്(വെടിവട്ടം) October 17, 2012 at 9:57 PM\nഅവരുടെ എല്ലാ അസുകങ്ങളും സര്‍വ്വശക്തന് ശിഫയാക്കി കൊടുക്കട്ടെ (ആമീന്)\nവിധു ചോപ്ര October 17, 2012 at 10:25 PM\nദേ പോയി, ദാ വന്നൂ എന്ന് പറഞ്ഞതു പോലെ അദ്ദേഹം നാളെയോ മറ്റന്നാളോ ഡിസ്ചാർജ്ജാകും. ആയുരാരോഗ്യ സൌഖ്യത്തോടെ ഏറെക്കാലം നമുക്കദ്ദേഹത്തെ വേണം. കുറേ മീറ്റുകൾക്ക് ഇനിയും ആങ്കറാവേണ്ടയാളല്ലേ?\nരാജഗോപാൽ October 19, 2012 at 1:09 AM\nഎത്രയും പെട്ടെന്ന് സുഖം പ്രാപിച്ച് സാമൂഹ്യ പ്രവർത്തനത്തിൽ സജീവമാകട്ടെ എന്നു പ്രാർത്ഥിക്കുന്നു.\nഉസ്മാന് പള്ളിക്കരയില് October 19, 2012 at 9:09 AM\nആരോഗ്യവും ദീർഘായുസ്സും സർവ്വശക്തൻ നൽക്കുമാറാകട്ടെ. ആമീൻ\nസാബു കൊട്ടോട്ടി October 20, 2012 at 12:33 AM\nചികിത്സ വളരെ വിജയപ്രദമായിരുന്നു. അദ്ദേഹത്തിനു നാളെ ഡിസ്ചാർജ്ജാവാമെന്നാണ് അറിയാൻ കഴിഞ്ഞത്. ചുരുങ്ങിയ വാക്കുകൾ സംസാരിച്ച അദ്ദേഹം ബൂലോകർക്ക് നന്ദി പറഞ്ഞിട്ടുണ്ട്...\nഇ.എ.സജിം തട്ടത്തുമല October 20, 2012 at 12:44 AM\nഞാനിപ്പോഴാ അറിയുന്നത്.വാർഡ് ഏതാ? ഐ.സിയുവിൽ നിന്നും മാറ്റിയോ?\nഫൈസല് ബാബു October 23, 2012 at 11:18 PM\nപ്രാര്‍ത്ഥനയില് ഈ യുള്ളവനും !!\nshahid rafi October 25, 2012 at 10:59 PM\nsukhamaakatte.... PERUNNAL koode aasamsikkunnu....\nസാബു കൊട്ടോട്ടി November 1, 2012 at 10:07 AM\nഇപോൾ വീട്ടിൽ വിശ്രമത്തിലാണ്...


Problems with ncp will discuss in ldf says kanam rajendran | ജോസ് വന്നത് എല്‍ഡിഎഫിന് ഗുണമായെന്ന് കാനം, എന്‍സിപി തര്‍ക്കത്തെ കുറിച്ച് പറഞ്ഞത് ഇങ്ങനെ - Malayalam Oneindia\n17 min ago പൊന്നാനിയിൽ നന്ദകുമാർ വേണ്ട, സിപിഎമ്മിൽ കലാപം,3ബ്രാഞ്ച് സെക്രട്ടറിമാരടക്കം രാജിവെച്ചു\n23 min ago ലോകത്തെ ഏറ്റവും വലിയ ജനാധിപത്യത്തെ ആക്ഷേപിച്ചു; കർഷക പ്രതിഷേധം ചർച്ചയ്‌ക്കെടുത് ബ്രിട്ടീഷ് പാർലമെന്റിനെതിരെ ഇന\n28 min ago പാര്‍ട്ടിയാണ് തീരുമാനിക്കുക; ഊഹാപോഹങ്ങള് വിഴുങ്ങി അഭിപ്രായം പറയരുത്, പ്രതിഷേധങ്ങള് തള്ളി സിദ്ദീഖ്\nUpdated: Sat, Jan 16, 2021, 18:10 [IST]\nതിരുവനന്തപുരം: ജോസ് കെ മാണിയുടെ വരവിനെ പുകഴ്ത്തിയും എന്‍സിപിയിലെ പ്രശ്‌നം പരിഹരിക്കുമെന്നും പറഞ്ഞ് സിപിഐ സംസ്ഥാന സെക്രട്ടറി കാനം രാജേന്ദ്രന്. ജോസ് കെ മാണി വന്നത് എല്‍ഡിഎഫിന് ഗുണകരമായെന്ന് കാനം പറഞ്ഞു. തദ്ദേശ തിരഞ്ഞെടുപ്പില് അത് പ്രതിഫലിച്ചെന്നും അദ്ദേഹം വ്യക്തമാക്കി. അതേസമയം എന്‍സിപിക്കുള്ള പരസ്യമായ ഒരു മറുപടി കൂടിയാണിത്. ജോസ് വന്നത് കൊണ്ട് യാതൊരു നേട്ടവും എല്‍ഡിഎഫിന് ഉണ്ടായിട്ടില്ലെന്നാണ് എന്‍സിപി ആവര്‍ത്തിച്ച് പറഞ്ഞിരുന്നത്. ഇതിനെയാണ് കാനം തള്ളിയിരിക്കുന്നത്.\nഅതേസമയം എന്‍സിപിയിലെ പ്രശ്‌നങ്ങള് ഇടതുമുന്നണിയില് ചര്‍ച്ച ചെയ്ത് പരിഹരിക്കുമെന്ന് കാനം പറഞ്ഞിട്ടുണ്ട്. എന്‍സിപിയിലെ പ്രശ്‌നങ്ങള് പരിഹരിക്കപ്പെടാതെ ഇരിക്കുന്ന സാഹചര്യത്തിലാണ് കാനത്തിന്റെ പ്രതികരണം. നിയമസഭാ സീറ്റിനെ ചൊല്ലി എന്‍സിപി അടക്കമുള്ള പാര്‍ട്ടികളില് ഇപ്പോള് നടക്കുന്ന തര്‍ക്കങ്ങള് ഇടതുമുന്നണിയെ ബാധിക്കില്ലെന്ന വിലയിരുത്തിലാണ് കാനം. യുഡിഎഫിനൊപ്പമായിരുന്നു ജോസ് കെ മാണി ഇടതുമുന്നണയിലേക്ക് എത്തിയത് കൂടുതല് വ്യത്യസ്തമായ വോട്ടര്‍മാരെ മുന്നണിയിലേക്ക് ആകര്‍ഷിച്ചു. വരുന്ന നിയമസഭാ തിരഞ്ഞെടുപ്പില് എല്‍ഡിഎഫിന് മികച്ച നേട്ടമുണ്ടാകുമെന്നും കാനം പറഞ്ഞു.\nകാനത്തിന് മറുപടിയെന്നോണം എന്‍സിപി സംസ്ഥാന അധ്യക്ഷന് ടിപി പീതാംബരനും രംഗത്തെത്തി. പാലാ സീറ്റ് എന്ത് വന്നാലും വിട്ടുകൊടുക്കില്ലെന്ന് പീതാംബരന് പറഞ്ഞു. എന്നാല് എല്‍ഡിഎഫില് തുടരുമെന്നും അദ്ദേഹം പറഞ്ഞു. നാല് സിറ്റിംഗ് സീറ്റിലും എന്‍സിപി തന്നെ മത്സരിക്കും. പാലാ ജോസ് കെ മാണിക്ക് വിട്ടുകൊടുക്കുമെന്ന് ആരും കരുതേണ്ട. ജയിച്ച പാര്‍ട്ടിയാണ് പിന്നീടും അതേ സീറ്റില് മത്സരിക്കുക. തോറ്റ പാര്‍ട്ടിക്ക് സീറ്റ് വിട്ട് നല്‍കുന്ന രീതി ചരിത്രത്തില് ഇല്ലാത്തതാണെന്നും പീതാംബരന് പറഞ്ഞു. ഇതോടെ സീറ്റ് ചര്‍ച്ച എല്‍ഡിഎഫില് വലിയ വെല്ലുവിളിയാവും.\nകഴിഞ്ഞ ദിവസം രാജ്യസഭാ സീറ്റ് വിട്ടുകൊടുത്ത് പ്രശ്‌നം പരിഹരിക്കാനുള്ള ശ്രമം എല്‍ഡിഎഫില് നടന്നിരുന്നു. മാണി സി കാപ്പന് പാലായ്ക്ക് പകരമായി രാജ്യസഭാ സീറ്റ് വിട്ടുകൊടുക്കാനായിരുന്നു ശ്രമം. എന്നാല് രാജ്യസഭാ സീറ്റ് വേണ്ടെന്നാണ് കാപ്പന്റെ നിലപാട്. ശരത് പവാര് കേരളത്തിലെത്തി നേതാക്കളുമായി ചര്‍ച്ച നടത്തുന്നതോടെ സീറ്റുകളുടെ കാര്യത്തില് തീരുമാനമാവും. ജോസ് കെ മാണി കടുത്തുരുത്തിയില് മത്സരിച്ചാല് പാലാ സീറ്റ് വിട്ടുകൊടുക്കുന്നത് വലിയ പ്രശ്‌നമാകില്ല. എന്നാല് ജോസ് ഇക്കാര്യത്തില് നിലപാട് വ്യക്തമാക്കിയിട്ടില്ല. മുഖ്യമന്ത്രിയും പാലാ സീറ്റിന്റെ കാര്യത്തില് എന്‍സിപിക്ക് ഉറപ്പ് നല്‍കിയിട്ടില്ല.\nkanam rajendran cpi ncp mani c kappan pala ldf cpm jose k mani കാനം രാജേന്ദ്രന് സിപിഐ മാണി സി കാപ്പന് പാല എന്‍സിപി എകെ ശശീന്ദ്രന് എല്‍ഡിഎഫ് സിപിഎം ജോസ് കെ മാണി politics\nproblems with ncp will discuss in ldf says kanam rajendran


കണ്ണൂർ: പ്രവാസി വ്യവസായി സാജൻ പാറയിലിന്റെ കൺവെൻഷൻ സെന്ററിന് അനുമതി നൽകാതിരിക്കാൻ നഗരസഭ ചൂണ്ടിക്കാട്ടിയത് തുക്കടാ ന്യായങ്ങൾ ആണെന്ന് വ്യക്തമാകുന്നു. സിപിഎം രാഷ്ട്രീയത്തിലെ വിഭാഗീയതയുടെ ഇരയായിരുന്നു സാജന...\nകിഴക്കേ കോട്ടയിലെ ബിസ്മി ഹോട്ടൽ നഗരസഭ പൂട്ടിച്ചത് സാമ്പാറിൽ പുഴു കണ്ടെത്തിയതിനെ തുടർന്ന്; സംഭവം തൃശൂർ സ്വദേശികളായ സ്ത്രീകളടക്കമുള്ളവർ രാത്രി ഹോട്ടലിൽ ആഹാരം കഴിക്കാൻ കയറിയപ്പോൾ; പുഴുവിനെ കണ്ടെത്തിയത് മസാലദോശയ്‌ക്കൊപ്പം നൽകിയ സാമ്പാറിൽ\nതിരുവനന്തപുരം ; സാമ്പാറിൽ പുഴു കണ്ടെത്തിയതിനെ തുടർന്നു കിഴക്കേ കോട്ടയിലെ ബിസ്മി ഹോട്ടൽ നഗരസഭ ആരോഗ്യവിഭാഗം ഉദ്യോഗസ്ഥരെത്തി പൂട്ടിച്ചു. കിഴക്കേകോട്ടയിലെ ബിസ്മി ഹോട്ടലാണ് അടച്ചു പൂട്ടിയത്.നഗരസഭാ ആരോഗ്യ ...\nകൊല്ലം ; ഇതിനെ കൊല്ലം ബീച്ച് എന്നല്ല ആളെ കൊല്ലും ബീച്ചെന്ന് പറയേണ്ടിവരും.ബീച്ചിൽ സഞ്ചാരികൾ അപകടത്തിൽ പെടുന്നത് വർധിക്കുന്നു. കഴിഞ്ഞ പത്ത് വർഷത്തിനിടക്ക് ബീച്ചിൽ എത്തിയ 70ലേറെ ജീവനുകളാണ് പൊലിഞ്ഞത്. കഴി...\nകാണാതായ ജർമനിക്കാരി ലിസ തീവ്രവാദത്തിലെ കണ്ണിയോ? ഈജിപ്തിലെ മുസ്ലിം തീവ്രവാദ ഗ്രൂപ്പുകളുമായി ബന്ധമുണ്ടെന്ന് ഇന്റർപോൾ; കേരളാ പൊലീസിന്റെ ആവശ്യപ്രകാര തിരച്ചിൽ ഊർജ്ജിതമാക്കാൻ ഇന്റർപോൾ യെല്ലോ നോട്ടീസ് പുറപ്പെടുവിച്ചു; മുൻ ഭർത്താവ് അബാദും സുഹൃത്ത് മുഹമ്മദ് അലിയും മുസ്ലിം തീവ്രവാദ ഗ്രൂപ്പുകളുമായി ബന്ധം പുലർത്തിയിരുന്നതായി അന്വേഷണ ഏജൻസികൾ; ലിസ തീവ്രവാദ പരിശീലനം നേടിയെന്നും സംശയം; വർക്കലയിൽ പർദയണിഞ്ഞു കാണപ്പെട്ട വിദേശവനിത ലിസയെന്ന് സൂചന\nതിരുവനന്തപുരം: നാല് മാസം മുമ്പ് കേരളത്തിൽ എത്തിയ ശേഷം കാണാതായ ജർമ്മൻ യുവതി ലിസ വെയ്‌സിന് മുസ്ലിം തീവ്രവാദ ഗ്രൂപ്പുകളുമായി ബന്ധമെന്ന് റിപ്പോർട്ടുകൾ. കാണാതായ യുവതിക്ക് ഈജിപ്തിലെ മുസ്ലിം തീവ്രവാദഗ്രൂപ്പു...\nമാഞ്ചെസ്റ്റർ: ലോകകപ്പ് ക്രിക്കറ്റിലെ ആദ്യ സെമി ഫൈനലിന്റെ റിസർവ് ദിനമായി ഇന്ന് എന്തുസംഭവിക്കും? ക്രിക്കറ്റ് ആരാധകർ അതീവ ആകാംക്ഷയോടെ കാത്തിരിക്കയാണ്. ഇന്നലെ ഇന്ത്യൻ വിജയം പ്രതീക്ഷിച്ചെത്തിയ ആരാധകരെ നിരാ...\nതാനെ;ദൈവത്തിന്റെ നിർണായകമായ 'കൈ',അത് എത്ര ആസൂത്രിതമായ കുറ്റകൃത്യങ്ങളിലും കൊലയാളി ഉപേക്ഷിച്ചുപോകുന്ന ഇല്ലെങ്കിൽ കാണാതെ പോകുന്ന ഒരു പിഴവായിരിക്കും. അത്തരത്തിലുള്ള തെളിവുകളെയാണ് 'ലൂപ്ഹോൾ' എന്ന് അന്വേഷണ സ...\nചെന്നൈ: ജ്യോതിഷിയുടെ ഉപദേശം കേട്ട് ജീവനക്കാരന്റെ മകളെ വിവാഹം കഴിക്കാൻ അവരുടെ ഭർത്താവിനെ കൊലപ്പെടുത്തിയ കേസിൽ ജീവപര്യന്തം തടവു ശിക്ഷ ലഭിച്ച ശരവണ ഭവൻ ഉടമ പി.രാജഗോപാൽ (71) ഒടുവിൽ അഴിക്കുള്ളിൽ. ചെന്നൈ അഡ...\nതിരുവനന്തപുരം; ഇരുചക്രവാഹനങ്ങളിൽ പിൻസീറ്റ് യാത്രക്കാരും ഇനിമുതൽ ഹെൽമറ്റ് ധരിച്ചില്ലെങ്കിൽ പിടിവീഴും. പണിയും കിട്ടും. പിൻസീറ്റ് യാത്രക്കാർക്കും ഹെൽമറ്റ് നിർബന്ധമാക്കിക്കൊണ്ടുള്ള ഉത്തരവ് നിലവിൽ വന്നു. ഗ...


പോളണ്ടിനു മേൽ ആറാടി ബെൽജിയം, വമ്പൻ ജയം | Fanport | Featured News Malayalam\nHome Football Nations League പോളണ്ടിനു മേൽ ആറാടി ബെൽജിയം, വമ്പൻ ജയം\nപോളണ്ടിനു മേൽ ആറാടി ബെൽജിയം, വമ്പൻ ജയം\nJune 9, 2022 - 4:07 AM\nയുഫേഫ നേഷൻസ് ലീഗിൽ പോളണ്ടിനു എതിരെ വമ്പൻ ജയവുമായി ബെൽജിയം. ഒന്നിനെതിരെ ആറു ഗോളുകൾക്ക് ആണ് റോബർട്ടോ മാർട്ടിനസിന്റെ ടീം പോളണ്ടിനെ തകർത്തത്. വലിയ ആധിപത്യം ആണ് മത്സരത്തിൽ ബെൽജിയത്തിന് ഉണ്ടായിരുന്നത്. മത്സരത്തിൽ 28 മത്തെ മിനിറ്റിൽ സെബാസ്റ്റ്യൻ സെയ്നിസാകിയുടെ പാസിൽ റോബർട്ട് ലെവണ്ടോൻസ്കിയുടെ ഗോളിൽ പോളണ്ട് ആണ് മത്സരത്തിൽ മുന്നിൽ എത്തിയത്. ആദ്യ പകുതിക്ക് മുമ്പ് എന്നാൽ 42 മത്തെ മിനിറ്റിൽ അലക്‌സ് വിറ്റ്സലിലൂടെ ബെൽജിയം മത്സരത്തിൽ ഒപ്പം എത്തി. തിമോത്തി കാസ്റ്റാഗ്നയുടെ പാസിൽ നിന്നു ആയിരുന്നു ബോക്സിന് പുറത്ത് നിന്നുള്ള അടിയിലൂടെ ആയിരുന്നു വിറ്റ്സലിന്റെ ഗോൾ. രണ്ടാം പകുതിയിൽ ബെൽജിയം സമഗ്ര ആധിപത്യം ആണ് കാണാൻ ആയത്. 59 മത്തെ മിനിറ്റിൽ ഏദൻ ഹസാർഡിന്റെ പാസിൽ നിന്നു കെവിൻ ഡിബ്രുയിന ബെൽജിയത്തെ മത്സരത്തിൽ മുന്നിൽ എത്തിച്ചു.\n66 മത്തെ മിനിറ്റിൽ ഹസാർഡിനു പകരക്കാരനായി എത്തിയ ലിയാൻഡ്രോ ട്രോസാർഡിന്റെ ഊഴം ആയിരുന്നു പിന്നീട്. രണ്ടു ലോകത്തര ഗോളുകൾ ആണ് താരം നേടിയത്. 73 മത്തെ മിനിറ്റിൽ മിച്ചി ബാത്ഷ്യായുടെ പാസിൽ നിന്നാണ് ട്രോസാർഡ് ആദ്യ ഗോൾ നേടിയത്. തുടർന്ന് 80 മത്തെ മിനിറ്റിൽ യാനിക് കരാസ്‌കോയുടെ കോർണറിൽ നിന്നു അതുഗ്രൻ അടിയിലൂടെ ട്രോസാർഡ് രണ്ടാം ഗോളും നേടി. മൂന്നു മിനിറ്റിനുള്ളിൽ ബെൽജിയം അഞ്ചാം ഗോളും നേടി. യൂരി ടിലിമൻസിന്റെ പാസിൽ നിന്നു ബോക്സിന് പുറത്ത് നിന്നുള്ള അടിയിലൂടെ ലിയാണ്ടർ ഡെൻന്റോക്കർ ആണ് അവരുടെ അഞ്ചാം ഗോൾ നേടിയത്. 93 മത്തെ മിനിറ്റിൽ പകരക്കാരനായി ഇറങ്ങിയ ലോയിസ് ഒപെന്റ ആണ് ബെൽജിയം ജയം പൂർത്തിയാക്കിയത്. മറ്റൊരു പകരക്കാരനായ തോർഗൻ ഹസാർഡിന്റെ പാസിൽ നിന്നായിരുന്നു താരം ഗോൾ നേടിയത്. ഹോളണ്ടിനോട് ഏറ്റ പരാജയത്തിൽ നിന്നു മികച്ച തിരിച്ചു വരവ് ആയി ബെൽജിയത്തിന് ഈ ജയം.\nPrevious articleശതകം നേടിയ ശേഷം ബാബര് അസം പുറത്ത്, ആദ്യ ഏകദിനത്തിൽ പാക്കിസ്ഥാന് വിജയം നൽകി ഖുഷ്ദിൽ ഷാ\nNext articleജയം തുടർന്ന് ഹോളണ്ട്, വെയിൽസിനെ വീഴ്ത്തിയതിനു 94 മത്തെ മിനിറ്റിലെ ഗോളിൽ


ഞാനായിട്ട് അങ്ങോട്ട് കേറി പ്രശ്‌നമുണ്ടാക്കില്ല; പക്ഷെ ഇങ്ങോട്ട് വന്നാല് വിട്ടു കൊടുക്കില്ല; മുന്നറിയിപ്പുമായി കോഹ്‌ലി – Malanad Online\nSunday, February 24, 2019 10:40:17\nഞാനായിട്ട് അങ്ങോട്ട് കേറി പ്രശ്‌നമുണ്ടാക്കില്ല; പക്ഷെ ഇങ്ങോട്ട് വന്നാല് വിട്ടു കൊടുക്കില്ല; മുന്നറിയിപ്പുമായി കോഹ്‌ലി\nWeb Desk | November 21, 2018\nബ്രിസ്ബണ്: ഇന്ത്യ-ഓസ്‌ട്രേലിയ ട്വന്റി20 ഏറ്റുമുട്ടലില് എല്ലാവരും ഉറ്റുനോക്കുന്നത് ഓസ്‌ട്രേലിയ ടീമിനെയും കോഹ്‌ലിയെയുംമാണ്. കളിക്കളത്തിലെ ഏറ്റവും അഗ്രസ്സീവായ ടീമും ഏറ്റവും അഗ്രസ്സീവായ താരവും തമ്മില് ഏറ്റുമുട്ടുന്നു എന്നതാണ് അതിന് കാരണം.\nകളിക്കളത്തില് ചൂടാവാനാകും എതിരാളികളെ വാക്കുകള് കൊണ്ട് ആക്രമിക്കാനും ഒട്ടു മടിയില്ലാത്ത താരമാണ് ഇന്ത്യയുടെ നായകന് വിരാട് കോഹ്‌ലി. ലോക ക്രിക്കറ്റിലെ തന്നെ ഏറ്റവും മികച്ച ബാറ്റ്‌സ്മാന്മാരിലൊരാളായ വിരാടിന്റെ മുഖമുദ്രയായ അഗ്രസ്സീവ്‌നെസിന്റെ പതാകവാഹകരാണ് ഓസ്‌ട്രേലിയ. റിക്കി പോണ്ടിങ് മുതല് അങ്ങോളവും ഇങ്ങോളവും കളിക്കളത്തില് എതിരാളികളെ വാക്ക് ശരങ്ങള് കൊണ്ട് തളര്‍ത്തുന്നത് കംഗാരുപ്പടയുടെ ശീലമാണ്. അതുകൊണ്ട് തന്നെ ഈ രണ്ട് കൂട്ടരും നേര്‍ക്കുനേരം വരുന്നത് കാണേണ്ട കാഴ്ച്ച തന്നെയായിരിക്കും.\nഎന്നാല് താനായിട്ട് അങ്ങോട്ട് കേറി പ്രശ്‌നമുണ്ടാക്കില്ലെന്ന് വിരാട് കോഹ്‌ലി പറയുന്നു. അക്രമണോത്സുകത പുറത്തെടുക്കുന്നത് ഗ്രൗണ്ടിലെ സാഹചര്യങ്ങള്‍ക്ക് അനുസരിച്ചാണ്. പക്ഷെ, ഞങ്ങളായിട്ട് ഒന്നും തുടങ്ങിവെക്കില്ലെന്ന് കോഹ്‌ലി പറഞ്ഞു. എന്നും പ്രതിപക്ഷ ബഹുമാനത്തോടെ മാത്രമെ ഗ്രൗണ്ടില് പെരുമാറിയിട്ടുള്ളൂ. എന്നാല് എതിരാളികള് അതിര്‍വരമ്പുകള് ലംഘിച്ചാല് വിട്ടുകൊടുക്കയുമില്ല എന്നും വിരാട് പറഞ്ഞു. മത്സരത്തലേന്ന് നടത്തിയ വാര്‍ത്താ സമ്മേളനത്തിലായിരുന്നു ഇന്ത്യന് നായകന്റെ പ്രതികരണം.\nതന്നെ സംബന്ധിച്ചിടത്തോളം അക്രമണോത്സുകത എന്നാല് വിജയിക്കാന് ടീമിനായി ആവശ്യമായതെല്ലാം ചെയ്യുക എന്നതാണ്. ഓരോ പന്തിലും അതിനുള്ള ശ്രമമുണ്ടാവും. അക്രമണോത്സുകതയെ ഓരോരുത്തരും ഓരോതരത്തിലായിരിക്കും നിര്‍വചിക്കുക. പക്ഷെ എന്നെ സംബന്ധിച്ചിടത്തോളം ടീമിനായി 120 ശതമാനവും നല്‍കി എന്തുവിലകൊടുത്തും ജയിക്കുക എന്നതാണ് അതുകൊണ്ട് അര്‍ത്ഥമാക്കുന്നത്. ബാറ്റ് ചെയ്യുമ്പോഴായാലും സഹതാരങ്ങള്‍ക്കായി ബെഞ്ചിലിരുന്ന് കൈയടിക്കുമ്പോഴായാലും റണ്ണിനായി ഓടുമ്പോഴായാലും അത് അങ്ങനെതന്നെയാണെന്നും അദ്ദേഹം കൂട്ടിച്ചേര്‍ത്തു.\n#kohli Cricket, Sports No Comments » Print this News\n« ബോളിവുഡില് അടുത്ത വിവാഹ മാമാങ്കത്തിന് ഒരുക്കമായി; പ്രിയങ്ക-നിക്ക് വിവാഹത്തിന് ക്ഷണക്കത്തിനൊപ്പം പാരിസില് നിന്നും ‘വിവാഹ ലഡ്ഡു’വും (ചിത്രങ്ങള്) (Previous)\n(Next) വിവാഹത്തിന് മുന്‍പൊരു ഫസ്റ്റ് നൈറ്റ് ആയാലോ; ഈ വെറൈറ്റി കല്യാണം വിളി വൈറലായില്ലെങ്കിലേ അത്ഭുതമുള്ളൂ (വീഡിയോ) »\nമെല്‍ബണ്: മെല്‍ബണില് ഓസ്‌ട്രേലിയയെ തോല്‍പ്പിച്ച് ഇന്ത്യ പരമ്പര നേടിയതില് മുന് നായകന് എംഎസ് ധാണിയുടെ പങ്ക് വലുതാണ്. 46 റണ്‍സെടുത്ത്Read More\nഅവസാന ഏകദിനത്തില് ഓസ്‌ട്രേലിയയെ7വിക്കറ്റിന് തോല്‍പ്പിച്ച് ഇന്ത്യ പരമ്പര സ്വന്തമാക്കി. 231 എന്ന വിജയലക്ഷ്യവുമായിറങ്ങിയ ഇന്ത്യയ്ക്ക് മഹേന്ദ്രസിംഗ് ധോണിയുടെയും (87Read More


ലീഗിനൊപ്പം ചേര്‍ന്നുള്ള മത്സരം: ‘കോണ്‍ഗ്രസ് അധ്യക്ഷന്റെ മതനിരപേക്ഷ വിശ്വാസ്യതയ്ക്ക് ക്ഷതമേല്‍പ്പിക്കും’- യോഗിയുടെ വഴിയേ കാരാട്ടും • Suprabhaatham\nലീഗിനൊപ്പം ചേര്‍ന്നുള്ള മത്സരം: ‘കോണ്‍ഗ്രസ് അധ്യക്ഷന്റെ മതനിരപേക്ഷ വിശ്വാസ്യതയ്ക്ക് ക്ഷതമേല്‍പ്പിക്കും’- യോഗിയുടെ വഴിയേ കാരാട്ടും\nApril 5, 2019 | 2:51 pm IST\nMuslim LeaguePrakash KaratRahul GandhiwayanadYogi Adithyanath\nകോഴിക്കോട്: കോണ്‍ഗ്രസ് അധ്യക്ഷന് രാഹുല് ഗാന്ധി വയനാട്ടില് മത്സരിക്കാന് പത്രിക സമര്‍പ്പിച്ചതിനു പിന്നാലെ, മുസ്‌ലിം ലീഗിനെതിരെ ആക്ഷേപവുമായി യു.പി മുഖ്യമന്ത്രി യോഗി ആദിത്യനാഥ് രംഗത്തെത്തിയിരുന്നു. സമാനമായ പ്രസ്താവനയുമായി രംഗത്തെത്തിയിരിക്കുകയാണ് സി.പി.എം പോളിറ്റ് ബ്യൂറോ അംഗം പ്രകാശ് കാരാട്ട്.\n‘മറ്റൊരര്‍ഥത്തിലും കോണ്‍ഗ്രസിന്റെ ഹൃസ്വദൃഷ്ടിയോടെയുള്ള ഈ സമീപനത്തിന് അവര് വലിയ വില നല്‍കേണ്ടിവരും. യുഡിഎഫിന്റെ ഭാഗമാണ് മുസ്ലിംലീഗ്. വയനാട് മണ്ഡലത്തില് മുസ്ലിംലീഗിന് ശക്തമായ സാന്നിധ്യമുണ്ട്. രാഹുല് കോണ്‍ഗ്രസിന്റെയും മുസ്ലിംലീഗിന്റെയും സംയുക്ത സ്ഥാനാര്‍ഥിയായാണ് യുഡിഎഫ് ബാനറില് ജനവിധി തേടുന്നത്. വയനാട്ടിലെ ഇടതുപക്ഷസ്ഥാനാര്‍ഥിയെ പരാജയപ്പെടുത്താനായുള്ള ശ്രമത്തില് രാഹുല് ആശ്രയിക്കുന്നത് മുസ്ലീംലീഗിനെയാണ്. അവരെ കൂട്ടുപിടിച്ച് ഇടതുപക്ഷത്തെ തോല്‍പ്പിക്കാനാകില്ല. കോണ്‍ഗ്രസ് അധ്യക്ഷന്റെ മതനിരപേക്ഷ വിശ്വാസ്യതയ്ക്ക് ഇതൊരു നല്ല പരസ്യവുമാകില്ല!’- ദേശാഭിമാനിയില് എഴുതിയ ലേഖനത്തില് പറയുന്നു.\nഇതേ ലേഖനത്തിന്റെ ഇംഗ്ലീഷ് പതിപ്പ് ദ സിറ്റിസണ് ഓണ്‍ലൈന് പോര്‍ട്ടലിലുമുണ്ട്.\nയോഗി ആദിത്യനാഥ് പറഞ്ഞത്\nമുസ്‌ലിം ലീഗ് രാജ്യം മുഴുവന് വ്യാപിക്കാന് പോവുന്ന വൈറസാണെന്നാണ് ബി.ജെ.പി നേതാവും യു.പി മുഖ്യമന്ത്രിയുമായ യോഗി ആദിത്യനാഥ് പറഞ്ഞത്. ഈ വൈറസ് ഒരിക്കല് രാജ്യം വിഭജിക്കാന് ഇടയാക്കി. കോണ്‍ഗ്രസിന് ഈ വൈറസ് ബാധിച്ചിട്ടുണ്ട്. കോണ്‍ഗ്രസ് ജയിച്ചാല് ഈ വൈറസ് രാജ്യം മുഴുവന് പടരുമെന്നും അദ്ദേഹം ട്വിറ്ററിലൂടെ അധിക്ഷേപിച്ചു.\n‘1857ലെ സ്വാതന്ത്ര സമരത്തില് എല്ലാവരും മംഗല് പാണ്ഡെയോടൊപ്പം ചേര്‍ന്ന് ഇംഗ്ലീഷുകാര്‍ക്കെതിരെ പോരാടി. പിന്നെ ഈ മുസ്‌ലിം ലീഗെന്ന വൈറസ് വന്ന് രാജ്യത്തിന്റെ വിഭജനം വരെ കൊണ്ടെത്തിച്ചു. ഇപ്പോള് വീണ്ടു അതേ അപകടം വന്നെത്തിയിരിക്കുകയാണ്. പച്ചപ്പതാക വീണ്ടും പറക്കുന്നു. കോണ്‍ഗ്രസിനെ മുസ് ലിം ലീഗ് വൈറസ് ബാധിച്ചിരിക്കുകയാണ്. കരുതിയിരുന്നോളൂ’- യോഗി ട്വിറ്ററില് കുറിച്ചു.\nവയനാട്ടിലെ കര്‍ഷക ആത്മഹത്യ ലോക്‌സഭയില് ഉന്നയിച്ച് രാഹുല് ഗാന്ധി\nവയനാടിനെ പ്രതിനിധീകരിച്ച് എന്റെ പുതിയ ഇന്നിങ്‌സ് തുടങ്ങുന്നു: രാഹുല് ഗാന്ധി\nരാഹുല് ഗാന്ധി കോണ്‍ഗ്രസ് അധ്യക്ഷ സ്ഥാനത്ത് തുടരണമെന്ന് ലീഗും ഡി.എം.കെയും; ഹൈദരലി തങ്ങള് കത്തയച്ചു\nമുസ്‌ലിം ലീഗിനെതിരായ വൈറസ് പരാമര്‍ശം: യോഗിക്കെതിരെ ട്വിറ്ററിലും നടപടി\nയോഗിക്ക് തെരഞ്ഞെടുപ്പ് കമ്മിഷന്റെ ആന്റി വൈറസ്: ലീഗിനെതിരായ പരാമര്‍ശത്തില് മൂന്നു ദിവസത്തെ പ്രചരണ വിലക്ക്


ഗാലക്സി ഫോൾഡ് സെപ്റ്റംബറിൽ സമാരംഭിക്കും, അവിടെയുള്ള മാറ്റങ്ങൾ ഇവയാണ് | ഗാഡ്‌ജെറ്റ് വാർത്ത\nഗാലക്സി ഫോൾഡ് ഫെബ്രുവരിയിൽ official ദ്യോഗികമായി അവതരിപ്പിച്ചു ഈ വർഷം തന്നെ. അങ്ങനെ വിപണിയിലെ ആദ്യത്തെ സ്ഥാപനമായി സാംസങ് മാറി ഒരു ഫ്ലിപ്പ് ഫോൺ ഉപയോഗിച്ച് ഞങ്ങളെ വിട്ടുപോകുന്നതിൽ. ഈ മാർക്കറ്റ് വിഭാഗത്തിൽ ഒരു റഫറൻസാകാനുള്ള ഉദ്ദേശ്യം കമ്പനി വ്യക്തമാക്കി, അതിനാൽ ഈ സമാരംഭം പ്രാധാന്യമർഹിക്കുന്ന ഒന്നായിരുന്നു.\nഈ ഉപകരണം ഏപ്രിലിലും ഏപ്രിൽ അവസാനത്തിൽ ചില വിപണികളിലും മെയ് മാസത്തിലും സമാരംഭിക്കും. അതിനാൽ സ്റ്റോറുകളിൽ സമാരംഭിക്കുന്ന ഇത്തരത്തിലുള്ള ആദ്യത്തെ ഫോണായിരിക്കും ഇത്. എന്നാൽ റിലീസ് ചെയ്യുന്നതിന് ആഴ്ചകൾക്ക് മുമ്പ്, ഈ ഗാലക്സി മടക്കിനായി കാര്യങ്ങൾ വ്യക്തമായി പോയി.\n1 ഗാലക്സി മടക്ക വിക്ഷേപണം റദ്ദാക്കി\n2 സെപ്റ്റംബറിൽ സമാരംഭിക്കും\n3 ഗാലക്സി ഫോൾഡിൽ എന്ത് മാറ്റങ്ങൾ വരുത്തി?\nഗാലക്സി മടക്ക വിക്ഷേപണം റദ്ദാക്കി\nസാംസങ് തീരുമാനിച്ചു ഗാലക്സി ഫോൾഡിന്റെ കപ്പൽ യൂണിറ്റുകൾ നിരവധി മാധ്യമപ്രവർത്തകർക്ക് ഒപ്പം ലോകമെമ്പാടുമുള്ള സ്വാധീനം ചെലുത്തുന്നവരും. അവർക്ക് ഫോൺ പരീക്ഷിച്ച് അതിനെക്കുറിച്ച് എഴുതാമെന്നതാണ് ആശയം. ഈ പരിശോധനകളിലാണ് ഉപകരണ സ്‌ക്രീനിൽ പ്രശ്‌നങ്ങൾ കണ്ടെത്തിയതിനാൽ കാര്യങ്ങൾ തെറ്റായി തുടങ്ങിയത്. പ്രത്യേകിച്ചും, ഫോണിന്റെ സ്ക്രീൻ സേവർ. സ്‌ക്രീൻ പൂർണ്ണമായും മറയ്ക്കാത്തതിനാൽ ചില ആളുകൾ ഇത് നീക്കംചെയ്‌തു, ഇത് നീക്കംചെയ്യാമെന്ന് അവർ കരുതി.\nഇതൊരു ബഗ് ആയിരുന്നു സ്‌ക്രീനിൽ പ്രശ്‌നങ്ങൾ ഉണ്ടാകാൻ തുടങ്ങും. കൂടാതെ, ചില നിർദ്ദിഷ്ട സന്ദർഭങ്ങളിൽ, ഗാലക്സി മടക്കിന്റെ സ്ക്രീൻ പ്രതികരിക്കുന്നില്ല അല്ലെങ്കിൽ തകർന്നുപോയിരിക്കുന്നു. ഹിഞ്ച് ഏരിയയുമായി സംശയമുണ്ടായിരുന്നു, കാരണം ഇത് വളരെ അകലെയായതിനാൽ പൊടി എളുപ്പത്തിൽ അകത്തേക്ക് കടക്കാൻ അനുവദിച്ചു. ഫോണിലെ ഈ പരാജയങ്ങളെക്കുറിച്ചുള്ള വാർത്ത സാംസങിന്റെ ലോഞ്ച് റദ്ദാക്കാനും കുറച്ച് കാലതാമസം വരുത്താനുമുള്ള തീരുമാനം എടുക്കാൻ കാരണമായി.\nഈ പ്രഖ്യാപനത്തെത്തുടർന്ന്, ഫോണിലെ നിരവധി മാറ്റങ്ങൾക്കായി സാംസങ് പ്രവർത്തിക്കാൻ തുടങ്ങി. ഫോൺ ലോഞ്ച് ചെയ്യാൻ തയ്യാറായില്ലെന്നും അവർ ഒരു തെറ്റ് ചെയ്തുവെന്നും കമ്പനി രണ്ട് തവണ സമ്മതിച്ചിട്ടുണ്ട്. അതിന്റെ സമാരംഭത്തിന് തീയതിയില്ലെന്ന് കമ്പനി പല കേസുകളിലും നിലനിർത്തിയിട്ടുണ്ടെങ്കിലും അതിൽ എന്ത് മാറ്റങ്ങളാണുള്ളതെന്ന് അറിയാൻ കഴിഞ്ഞു. ഈ ആഴ്ച വരെ, സെപ്റ്റംബറിൽ വിപണിയിലെത്തുമെന്ന് അവർ സ്ഥിരീകരിച്ചപ്പോൾ.\nഈ ആഴ്ച സാംസങ് അത് പ്രഖ്യാപിച്ചു ഗാലക്‌സി മടക്കുകൾ സെപ്റ്റംബറിൽ ആരംഭിക്കും. ഈ മാസം നിർദ്ദിഷ്ട തീയതികളൊന്നും നൽകിയിട്ടില്ല, മറ്റ് രാജ്യങ്ങളിൽ വികസിപ്പിക്കുന്നതിന് മുമ്പ് ഇത് ഒരു ആഗോള വിക്ഷേപണമാകുമോ അല്ലെങ്കിൽ കുറച്ച് വിപണികളിൽ ആദ്യം സമാരംഭിക്കുമോ എന്നറിയില്ല. രണ്ടാമത്തെ ഓപ്ഷൻ ഏറ്റവും വിശ്വസനീയമാണെന്ന് തോന്നുന്നു, ഇതിനെക്കുറിച്ച് ഈ ആഴ്ച കിംവദന്തികൾ ഉണ്ടായിരുന്നു.\nകമ്പനി ആവശ്യമായ മാറ്റങ്ങൾ ഇതിനകം വരുത്തി ഫോണിൽ. അവർക്ക് നന്ദി, ഇത് ഇപ്പോൾ സ്റ്റോറുകളിൽ സമാരംഭിക്കാൻ തയ്യാറാണ്, ഇത് ഏറ്റവും പ്രതീക്ഷിച്ച ലോഞ്ചുകളിലൊന്നായി മാറുന്നു. മാർച്ചിൽ സാംസങ്ങിന്റെ സ്വന്തം പോലുള്ള വിവിധ വെബ്‌സൈറ്റുകളിൽ ഒരു റിസർവേഷൻ കാലയളവ് ഉണ്ടായിരുന്നു. ഫോൺ റദ്ദാക്കിയ ശേഷം, പണം റിസർവ് ചെയ്ത എല്ലാ ഉപയോക്താക്കൾക്കും തിരികെ നൽകി.\nഉപയോക്താക്കൾ ഇപ്പോഴും അങ്ങനെ തന്നെയാണോ എന്നതാണ് ചോദ്യം ഗാലക്സി ഫോൾഡ് വാങ്ങാൻ താൽപ്പര്യമുണ്ട്. സ്ഥാപനം ഞങ്ങൾക്ക് മാറ്റങ്ങൾ നൽകി, അത് ഞങ്ങൾ ചുവടെ പറയും. ഈ മാസങ്ങളിൽ അദ്ദേഹത്തിന്റെ പ്രതിച്ഛായയെ ഒരു പരിധിവരെ ബാധിച്ചിട്ടുണ്ടെങ്കിലും. പലരും ഈ ഫോണിന്റെ ലോഞ്ചിനെ സംശയത്തോടെയാണ് നോക്കുന്നത്.\nഗാലക്സി ഫോൾഡിൽ എന്ത് മാറ്റങ്ങൾ വരുത്തി?\nഈ മാസങ്ങൾ അങ്ങനെ സേവിച്ചു സാംസങ് ഫോണിൽ മാറ്റങ്ങൾ വരുത്തി. ആദ്യത്തേത്, ഒരുപക്ഷേ ഏറ്റവും പ്രധാനപ്പെട്ടത്, സ്ക്രീൻ സേവറിനെ സൂചിപ്പിക്കുന്നു. ഉപകരണത്തിന്റെ വലിയ പ്രശ്‌നങ്ങളിലൊന്നായിരുന്നു ഇത്, ഈ സാഹചര്യത്തിൽ ഇനിപ്പറയുന്ന രീതിയിൽ പരിഹരിച്ചു. ഈ സംരക്ഷകന്റെ അരികുകൾ ഗാലക്സി മടക്കിന്റെ ശരീരത്തിനടിയിൽ മറച്ചിരിക്കുന്നു. ഈ രീതിയിൽ, ഉപയോക്താക്കൾക്ക് ഇത് നീക്കംചെയ്യുന്നത് കൂടുതൽ സങ്കീർണ്ണമോ മിക്കവാറും അസാധ്യമോ ആണ്.\nകൂടാതെ, ഈ കേസിൽ അപകടസാധ്യതകൾ ഒഴിവാക്കാൻ, സാംസങ് വ്യക്തവും ദൃശ്യവുമായ മുന്നറിയിപ്പുകളും അവതരിപ്പിക്കുന്നു. അതിനാൽ അതിന്റെ ബോക്സിലും നിർദ്ദേശങ്ങളിലും ഇത് വ്യക്തമായി കാണും, ഇത് ഫോണിൽ നിന്ന് ഈ സംരക്ഷിത പ്ലാസ്റ്റിക് നീക്കംചെയ്യുന്നതിൽ നിന്ന് കൂടുതൽ ആളുകളെ തടയും. അതിനാൽ ഉപകരണത്തിൽ ആദ്യമായി ഉണ്ടായ പ്രശ്നങ്ങൾ ഒഴിവാക്കും.\nഫോണിലെ മറ്റ് വലിയ മാറ്റം ഹിംഗിന്റെ മുകളിലും താഴെയുമുള്ള ദൂരം കുറയ്ക്കുക. ആദ്യ ടെസ്റ്റുകളിൽ ഇത് സ്‌ക്രീനിനു തൊട്ടുതാഴെയുള്ള ഫോണിലേക്ക് ധാരാളം അഴുക്കുകൾ എളുപ്പത്തിൽ കടന്നുകയറിയതായി കാണാനാകും, ഇത് പ്രശ്‌നങ്ങൾ ഉണ്ടാക്കാനുള്ള സാധ്യതയുണ്ട്. അതിനാൽ ഫോൺ ഈ രീതിയിൽ കുറഞ്ഞ പൊടി ശേഖരിക്കണം. പൊടി അടിഞ്ഞുകൂടുന്നതിനാൽ മടക്കിക്കഴിയുമ്പോൾ ഉണ്ടാകാവുന്ന പ്രശ്നങ്ങൾ ഒഴിവാക്കുക.\nഅവരുടെ പക്കലുണ്ടെന്ന് കമ്പനി കൂടുതൽ സ്ഥിരീകരിച്ചു പുതിയ സംരക്ഷണ തൊപ്പികൾ ഉപയോഗിച്ച് ശക്തിപ്പെടുത്തിയ കീ ഈ ഗാലക്സി മടക്കിന്റെ സ്ക്രീനിന് താഴെ ലോഹത്തിന്റെ പാളികൾ ചേർത്തു. സ്‌ക്രീനിന്റെ കാഠിന്യം വർദ്ധിപ്പിക്കുന്നതിനാണിത്, ഇത് മടക്കിക്കളയുമ്പോൾ പ്രശ്‌നങ്ങൾ ഉണ്ടാകുന്നത് തടയണം. മറുവശത്ത്, മികച്ച ഉപയോക്തൃ അനുഭവത്തിനായി അപ്ലിക്കേഷനുകളിൽ മെച്ചപ്പെടുത്തലുകൾ വരുത്തിയെന്ന് പറയപ്പെടുന്നു.\nലേഖനത്തിലേക്കുള്ള പൂർണ്ണ പാത: ഗാഡ്‌ജെറ്റ് വാർത്ത » ടെലിഫോണി » മൊബൈലുകൾ » ഗാലക്‌സി ഫോൾഡ് സെപ്റ്റംബറിൽ സമാരംഭിക്കും, ഇതെല്ലാം മാറി\nസിറിയുടെ സ്വകാര്യ സംഭാഷണങ്ങളിൽ ആപ്പിൾ ജീവനക്കാർ ശ്രദ്ധിക്കുന്നു\nഓഗസ്റ്റിൽ നെറ്റ്ഫ്ലിക്സ്, മോവിസ്റ്റാർ +, എച്ച്ബി‌ഒ എന്നിവയിൽ എന്താണ് കാണേണ്ടത്


സ്‌ട്രെച്ച് മാർക്കിന്റെ പേരിൽ സ്ത്രീകളെ അവഹേളിക്കുന്ന പുരുഷന്മാരോട് … - Boolokam\nHome Boolokam സ്‌ട്രെച്ച് മാർക്കിന്റെ പേരിൽ സ്ത്രീകളെ അവഹേളിക്കുന്ന പുരുഷന്മാരോട് …\nസ്‌ട്രെച്ച് മാർക്കിന്റെ പേരിൽ സ്ത്രീകളെ അവഹേളിക്കുന്ന പുരുഷന്മാരോട് …\nഎഴുതിയത് : Remya Binoy\nQueen of Imperfections*\nStephanie Rothstein Bruce എന്ന പ്രഫഷനൽ അത്്‌ലറ്റിന്റെ ഉദരത്തിന്റെ ബാഹ്യകാഴ്ചയാണ് ഇതോടൊപ്പമുള്ള ആദ്യ ചിത്രത്തിലേത്. 2016ലെ ഒളിംപിക്സിനു വേണ്ടി പരിശീലനം നടത്തുന്നതിനിടെയാണ്, രണ്ടു പ്രസവത്തിനു ശേഷമുള്ള തന്റെ വയറിന്റെ രൂപം ഇങ്ങനെ എന്നു പറഞ്ഞ് സ്റ്റെഫാനി ഇൻസ്റ്റഗ്രാമിൽ ചിത്രം പോസ്റ്റ് ചെയ്തത്. പ്രസവശേഷം വണ്ണം കുറഞ്ഞ് രൂപം പഴയതു\nപോലെയായെങ്കിലും വലിഞ്ഞുപോയ ചർമം അങ്ങനെ തന്നെ നിലനിന്നു. എന്നാൽ താൻ പ്രസവത്തിനു ശേഷം കൂടുതൽ പവർഫുൾ ആയെന്നാണ് സ്റ്റെഫാനി പറയുന്നത്. കാഴ്ചയിൽ അഭംഗി എന്നു മറ്റുള്ളവരെ അലോസരപ്പെടുത്തുന്ന ആ കാഴ്ച തന്നെയോ ഭർത്താവിനെയോ തെല്ലും വിഷമിപ്പിക്കുന്നില്ലെന്നും അവർ പറയുന്നു. ഇതു വായിച്ച് ലോകമെമ്പാടുമുള്ള സ്ത്രീകൾ പ്രതികരിച്ചു. സ്റ്റെഫാനി തങ്ങൾക്കു നൽകിയ ആത്മവിശ്വാസം ചെറുതല്ല എന്ന് അവർ ഓരോരുത്തരും പറഞ്ഞു. പ്രസവശേഷം വയറിലും കൈകാലുകളിലും വന്ന സ്ട്രെച്ച് മാർക്കുകളുടെ ചിത്രം അവർ ധൈര്യമായി സമൂഹ മാധ്യമങ്ങളിൽ പോസ്റ്റ് ചെയ്തു.\nഅടുത്തിടെ ഒരു കൂട്ടുകാരി അയച്ചു തന്ന ഇത്തരമൊരു ചിത്രമാണ് വീണ്ടും ഈ ഓർമ ഉണർത്തിയത്. എന്റെ ആദ്യ ഗർഭകാലം ഒട്ടും സുന്ദരമായ സമയം ആയിരുന്നില്ല. അമ്മ അപകടത്തിൽ മരിച്ചു രണ്ടു മാസം കഴിഞ്ഞപ്പോഴാണ് ഞാൻ അമ്മുവിനെ ഗർഭം ധരിച്ചത്. അത് രണ്ടു മാസം തികയും മുൻപ് ഏറെ വേണ്ടപ്പെട്ട ഒരാളുടെ പ്രവൃത്തികൊണ്ട് (ആ കഥ പിന്നീടൊരിക്കൽ പറയാം) ഞാൻ പ്ലാസെന്റ സെപ്പറേഷനും ബ്ലീഡിങ്ങും മൂലം ബെഡ്റെസ്റ്റിൽ ആയി. തുടർന്ന് ഹോർമോൺ ചികിത്സ വേണ്ടി വന്നു. അതോടെ കൃഷ്ണവർണയായ ഞാൻ കരിങ്കുട്ടിക്കാളിയെ പോലെയായി. പതിവിലും വലിയൊരു വയറു കണ്ട് പലരും ഇരട്ടക്കുട്ടികളാണോ എന്നു ചോദിച്ചു തുടങ്ങി. വയറു നിറയെ സ്ട്രെച്ച് മാർക്ക്. നെറ്റിയിൽ കരികൊണ്ട് പോറിയതു പോലെ കരുവാളിപ്പ്. കവിളുകൾ ഇടുമ്മിച്ചു തൂങ്ങി. ഇനിയൊരിക്കലും ഞാൻ പഴയതു പോലെയാവില്ലെന്നു തോന്നി. എനിക്ക് പക്ഷേ വിഷമമൊന്നും ഉണ്ടായില്ല. ഒരു സങ്കടക്കടൽ താണ്ടാനുള്ള കച്ചിത്തുരുമ്പായിരുന്നു എനിക്ക് ആ ഗർഭം. ബിനോയ്ക്ക് എന്നോടുള്ള ഇഷ്ടത്തിൽ കുറവു വരുമോ എന്നൊരു ആശങ്ക തോന്നിയെങ്കിലും മാലാഖക്കുഞ്ഞിനു വേണ്ടിയുള്ള കാത്തിരിപ്പിൽ കക്ഷി ലോകം പോലും കാണാത്ത അവസ്ഥയിലായിരുന്നു.\nചിത്രം എന്റെ ആദ്യ ഗർഭകാലത്തുള്ളത്.\nബെഡ്റെസ്റ്റ് കഴിഞ്ഞു ജോലിയിൽ പ്രവേശിച്ചതോടെ കാലുകൾ മുഴുവൻ നീരായി. അന്ന് സ്വന്തമായി വാഹനമില്ല. ഓഫിസിന് അഞ്ഞൂറു മീറ്റർ അകലെയാണ് താമസം. അങ്ങോട്ടു ഞാൻ ഒരു തരത്തിൽ നടന്നു പോകും. തിരികെ ഇറങ്ങുമ്പോളേക്കും കാലിൽ ചെരിപ്പു കയറാൻ പ്രയാസമാകും. അതുകൊണ്ട് ചെരിപ്പ് കയ്യിൽ പിടിച്ചാണ് ഞാൻ ഇറങ്ങിവരിക. ബിനോയ് കാത്തുനിൽപ്പുണ്ടാകും. കാണുന്നതേ ചെരിപ്പ് വാങ്ങിപ്പിടിക്കും. മറു കൈകൊണ്ട് എന്റെ ഇടംകയ്യിൽ കോർത്തുപിടിച്ച് പാതിരാത്രിക്കുള്ള ആ നടപ്പ് ഇന്നും മറക്കാൻ വയ്യ. എന്റെ വൈരൂപ്യം കക്ഷിയെ അലട്ടിയതേയില്ല.\nഒടുവിൽ ദൈവത്തിന്റെ മുഖവുമായി ഞങ്ങളുടെ ഓമനക്കുഞ്ഞ് വന്നു. പ്രസവരക്ഷ കൂടിയായതോടെ, നമ്മുടെ ഇതിഹാസകാരന്മാർ ദ്രാവിഡ സ്ത്രീകളായ ശൂർപ്പണഖയെയും താടകയെയും വർണിച്ചതു പോലെയുള്ള രൂപമായി എനിക്ക്. അപ്പോഴും ഒരു ട്രോഫി കിട്ടിയതു പോലെ കുഞ്ഞിനെ തോളിലേറ്റി എന്നെ ചേർത്തുപിടിച്ച് ബിനോയ് നടന്നു.3മാസം കഴിഞ്ഞപ്പോൾ ഞാൻ മെലിഞ്ഞുതുടങ്ങി. പക്ഷ വയറിലുണ്ടായ സ്ട്രെച്ച്മാർക്ക് പൂർണമായും മാഞ്ഞില്ല. എന്റെ അമ്പോറ്റിക്കുഞ്ഞിന്റെ പിറവിയുടെ ഓർമയാണ് എനിക്കത്. അതൊരിക്കലും എന്നെ അലോസരപ്പെടുത്തിയില്ല. അതുകൊണ്ടു തന്നെ ഇന്നുവരെ പരിഹാരം തേടിപ്പോയിട്ടുമില്ല.\nപിന്നീട് പല സൌഹൃദ സദസ്സുകളിലും സ്ട്രെച്ച്മാർക്ക് സംസാരവിഷയമായി. ഒരു കൂട്ടുകാരിയുടെ അനുഭവം ഞെട്ടിക്കുന്നതായിരുന്നു. വിവാഹമോചിതയായ അവളുടെ ആദ്യ ഭർത്താവ് സ്ട്രെച്ച് മാർക്കിന്റെ പേരിൽ അവളുടെ മനസ്സിൽ ഏൽപ്പിച്ച പ്രഹരങ്ങൾ. ഓരോ തവണയും അയാൾക്കു മുന്നിൽ വസ്ത്രം അഴിക്കേണ്ടി വരുമ്പോൾ അവൾ എത്രമാത്രം അപമാനം സഹിച്ചിരിക്കും… ആ മുറിവുകളാകില്ലേ അവരുടെ അകൽച്ചയ്ക്ക് ആക്കം കൂട്ടിയിരിക്കുക… അങ്ങനെ അല്ലാത്ത ഒരുപാട് പുരുഷന്മാരെയും കണ്ടു…\nപ്രിയപ്പെട്ട പുരുഷന്മാരേ… നിങ്ങളൊരു കാര്യം ഓർക്കൂ. ആണത്തത്തിന്റെ അടയാളപ്പെടുത്തലെന്ന മട്ടിൽ നിങ്ങൾ അഭിമാനത്തോടെ പേറിനടക്കുന്ന പിതൃത്വത്തിനു വേണ്ടി ഒരു സ്ത്രീ അനുഭവിച്ചതിന്റെ ബാക്കിപത്രമാണ് ആ പാടുകൾ. നിങ്ങളുടെ ഓമനക്കുഞ്ഞിന് സുഖവാസമൊരുക്കിയ ഉദരമാണത്. അവരുടെ വളർച്ചയ്ക്കു വേണ്ടിയാണ്, അന്നുവരെ ആലിലവയറെന്ന് നിങ്ങൾ ഓമനിച്ച ആ ഉദരം വലുതായതും പ്രസവശേഷം ചർമം ചുളുങ്ങി മടക്കുകളായി മാറിയതും. അതിനാൽ ആ ഉദരത്തിലെ പാടുകളും ചുളിവുകളും നിങ്ങളുടെ അഭിമാനമായി മാറട്ടെ.\nഎന്റെ കൂട്ടുകാരികളേ… നിങ്ങളുടെ ശരീരത്തിന്റെ ഉടമകൾ മറ്റാരുമല്ല, നിങ്ങൾ തന്നെയാണ്. അവിടേക്ക് വിധിയെഴുത്തുകളുമായി ആരും കടന്നുവരാൻ അനുവദിക്കരുത്. ആ അപൂർണതകളാണ് നിങ്ങളുടെ സൌന്ദര്യം. അതേ… അപൂർണതകളുടെ രാജ്ഞിമാരാണ് നമ്മളൊക്കെ…\nPrevious articleചരിത്രത്താളുകളിൽ ഇടം നേടിയ ശിലാസ്‌തൂപം\nNext articleഒരു ഫ്ലാറ്റിൽ പോയപ്പോൾ തനിക്കുണ്ടായ അനുഭവം തുറന്ന് പറഞ്ഞു ഡെലിവറി ബോയ്


നമ്പി നാരായണനെ ഐഎസ്ആർഒ ചാരക്കേസിൽ കുടുക്കിയതാര്? | Daily Indian Herald\nApril 14, 2021 1:11 pm By : Indian Herald Staff\nകൊച്ചി: ശാസ്ത്രജ്ഞൻ നമ്പി നാരായണനെ ഐഎസ്ആർഒ ചാരക്കേസിൽ കുടുക്കിയ ഉദ്യോഗസ്ഥർ ആരെന്ന റിപ്പോർട്ട് സുപ്രിംകോടതി നാളെ പരിഗണിക്കും. ജസ്റ്റിസ് ഡികെ ജെയിൻ സമിതി സമർപ്പിച്ച റിപ്പോർട്ട്, ജസ്റ്റിസ് എഎം ഖാൻവിൽക്കർ അധ്യക്ഷനായ ബെഞ്ചാണ് പരിഗണിക്കുന്നത്. കേന്ദ്രസർക്കാരിന്റെ ആവശ്യത്തെ തുടർന്നാണ് നടപടി. ജസ്റ്റിസ് ഡികെ ജെയിൻ അധ്യക്ഷനായ സമിതി മുദ്ര വച്ച കവറിൽ സമർപ്പിച്ച റിപ്പോർട്ട്, ജസ്റ്റിസുമാരായ എഎം ഖാൻവിൽക്കർ, ദിനേശ് മഹേശ്വരി, കൃഷ്ണ മുരാരി എന്നിവരടങ്ങിയ ബെഞ്ചാണ് പരിഗണിക്കുന്നത്.\nതന്നെ ഐഎസ്ആർഒ ചാരക്കേസിൽ കുടുക്കിയതാണെന്ന ശാസ്ത്രജ്ഞൻ നമ്പി നാരായണന്റെ ഹർജിയിലാണ് 2018 സെപ്റ്റംബർ 14ന് സുപ്രിംകോടതി മൂന്നംഗ സമിതി രൂപീകരിച്ചത്. മുൻ ഡിജിപി സിബി മാത്യൂസ്, റിട്ടയേർഡ് എസ്പിമാരായ കെകെ ജോഷ്വ, എസ് വിജയൻ, ഐബി മുൻ ഡയറക്ടർ ആർബി ശ്രീകുമാർ തുടങ്ങിയ ഉദ്യോഗസ്ഥർക്കെതിരെയായിരുന്നു നമ്പി നാരായണന്റെ ആരോപണം. ജെയിൻ സമിതിയുടെ റിപ്പോർട്ട് ഉടൻ പരിഗണിക്കണമെന്ന് സോളിസിറ്റർ ജനറൽ തുഷാർ മേത്ത കഴിഞ്ഞയാഴ്ച സുപ്രിംകോടതിയോട് ആവശ്യപ്പെട്ടു. ദേശീയപ്രാധാന്യമുള്ള കേസാണെന്നും വ്യക്തമാക്കിയിരുന്നു. റിപ്പോർട്ടിൽ സുപ്രിംകോടതിയുടെ തുടർനടപടി നിർണായകമാണ്.\nTags: isro, isro case, nambi narayanan isro\nസര്‍ക്കാരിനെതിരെ വിമര്‍ശനവുമായി ജി.മാധവന് നായര്: ഹിന്ദുവിന്റെ ആചാരങ്ങളെ മാത്രം ലക്ഷ്യം വെക്കുന്നതെന്തിന്?


തിരുവനന്തപുരം : കോവിഡ് വ്യാപനം രൂക്ഷമാകുന്ന സാഹചര്യത്തില് സംസ്ഥാനത്തെ വിവിധ ജയിലുകളിലുള്ള 1500 ഓളം തടവുകാര്‍ക്കാണ് ഉടന് പരോള് നൽകാനും, 350 വിചാരണ തടവുകാരെ ഇടക്കാല ജാമ്യത്തില് വിടാനും ഡിജിപി ഋഷിരാജ് സിങ് വിവിധ ജയില് മേധാവികള്‍ക്ക് നിര്‍ദേശം നല്‍കി. കോവിഡ് രണ്ടാം തരംഗം രൂക്ഷമായ സാഹചര്യത്തില് ജയില് അന്തേവാസികളുടെ എണ്ണം കുറയ്ക്കണമെന്ന് കഴിഞ്ഞ ദിവസം സുപ്രീം കോടതി നിശ്ചയിച്ച ഹൈപ്പവര് കമ്മറ്റിയുടെ ഉത്തരവുണ്ടായിരുന്നു. ഇതിന്റെ അടിസ്ഥാനത്തിലാണ് തീരുമാനം.\nതൊണ്ണൂറ് ദിവസത്തേക്കാണ് പരോള്. ക്രിമിനല് പശ്ചാത്തലം ഇല്ലാത്തവരും, സ്ഥിരം കുറ്റവാളികള് അല്ലാത്തവര്‍ക്കുമാണ് ഇളവ് ലഭിക്കുക. 60 വയസ്സിനു മുകളിലുള്ള പുരുഷന്മാര്‍ക്കും, 50 വയസ്സിനു മുകളില് പ്രായമുള്ള സ്ത്രീകള്‍ക്കും പരോള് അനുവദിച്ചിട്ടുണ്ട്. അതേസമയം, മയക്കുമരുന്ന്, ദേശദ്രോഹ കുറ്റകൃത്യങ്ങള് എന്നിവയില് ഉള്‍പ്പെട്ടവര്‍ക്ക് ഇളവ് ലഭ്യമാകില്ല. ഒന്നിലധികം കേസില് ഉള്‍പ്പെട്ടവര്, ഇതര സംസ്ഥാനക്കാര്, മുന് കാലത്ത് ശിക്ഷിക്കപ്പെട്ടതായി ബോധ്യമുള്ളവര്, സ്ഥിരം കുറ്റവാളികള്, ക്രിമിനല് പശ്ചാത്തലമുള്ളവര് എന്നിവര്‍ക്ക് ജാമ്യത്തിന് അര്‍ഹത ഉണ്ടായിരിക്കില്ല. ജാമ്യം നല്‍കുന്നതില് പിഴവുണ്ടാവാതിരിക്കാനും അനര്‍ഹര് ഉള്‍പ്പെടാതിരിക്കാനും അതത് സൂപ്രണ്ടുമാര് വ്യക്തിപരമായി ശ്രദ്ധ ചെലുത്തണമെന്നും ഇക്കാര്യത്തില് വീഴ്ച്ച വന്നാല് നടപടി ഉണ്ടാകുമെന്നും ഉത്തരവില് പറയുന്നു.\nതടവുകാര്‍ക്കും ജീവനക്കാര്‍ക്കുമിടയില് കോവിഡ് വ്യാപനത്തിന്റ പശ്ചാത്തലത്തില് സംസ്ഥാനത്തെ ജയിലുകളില് കൂടുതല് മുന്നൊരുക്കങ്ങളാണ് നടത്തുന്നത്. കഴിഞ്ഞ ദിവസം സംസ്ഥാനത്തെ വിവിധ ജയിലുകളിലെ 600 ഓളം തടവുകാര്‍ക്ക് പരോള് അനുവദിച്ചിരുന്നു. ജീവനക്കാര്‍ക്കും തടവുപുള്ളികള്‍ക്കും മാസ്ക് നിര്‍ബന്ധമാക്കിയുള്ള സര്‍ക്കുലറും കഴിഞ്ഞ ദിവസം ഇറങ്ങിയിരുന്നു. കോവിഡ് രോഗ ലക്ഷണമുള്ളവരെ പ്രത്യേകം ബ്ലോക്കില് മാറ്റിപാര്‍പ്പിക്കണമെന്നും ജീവനക്കാരും ജയിലിനുള്ളില് കോവിഡ് പ്രോട്ടോകോള് പാലിക്കണമെന്നും കര്‍ശന നിര്‍ദ്ദേശമുണ്ട്.\nപരോളില് വിടുന്ന തടവുകാര് വീടുകളില് തന്നെ കഴിയണമെന്നും ജയില് ഡിജിപി നിര്‍ദേശം നല്‍കി.\n'ഇന്ത്യയിൽ ഇപ്പോൾ പടരുന്ന കോവിഡ് വകഭേദം യഥാർഥ വൈറസിനേക്കാൾ അപകടകാരി; വാക്സീൻ സുരക്ഷയെ വരെ മറികടക്കുന്നത്;'ഡബ്ല്യുഎച്ച്ഒ ശാസ്ത്രജ്ഞ സൗമ്യ സ്വാമിനാഥൻ


Wednesday9November 2016 2:33 pm IST\nവാഷിങ്ടണ്: അമേരിക്കന് പ്രസിഡന്റ് തെരഞ്ഞെടുപ്പില് വിജയിച്ച റിപ്പബ്ലിക്കന് പാര്‍ട്ടി സ്ഥാനാര്‍ത്ഥി ഡൊണാള്‍ഡ് ട്രംപിന് അഭിനന്ദനവുമായി ഡെമോക്രാറ്റിക് സ്ഥാനാര്‍ഥിയായിരുന്ന ഹിലാരി ക്ലിന്റണ്. ട്രംപിനെ ഫോണില് വിളിച്ചാണ് ഹിലാരി അഭിനന്ദനം അറിയിച്ചത്. തോല്‍വി അംഗീകരിക്കുന്നതായും ഹിലാരി അറിയിച്ചു. ട്രംപിന്റെ അട്ടിമറി വിജയത്തിന്റെ ഞെട്ടലിലാണ് ഹിലരി ക്യാംപ്. പ്രവചനങ്ങളെല്ലാം ഹിലരിക്ക് അനുകൂലമായിരുന്നു. അപ്രതീക്ഷിതമായി തിരിച്ചടിയില് നിന്നും മോചനം നേടാത്ത ഹിലരി ക്യാംപ് കടുത്ത മൗനത്തിലാണ്. ഔദ്യോഗിക പ്രസ്താവന നാളെയെ പുറത്തുവരൂ. ഇന്ന് രാത്രി ജനങ്ങളെ കാണില്ലെന്ന് ഹിലരിയും അറിയിച്ചു. അമേരിക്കയുടെ 45-ാമത്തെ പ്രസിഡന്റായാണ് ഡൊള്‍ഡ് ട്രംപ് തെരഞ്ഞെടുത്തത്. തെരഞ്ഞെടുപ്പില് ഏറ്റവും നിര്‍ണായകമായ ഫ്ളോറിഡ, പെന്‍സില്‍വാനിയ, വിസ്‌കോണ്‍സില്, അയോവ, ഒഹായോ സ്റ്റേറ്റുകള് കൈവിട്ടതാണ് ഹിലരിക്ക് തിരിച്ചടിയായത്. എട്ടു വര്‍ഷം നീണ്ട ഡെമോക്രാറ്റിക് ഭരണത്തിനാണ് ഇതോടെ തിരശ്ശീല വീണത്.\nപ്രസിഡന്റ് തെരഞ്ഞെടുപ്പ്: ഹിലരിയുടെ ആരോഗ്യവും ചര്‍ച്ചയാകുന്നു\nബോണ് പട്ടണത്തിലെ മേയറായി ഇന്ത്യന് വംശജന് തെരഞ്ഞെടുക്കപ്പെട്ടു\nട്രംപിന് നേരിയ മുന്‍തൂക്കം


Variyamkunnan movie Controversy: aashiq abu says cyber attack didnt affect him or prithviraj | ഇതൊന്നും ബാധിക്കില്ലെന്ന് ആഷിക്ക്... നാല് ചിത്രങ്ങള് വരട്ടെ, നായകനെ വില്ലനാക്കാന് അലി അക്ബര്!! - Malayalam Oneindia\nPublished: June 23 2020, 15:46 [IST]\nകൊച്ചി: ലോക്ഡൗണില് തളര്‍ന്ന് കിടക്കുന്ന മലയാള സിനിമ പുതിയ വിവാദത്തോടെ ചൂടു പിടിച്ചിരിക്കുകയാണ്. മലബാര് കലാപത്തിന്റെ നായകന് വാരിയംകുന്നത്ത് കുഞ്ഞഹമ്മദ് ഹാജിയെ കുറിച്ച് സിനിമ പ്രഖ്യാപിച്ചതോടെയാണ് പ്രശ്‌നങ്ങള് ആരംഭിച്ചത്. നടന് പൃഥ്വിരാജിനെതിരെ സൈബര് ആക്രമണം രൂക്ഷമായിരുന്നു. ആഷിക്ക് അബുവും റിമാ കല്ലിങ്കലും ഇതിന്റെ ചൂടറിഞ്ഞു. വാരിയന്‍കുന്നന് രാജ്യദ്രോഹിയാണെന്ന സംഘപരിവാര് ആരോപിക്കുന്നത്. ആഷിക്ക് അബു ചിത്രത്തെ കുറിച്ചും വിവാദത്തെ കുറിച്ചും പ്രതികരിച്ചിട്ടുണ്ട്.\nവാരിയംകുന്നത്ത് കുഞ്ഞഹമ്മദ് ഹാജിയെ കുറിച്ച് അണിയറയില് ഒരേസമയം ഒരുങ്ങുന്നത് നാല് സിനിമകള്. ആഷിക്ക് അബു പൃഥ്വിരാജിനെ നായകനാക്കി ചിത്രം പ്രഖ്യാപിച്ചതിന് പിന്നാലെ പിടി കുഞ്ഞുമുഹമ്മദും ചിത്രം പ്രക്യാപിച്ചിരിക്കുകയാണ്. ഷഹീദ് വാരിയംകുന്നന് എന്നാണ് പേര്. നാടക കഥാകൃത്തായ ഇബ്രാഹിം വേണ്ടരയാണ് മറ്റൊന്ന് പ്രഖ്യാപിച്ചത്. ഇതിന് പിന്നാലെ ബിജെപി സഹയാത്രികനും സംവിധായകനുമായ അലി അക്ബറും സിനിമ പ്രഖ്യാപിച്ചിരിക്കുകയാണ്.\nഇപ്പോള് നടക്കുന്ന പ്രതിഷേധം നേരത്തെ പ്രതീക്ഷിച്ചതാണ്. വളരെ ആസൂത്രിതമായി തന്നെ റെക്കോര് ചെയ്യപ്പെട്ട ചരിത്രം മലബാര് വിപ്ലവത്തിനുണ്ട്. സ്വാഭാവികമായും ഈ കാലഘട്ടത്തില് അത് സിനിമയായി വരുമ്പോള് ബഹളങ്ങള് ഉണ്ടാകാം. കഴിഞ്ഞ അഞ്ചാറ് വര്‍ഷമായി ഈ സിനിമയുടെ പിന്നാലെയുണ്ട്. അന്‍വര് റഷീദ് ചെയ്യാനിരുന്ന സിനിമയാണ്. ബുദ്ധിമുട്ടുകള് വലിയ സിനിമയായത് കൊണ്ട് നേരിട്ടപ്പോഴാണ് അവര് സമീപിച്ചത്.\nഒന്നിലേറെ സിനിമകള് വരട്ടെ\nഇതേ പ്രമേയത്തില് ഒന്നിലേറെ സിനിമകള് വരട്ടെ. പലതും എഴുതി ചേര്‍ക്കപ്പെട്ട അഥവാ മായ്ക്കപ്പെട്ട ഒരുപാട് ഗൂഢാലോചന നടന്ന കാലഘട്ടമായിരുന്നു മലബാര് വിപ്ലവത്തിന്റേത്. ഈ സിനിമകള് ഒരുപാട് പേര് ചര്‍ച്ച ചെയ്യണമം. ഓരോരുത്തരും കണ്ടെത്തുന്ന വസ്തുതയാണ് അവരരവുടെ സിനിമയിലൂടെ പറയാന് ശ്രമിക്കുക. കലാപം എന്ന പദം ബ്രിട്ടീഷ് ആഖ്യാനമാണെന്നാണ് മനസ്സിലാക്കുന്നത്. അതൊരു വിപ്ലവമായിരുന്നു. ബ്രിട്ടീഷ് സാമ്രാജ്യത്തിനെതിരെ സാധാരണക്കാരന് ചെയ്ത യുദ്ധം. ഇന്ത്യയില് വേറെ ഒരു സ്ഥലത്തും സാധാരണ ജനങ്ങള് സംഘടിച്ച് യുദ്ധം ചെയ്തിട്ടില്ല.\nമതപരമായ വിഭജനം നടന്നിട്ടുണ്ട്\nസത്യസന്ധമായ അന്വേഷണമാണ് ഈ സിനിമയുമായി ബന്ധപ്പെട്ട് നടത്തിയത്. ആരെയും വേദനിപ്പിക്കുക ഞങ്ങളുടെ ഉദ്ദേശമല്ല. എല്ലാ സ്വാതന്ത്ര്യ സമര ചരിത്രത്തിലും മതപരമായ വിഭജനം ബ്രിട്ടീഷുകാര് നടത്തിയിട്ടുണ്ട്. വാരിയം കുന്നന്റെ ഒരു ചിത്രം പോലും എവിടെയും പ്രസിദ്ധീകരിക്കപ്പെട്ടില്ല. ഇപ്പോള് പ്രചരിക്കുന്നത് ആലി മുസ്ലിയാരുടെ ചിത്രമാണ്. പാരീസിലെ ഒരു മാസികയില് നിന്നാണ് ഞങ്ങള്‍ക്ക് വാരിയംകുന്നന്റെ പടം ലഭിച്ചത്. മരിക്കുന്നതിന് തൊട്ട് മുമ്പ് ബ്രിട്ടീഷുകാര് എടുത്ത ചിത്രമാണിത്. ഈ ചിത്രം ബ്രിട്ടീഷുകാരെ മാത്രമാണ് വേദനിപ്പിക്കുക.\nഅലി അക്ബറും ഇതേ വിഷയത്തില് സിനിമ ചെയ്യട്ടെ. ഒരു സിനിമയ്ക്ക് മറുപടി മറ്റൊരു സിനിമ തന്നെയാണ്. ഈ വിഷയം ഏവരും ചര്‍ച്ച ചെയ്യട്ടെ. കേരളത്തില് ഈ സിനിമ നടക്കുമെന്ന കാര്യത്തില് യാതൊരു സംശയവുമില്ല. സൈബര് ആക്രമണം പതിവാണ്. അത് നടത്താന് പ്രത്യേകിച്ച് ഒരു ശക്തിയുടെയും ആവശ്യമില്ല. പൃഥ്വിരാജിനെ പോലും ഇത് വ്യക്തിപരമായി ബാധിച്ചെന്ന് തോന്നുന്നില്ല. അദ്ദേഹമൊക്കെ ഇതിന്റെ മോശം വശങ്ങല് കണ്ട് അതില് നിന്ന് ശക്തി ആര്‍ജിച്ച് വളര്‍ന്നുവന്നയാളാണ്. റിമയും അങ്ങനെ തന്നെ. ഞങ്ങളുടെ ജോലി സിനിമ ചെയ്യുക എന്നതാണ്. അത് തുടരും.\nഅലി അക്ബര് പറയുന്നത്\n1921ന്റെ യഥാര്‍ത്ഥ മുഖം 2021ല് ജനം കാണുമെന്ന് അലി അക്ബര് പറയുന്നു. നായകനെ വില്ലനാക്കുന്ന ചിത്രമാണിതെന്ന സൂചനയും അദ്ദേഹം നല്‍കി. അതേസമയം തന്റെ സിനിമ നേരത്തെ തീരുമാനിച്ചതാണെന്ന് പിടി കുഞ്ഞുമുഹമ്മദ് പറഞ്ഞു. തന്റെ മനസ്സില് വളരെ മുമ്പ് തന്നെയുള്ള ആശയമാണ് വാരിയംകുന്നത്ത് സിനിമയെന്നും പലകാരണങ്ങള് കൊണ്ട് നടക്കാതിരുന്ന പദ്ധതിയിലേക്ക് ഇപ്പോള് സജീവമായി ഇറങ്ങുകയാണെന്നും കുഞ്ഞുമുഹമ്മദ് വ്യക്തമാക്കി. അടുത്ത വര്‍ഷം ആദ്യം ഷൂട്ടിംഗ് തുടങ്ങും. തന്റെ സിനിമ മറ്റൊരു രീതിയിലായിരിക്കും.\nആഷിക്ക് അബുവിന്റെ ചിത്രത്തിന് പിന്തുണയുമായി സംവിധായകന് അരുണ് ഗോപി രംഗത്തെത്തി. ഈ മണ്ണിലൊരു കഥ പറയാന് ജാതിയും മതവും നോക്കേണ്ടി വന്നാല് ആ നാട് വിപത്തിലേക്കാണ്. മണ്ണിന്റെയും മനുഷ്യരുടെയും കഥയുമായി എത്തുന്ന പ്രിയപ്പെട്ടവര്‍ക്ക് അഭിവാദ്യങ്ങള് എന്നാണ് അരുണ് ഗോപി കുറിച്ചത്. അതേസമയം ബിജെപി ഇത് വലിയ വിഷയമാക്കാനാണ് ഒരുങ്ങുന്നത്. ഹിന്ദുക്കളെ കൂട്ടക്കൊല ചെയ്തയാളാണ് വാരിയംകുന്നത് എന്നാണ് ഇവര് ഉന്നയിക്കുന്നത്.\naashiq abu director prithviraj ആഷിക് അബു അലി അക്ബര്\nVariyamkunnan movie Controversy: aashiq abu says cyber attack didnt affect him or prithviraj\nStory first published: Tuesday, June 23, 2020, 15:46 [IST]


പിതാവ് ക്രൂരമായി മര്‍ദിച്ചു: രക്ഷപ്പെടാന് 12കാരി ടെറസില് നിന്ന് ചാടി - Malayalees\nApril 16, 2018 malayalees\tComments Off on പിതാവ് ക്രൂരമായി മര്‍ദിച്ചു: രക്ഷപ്പെടാന് 12കാരി ടെറസില് നിന്ന് ചാടി\nജയ്പൂര്: രാജ്യത്ത് ബാലപീഡന വാര്‍ത്തകള് വ്യാപകമായി പുറത്തു വരുന്നതിനിടെ രാജസ്ഥാനില് നിന്ന് ഞെട്ടിക്കുന്ന വീഡിയോ. പിതാവിന്റെ ക്രൂര മര്‍ദനത്തില് നിന്ന് രക്ഷപ്പെടാനായി 12 വയസ്സുകാരി വീടിന്റെ ടെറസിന് മുകളില് നിന്ന് താഴേയ്ക്ക് എടുത്തു ചാടി ആത്മഹത്യയ്ക്ക് ശ്രമിച്ച പെണ്‍കുട്ടിയുടെ നില അതീവഗുരുതരം. ഞായറാഴ്ചയായിരുന്നു സംഭവം.\nവിജയ്ഭാഗ് പ്രദേശത്തെ വാടകവീട്ടിലാണ് കുട്ടിയും കുടുംബവും താമസിക്കുന്നത്. പെണ്‍കുട്ടി ഫോണില് സംസാരിക്കുന്നത് കണ്ടതാണ് പിതാവിനെ പ്രകോപിപ്പിച്ചത്. ഉടന് തന്നെ ഫോണ് പിടിച്ചു വാങ്ങി കുട്ടിയെ മര്‍ദിക്കുകയായിരുന്നു. ഇയാള് മദ്യപിച്ചിരുന്നതായും റിപ്പോര്‍ട്ടുണ്ട്. അയല്‍വാസി ഈ ദൃശ്യങ്ങള് പകര്‍ത്തിക്കൊണ്ടിരിക്കെ പെണ്‍കുട്ടി ടെറസില് നിന്ന് ചാടുകയായിരുന്നു.\nഈ വീഡിയോ സോഷ്യല് മീഡിയയില് പ്രചരിപ്പിക്കുകയും ചെയ്തതോടെ പിതാവിനെതിരെ വ്യാപക പ്രതിഷേധമാണ് ഉയരുന്നത്. ചാട്ടത്തില് രണ്ടു കാലുകളും ഒടിഞ്ഞ പെണ്‍കുട്ടിയെ സച്ച്‌ഘണ്ട് ആശുപത്രിയില് തീവ്ര പരിചരണ വിഭാഗത്തില് പ്രവേശിപ്പിച്ചു. സംഭവത്തില് പോലീസ് വൈകിയാണ് എത്തിയതെന്ന് നാട്ടുകാര് ആരോപിച്ചു. പിതാവിനെ അറസ്റ്റ് ചെയ്തു.\nകൂട്ടമരണത്തിലേക്ക് നയിച്ചത് അന്ധവിശ്വാസങ്ങളും ആഭിചാരക്രിയകളും\nന്യൂഡല്‍ഹി: ( 02.07.2018) ഡെല്‍ഹിയില് ഒരു കുടുംബത്തിലെ 11 പേരെ മരിച്ച നിലയില് കണ്ടെത്തിയ സംഭവത്തില് അടിമുടി ദുരൂഹത. മരിച്ച 11 പേരെ പ്രതിനിധാനം ചെയ്ത് 11 പൈപ്പ് കഷണങ്ങള് വീട്ടില് നിന്നും കണ്ടെത്തി. കുടുംബത്തിന്റെ കൂട്ടമരണത്തിലേക്ക് നയിച്ചത് അന്ധവിശ്വാസങ്ങളും ആഭിചാരക്രിയകളുമെന്ന് വിലയിരുത്തല്. പതിനൊന്ന് പേരുടേയും മൃതദേഹങ്ങള് കിടന്നിരുന്ന അതേ രീതിയില് തന്നെയാണ് പൈപ്പുകള് സ്ഥാപിച്ചിരിക്കുന്നത്. കുടുംബത്തിലെ നാല് പുരുഷ അംഗങ്ങളെ സൂചിപ്പിക്കുന്ന പൈപ്പുകള് അവരുടെ മൃതദേഹങ്ങള് കണ്ടെത്തിയത് പോലെ തന്നെയാണ് സ്ഥാപിച്ചിരിക്കുന്നത്. സ്ത്രീ അംഗങ്ങളെ സൂചിപ്പിക്കുന്ന Read More »\nകൊല്ലത്ത് ഗ്യാസ് സിലിണ്ടര് പൊട്ടിത്തെറിച്ച് നാലു വീടുകള് തകര്‍ന്നു\nകൊല്ലം: കൊല്ലത്ത് ഗ്യാസ് സിലിണ്ടര് പൊട്ടിത്തെറിച്ച് നാലു വീടുകള് തകര്‍ന്നു. കൊല്ലം പോളയത്തോട് അമൃതകുളം കോളനിയില് രാത്രി ഒമ്ബതോടെയാണ് അപകടം സംഭവിച്ചത്. അപകടത്തില് ആര്‍ക്കും പരുക്കേറ്റിട്ടില്ലെന്നാണു പ്രാഥമിക റിപ്പോര്‍ട്ട്. എന്നാല്, തകര്‍ന്ന വീടുകള്‍ക്കിടയില് ആരെങ്കിലും കുടുങ്ങിയിട്ടുണ്ടോ എന്ന് പരിശോധന നടക്കുകയാണ്.\nവസ്തു കൈമാറ്റ സമയത്തെ രജിസ്‌ട്രേഷന് ഫീസ് കുറച്ചു\nMarch 27, 2018 March 27, 2018 malayalees\nതിരുവനന്തപുരം: കുടുംബാംഗങ്ങള് തമ്മിലുള്ള വസ്തു കൈമാറ്റ സമയത്തെ രജിസ്‌ട്രേഷന് ഫീസ് കുറച്ചു. ആറര ലക്ഷത്തിനു മുകളില് വസ്തു കൈമാറ്റം നടത്തുന്ന ഓരോ ലക്ഷത്തിനും 200 രൂപ എന്നത് 150 ആക്കിയാണ് കുറച്ചത്.


ജാതി വിവേചനം; ഐഎഎസ് ഉദ്യോഗസ്ഥന് ഇസ്ലാംമതം സ്വീകരിച്ചു,rajasthan ias officer converts to Islamkeralaonlinenews.com | Malayalam news, kerala news, onlinenews,\nSunday June 16th, 2019 - 2:24:am\nജാതി വിവേചനം; ഐഎഎസ് ഉദ്യോഗസ്ഥന് ഇസ്ലാംമതം സ്വീകരിച്ചു\nUpdated: Friday 1 January 2016 11:21:30 AM\nജയ്പൂര്: എസ്ടി വിഭാഗത്തില് പെട്ട ഐഎഎസ് ഉദ്യോസ്ഥന് ജാതി വിവേചനത്തില് പ്രതിഷേധിച്ച് ഇസ്ലാംമതം സ്വീകരിച്ചു. രാജസ്ഥാന് സ്‌റ്റേറ്റ് റോഡ് ട്രാന്‍സ്‌പോര്‍ട്ട് കോര്‍പ്പറേഷന് ചെയര്‍മാനും അഡീഷണല് ചീഫ് സെക്രട്ടറിയുമായ ഉമാരോ സലോദിയയാണ് മതം മാറിയത്.\nചീഫ് സെക്രട്ടറി പദവിയിലേക്ക് ഉമാനോ തെരഞ്ഞെടുക്കപ്പെടേണ്ടതായിരുന്നെങ്കിലും അദ്ദേഹത്തെ തഴഞ്ഞ് മറ്റൊരാള്‍ക്ക് അവസരം നല്‍കി എന്നാണ് ആരോപണം. മതം മാറിയതിനൊപ്പം അദ്ദേഹം ജോലിയില് നിന്നും സ്വയം വിരമിക്കുകയും ചെയ്തു.\nരാജസ്ഥാനിലെ ആദ്യത്തെ എസ് സി/എസ്ടി വിഭാഗത്തില് പെടുന്ന ചീഫ് സെക്രട്ടറി എന്ന പദവിയാണ് സര്‍ക്കാര് ഇല്ലാതാക്കിയതെന്ന് അദ്ദേഹം പറഞ്ഞു. മതം മാറിയ ഉമാരോ, ഉമാരോ ഖാന് എന്ന പേരും അദ്ദേഹം സ്വീകരിച്ചു. അതേസമയം കുടുംബാംഗങ്ങള് മതം മാറിയിട്ടില്ല.\nRead more topics: Rajasthan, IAS, officer, Islam\nRajasthan IAS officer converts to Islam\nസഞ്ജുവിന്റെ മികവില് രാജസ്ഥാന് ജയം\nരാജസ്ഥാനിൽ സിപിഎം കേരളത്തിലെ ബിജെപിയേക്കാൾ വലിയ പാർട്ടിയായി\nരാജസ്ഥാനിലെ രണ്ട് മണ്ഡലങ്ങളിൽ സിപിഎമ്മിന് വിജയത്തിളക്കം


(Bombay High Court Grants Varavara Rao Bail For6Months On Medical Grounds)|വരവര റാവുവിന് ആറ് മാസത്തെ ജാമ്യം; ഹൈദരാബാദിലേക്ക് മടങ്ങാന് അനുവാദമില്ല|\nവരവര റാവുവിന് ആറ്...\nവരവര റാവുവിന് ആറ് മാസത്തെ ജാമ്യം; ഹൈദരാബാദിലേക്ക് മടങ്ങാന് അനുവാദമില്ല\n22 Feb 2021 7:40 AM GMT\nഭീമ കൊറേഗാവ് കേസില് കവിയും ആക്ടിവിസ്റ്റുമായ വരവര റാവുവിന് ബോംബെ ഹൈക്കോടതി ജാമ്യം അനുവദിച്ചു. ആരോഗ്യസ്ഥിതി കണക്കിലെടുത്ത് ആറ് മാസത്തേക്കാണ് കോടതി ജാമ്യം അനുവദിച്ചത്. മുംബൈയില് തന്നെ തുടരണം. ആവശ്യമുള്ളപ്പോഴെല്ലാം അമ്പേഷണത്തിന് ഹാജരാകണം. എന്‍ഐഎ കോടതിയില് പാസ്‌പോര്‍ട്ട് സമര്‍പ്പിക്കണം. കേസിലെ മറ്റു പ്രതികളുമായി ആശയവിനിമയം നടത്തരുത്. അമ്പതിനായിരം രൂപ കെട്ടിവെക്കണമെന്നുമാണ് വ്യവസ്ഥ. നിലവില് മുംബൈയിലെ നാനാവതി ആശുപത്രിയില് ചികിത്സയിലാണ് വരവര റാവു. ഹൈക്കോടതി ഇടപെടലിനെത്തുടര്‍ന്ന് മഹാരാഷ്ട്ര സര്‍ക്കാരാണ് അദ്ദേഹത്തെ ആശുപത്രിയിലാക്കിയത്.\nപ്രായവും ആരോഗ്യ സ്ഥിതിയും പരിഗണിച്ച് ജാമ്യം അനുവദിക്കാമെന്നായിരുന്നു ജസ്റ്റിസുമാരായ എസ്എസ് ഷിന്‍ഡെ, മനീഷ് പിതലെ എന്നിവര് ഉള്‍പ്പെട്ട ഡിവിഷന് ബെഞ്ചിന്റെ നിരീക്ഷണം. കേസുമായി ബന്ധപ്പെട്ട ഏതെങ്കിലും തരത്തിലുള്ള പ്രസ്താവനകള് നടത്തരുതെന്ന് കോടതി നിര്‍ദേശിച്ചു. മുംബൈ എന്‍ഐഎ കോടതിയുടെ അധികാര പരിധിവിട്ട് പോകരുത്. ഹൈദരാബാദിലേക്ക് മടങ്ങാന് അനുവദിക്കുന്നതില് അപകടസാധ്യതയുണ്ട്. ആറ് മാസത്തിനുശേഷം വരവര റാവുവിന് കോടതിയില് കീഴടങ്ങുകയോ അല്ലെങ്കില് ജാമ്യം ദീര്‍ഘിപ്പിക്കുന്നതിന് അപേക്ഷിക്കുകയോ ചെയ്യാമെന്നും കോടതി വ്യക്തമാക്കി.\nരണ്ടു വര്‍ഷത്തിലധികമായി തലോജ ജയിലില് കഴിഞ്ഞിരുന്ന വരവര റാവുവിന്റെ ആരോഗ്യസ്ഥിതി മോശമാണെന്ന് ഈമാസം ആദ്യം അദ്ദേഹത്തിന്റെ അഭിഭാഷക ഇന്ദിര ജയ്‌സിംഗ് കോടതിയെ അറിയിച്ചിരുന്നു. കഴിഞ്ഞ 365 ദിവസത്തിനിടെ 149 ദിവസം അദ്ദേഹം ആശുപത്രിയിലാണ് ചെലവിട്ടിരുന്നതെന്നും ഇന്ദിര കോടതിയില് അറിയിച്ചിരുന്നു.\n2018 ജനുവരിയിലാണ് വരവര റാവുവിനെ അറസ്റ്റ് ചെയ്തത്. യുഎപിഎ ചുമത്തിയാണ് അദ്ദേഹത്തെ തടങ്കലില് വെച്ചിരിക്കുന്നത്. 2017 ഡിസംബര് 31ന് പൂനെയിലെ ഭീമ-കൊറേഗാവ് യുദ്ധ അനുസ്മരണത്തിന്റെ ഭാഗമായി നടന്ന എല്‍ഗാര് പരിഷത്ത് പരിപാടിയില് വരവര റാവു നടത്തിയ പ്രസംഗം പ്രകോപനപരമായിരുന്നുവെന്നാണ് എന്‍ഐഎയുടെ ആരോപണം. റാവു ഉള്‍പ്പെടെ ഒമ്പത് പേര്‍ക്കെതിരെയാണ് കുറ്റം ചുമത്തിയത്. മാവോയിസ്റ്റ് ബന്ധം ഉള്‍പ്പെടെ ആരോപിക്കുന്നുണ്ടെങ്കിലും റാവു നയിക്കുന്ന എഴുത്തുകാരുടെ കൂട്ടായ്മ ഇതെല്ലാം നിഷേധിച്ചിരുന്നു.


മാധ്യമങ്ങളും സാമൂഹിക ഇടപെടലുകളും – SUNNIVOICE | FORTNIGHTLY\nHome / ലക്കങ്ങള് / 2015 / 2015 APR 01 / മാധ്യമങ്ങളും സാമൂഹിക ഇടപെടലുകളും\nമാധ്യമങ്ങളും സാമൂഹിക ഇടപെടലുകളും\nവാര്‍ത്തകളുടെ തമസ്കരണത്തിന്‍റെ കാലമാണിത്. വ്യാപാര-രാഷ്ട്രീയ താല്‍പര്യങ്ങളുടെയും ഭരണകൂട സമ്മര്‍ദങ്ങളുടെയും ഫലമായി സമൂഹമറിയേണ്ട പല വാര്‍ത്തകളും ന്യൂസ്റൂമുകളില് കൊല ചെയ്യപ്പെടുന്നു. പുറത്തുവിടുന്നതിലേറെയും അര്‍ധസത്യങ്ങളും. സ്വാര്‍ത്ഥ താല്‍പര്യങ്ങള്‍ക്കായി മൂടിവെക്കപ്പെടുന്ന സത്യങ്ങള് വലിച്ചു പുറത്തിടുകയാണ് അന്വേഷണാത്മക പത്രപ്രവര്‍ത്തകരുടെ ദൗത്യം.\nപത്രമാധ്യമങ്ങളുടെ മുഖ്യഭാഗവും അധികാരികളുടെയും രാഷ്ട്രീയക്കാരുടെയും പ്രസ്താവനകള് അപഹരിക്കുന്ന കാഴ്ചയാണിന്ന് കാണാനാവുന്നത്. ദൃശ്യ-ശ്രാവ്യ-അച്ചടി മാധ്യമങ്ങളുടെയെല്ലാം സ്ഥിതി ഇതാണ്. ഔദ്യോഗിക വൃത്തങ്ങളുടെ പ്രസ്താവനകള് മറുചോദ്യമില്ലാതെ പ്രേക്ഷകര്‍ക്കു മുന്നിലെത്തിക്കുന്നതില് കവിഞ്ഞ്, അവ സത്യസന്ധമാണോ എന്നൊരന്വേഷണം പോലും പത്രപ്രവര്‍ത്തകര് നടത്തുന്നില്ല.\nഅസത്യങ്ങള് പ്രചരിപ്പിക്കാന് മാത്രമായി ഇത്രയേറെ മാധ്യമ സ്ഥാപനങ്ങള് ആവശ്യമുണ്ടോ എന്നതാണ് ഇന്നുയരുന്ന ചോദ്യം. സത്യസന്ധമായല്ല മാധ്യമങ്ങളുടെ പ്രവര്‍ത്തനമെന്നതിന് എമ്പാടും ഉദാഹരണങ്ങള് പറയാനാവും. ഈയിടെ റിപ്പോര്‍ട്ട് ചെയ്യപ്പെട്ട ഭീകരവാദാരോപണ കേസുകള് തന്നെ എടുക്കാം. ഞാന് അന്വേഷണാത്മക പത്രപ്രവര്‍ത്തനത്തിലേക്കു വന്ന എണ്‍പതുകളുടെ മധ്യത്തില് ഞങ്ങളുടെ അന്വേഷണങ്ങളെ പോലീസ് അസ്വസ്ഥതയോടെയാണ് അഭിമുഖീകരിച്ചിരുന്നതെന്ന് ഓര്‍ക്കുന്നു. നിയമപാലകര് പ്രസ്താവിക്കുന്നതിനപ്പുറത്തേക്കുള്ള ചോദ്യങ്ങള് അവര് ഇഷ്ടപ്പെടുന്നില്ല. പക്ഷേ, സത്യം വെളിച്ചത്തു കൊണ്ടുവരാന് ജിജ്ഞാസുവായ അന്വേഷകന് അതുപോരല്ലോ. ഇന്നും മിക്ക മാധ്യമപ്രവര്‍ത്തകരും പോലീസ് പ്രസ്താവനകള് മറുചോദ്യമില്ലാതെ പ്രക്ഷേപണം ചെയ്യുന്നുവെന്നത് ലജ്ജാകരമാണ്. ഭീകരവാദി മുദ്രകുത്തി പിടിക്കപ്പെട്ടവരുടെ കാര്യത്തിലും സ്ഫോടനക്കേസ് റിപ്പോര്‍ട്ടിംഗിലും പോലീസ് പറയുന്നതിനപ്പുറത്തേക്കൊരു അന്വേഷണം ഇവര് നടത്താത്തതെന്താണ്? പ്രതി മുസ്ലിമാണെങ്കില് വിശേഷിച്ചും. ഇത്തരം കേസുകളില് കോടതിക്കകത്ത് നടക്കുന്ന വിചാരണ നേരില് കണ്ട് പുറത്തുവിടുന്നതിലും പത്രപ്രവര്‍ത്തകര് ഉത്സുകരല്ല.\nമറ്റൊരു സംഭവം കൂടി പറയാം. നരേന്ദ്ര മോഡി ഗുജറാത്ത് മുഖ്യമന്ത്രിയായിരിക്കെ നാലു വര്‍ഷത്തിനകം രണ്ടു ഡസനോളം പേരെയാണ് അഹമ്മദാബാദ് പോലീസ് ഏറ്റുമുട്ടലിലൂടെ വധിച്ചത്. കൊല്ലപ്പെട്ടവരെ കുറിച്ച് പോലീസ് പറഞ്ഞത് അവരെല്ലാം ഭീകരരാണെന്നാണ്. ഇക്കഥ വിശ്വസിച്ച് പത്രങ്ങള് അവരെയെല്ലാം ഭീകരമുദ്ര കുത്തി. പ്രമാദമായ സുഹ്റാബുദ്ദീന് ഏറ്റുമുട്ടല് കൊല നടന്ന് നാലു വര്‍ഷത്തിനു ശേഷം സഹോദരന് റുബാബുദ്ദീന് പോലീസ് കഥ കള്ളമാണെന്നും അദ്ദേഹം ഭീകരനായിരുന്നില്ലെന്നും വ്യാജ ഏറ്റുമുട്ടലിലാണ് സുഹ്റാബുദ്ദീന് കൊല്ലപ്പെട്ടതെന്നും കോടതിയില് ബോധിപ്പിച്ച ശേഷമാണ് ചില മാധ്യമങ്ങളെങ്കിലും സത്യം പുറത്തു പറഞ്ഞുതുടങ്ങിയത്.\nപോലീസ് കഥക്കപ്പുറമുള്ള യാഥാര്‍ത്ഥ്യങ്ങള് വെളിച്ചത്തു കൊണ്ടുവരുന്നതില് പത്രങ്ങള് മുമ്പേ ശ്രദ്ധിച്ചിരുന്നുവെങ്കില് ഭീകരചാപ്പയടിച്ച് വധിച്ച ഒട്ടേറെ നിരപരാധരുടെ ജീവന് രക്ഷിക്കാന് കഴിയുമായിരുന്നു. പക്ഷേ, ഇന്നും അവിശ്വസനീയമായ കാര്യങ്ങളാണ് മാധ്യമങ്ങള് വഴി പ്രചരിപ്പിക്കപ്പെടുന്നത്.\nപുതിയ ബജറ്റില് കേന്ദ്ര ധനമന്ത്രി പറഞ്ഞത്, ഒരു വര്‍ഷം കൊണ്ട് എട്ടിലധികമാവും ഇന്ത്യന് സാമ്പത്തിക വളര്‍ച്ചയെന്നാണ്. കഴിഞ്ഞ വര്‍ഷം 5.5 ശതമാനം മാത്രമായിരുന്നിതെന്നോര്‍ക്കണം. എങ്ങനെ വിശ്വസിക്കും ഈ അതിശയോക്തി? പക്ഷേ, ഒരു പത്രക്കാരനും മന്ത്രിയോട് എതിര് ചോദ്യമുന്നയിക്കുന്നില്ല. മാവോയ്സ്റ്റുകളെ കുറിച്ചുള്ള വാര്‍ത്തകളിലും ഈ അവിശ്വസനീയത നിലനില്‍ക്കുന്നുണ്ട്. ഛത്തീസ്ഗഡിലെ മാവോയിസ്റ്റ് അധീന പ്രദേശമായ ബസ്തര് സന്ദര്‍ശിക്കാനിടയായി. അവിടെ യഥാര്‍ത്ഥത്തില് നടക്കുന്ന കാര്യങ്ങളല്ല ദേശീയ മാധ്യമങ്ങളിലടക്കം പ്രസിദ്ധീകരിക്കുന്നതെന്ന് അപ്പോഴാണ് ബോധ്യപ്പെട്ടത്. മാവോയിസ്റ്റുകളെ തൊടാനാവാത്ത നിയമപാലകര് ഗ്രാമീണര്‍ക്കെതിരെ അക്രമമഴിച്ചുവിടുകയും അവരെ വിഘടനവാദികളാക്കി ചിത്രീകരിക്കുകയുമാണ്. ജീവഹാനിയും മാനഹാനിയും അറസ്റ്റും നിര്‍ബാധം നടത്തുന്നു.\nകാശ്മീരിലും സ്ഥിതി ഭിന്നമല്ല. ഹൃദയഭേദകമാണവിടത്തെ കാഴ്ചകള്. താഴ്വരയിലെ ഗ്രാമീണരോടും സ്ത്രീകളോടും സൈനികരും ഉദ്യോഗസ്ഥരും കാണിക്കുന്ന മനുഷ്യത്വരാഹിത്യങ്ങള് പക്ഷേ, പുറംലോകമറിയാതെ പോവുന്നു. കൂടംകുളം പദ്ധതിയിലും ദലിത് വിഷയത്തിലും യാഥാര്‍ത്ഥ്യങ്ങളുടെ മൂടിവെക്കല് കാണാം. ഭരണകൂട താല്‍പര്യത്തോടൊട്ടിനിന്ന് ഇവയൊന്നും വെളിച്ചത്തു കൊണ്ടുവരുന്നില്ലെങ്കില് മാധ്യമങ്ങള് മാപ്പില്ലാത്ത അപരാധമാണ് ചെയ്യുന്നത്. ഗവണ്‍മെന്‍റിനെയും ഉദ്യോഗസ്ഥ ലോബികളെയും സംരക്ഷിക്കാന് വേണ്ടി മാധ്യമങ്ങള് കൈവിടുന്നത് ജനങ്ങളെയാണ്, സത്യത്തെയും. ജോര്‍ജ് വാഷിംഗ്ടണ് പറഞ്ഞതാണു ശരി: ജനാധിപത്യം വിജയിക്കണമെങ്കില് അതിന്‍റെ മേല് ജനങ്ങളുടെ ഒരു കണ്ണ് വേണം.’\nമാധ്യമങ്ങള് ജനതാല്‍പര്യങ്ങള് സംരക്ഷിക്കുന്നതാവണം. ഭരണകൂടത്തിന്‍റെയും കുത്തകകളുടെയും ചട്ടുകമാകരുത്. ദൗര്‍ഭാഗ്യവശാല് ഇന്ത്യയിലെ ബഹുഭൂരിപക്ഷം മാധ്യമങ്ങളും കോര്‍പ്പറേറ്റ് ഭീമന്‍മാരുടെയും ബിസിനസുകാരുടെയും ഉടമസ്ഥതയിലുള്ളതാണ്. അതുകൊണ്ടാണവ ലക്ഷ്യം കാണാത്തത്. മീഡിയകള്‍ക്കോ ഭരണാധികാരികള്‍ക്കോ സ്വയം നന്നാവാനാകില്ല. പുറത്തുനിന്നുള്ള ജനകീയ സമ്മര്‍ദങ്ങള് അവയുടെ മനോഭാവം മാറ്റാന് അനിവാര്യമാണ്.\n← Previous Story ഫാസിസ്റ്റുവല്‍ക്കരണ കാലത്തെ മാധ്യമങ്ങള്\nNext Story → ആത്മധൈര്യത്തോടെ അണിചേരുക


ആണവനിലയങ്ങൾ ഇനി വേണ്ട - പരിഷത്ത് വിക്കി\nആണവനിലയങ്ങൾ ഇനി വേണ്ട\nഅമേരിക്കയുമായുണ്ടാക്കിയ 123 കരാറിനെ പരിഷത്ത് ആദ്യംമുതൽതന്നെ എതിർത്തിരുന്നതാണ്. കരാർ വ്യവസ്ഥകൾ ഇന്ത്യയുടെ താത്പര്യങ്ങൾക്ക് ഹാനികരമാണ് എന്നതുമാത്രമായിരുന്നില്ല എതിർപ്പിനുകാരണം. അതിന്റെ ആവശ്യത്തെപ്പറ്റി, ആണവോർജവികസനത്തെപ്പറ്റിത്തന്നെ ചോദ്യങ്ങൾ ഉന്നയിച്ചിരുന്നു. ആണവനിലയങ്ങൾ അനഭിലഷണീയമാണെന്നും അവയുടെ ആവശ്യം ഇല്ലെന്നുമുള്ള നിലപാടാണ് പരിഷത്തിനുണ്ടായിരുന്നത്. ജപ്പാനിലെ ഫുക്കുഷിമ ദുരന്തം പരിഷത്തിന്റെ നിലപാടിനെ ശരിവയ്ക്കുന്നു. ജപ്പാനിലെ ആണവനിലയങ്ങൾ എല്ലാംതന്നെ അടച്ചുപൂട്ടിയിരിക്കുകയാണ്. അമേരിക്കയാകട്ടെ 1978-നുശേഷം ഒരൊറ്റപുതിയ റിയാക്ടറിനുപോലും അനുമതി നൽകിയിട്ടില്ല. ജർമനി ഒരു ആണവവിമുക്ത ഊർജഭാവി രൂപപ്പെടുത്താൻ തീരുമാനിച്ചിരിക്കുകയാണ്. ആണവനിലയങ്ങളെ ഏറ്റവുമധികം ആശ്രയിച്ചിരുന്ന ഫ്രാൻസ് പോലും വീണ്ടുവിചാരം ആരംഭിച്ചിരിക്കുന്നു. ഇതൊന്നും കണ്ടില്ല, കേട്ടില്ല എന്നുപറഞ്ഞ് മുന്നോട്ടുപോകുന്നത് ഇന്ത്യയും ചൈനയും മാത്രമാണ്.\nകൂടംകുളം ആണവനിലയത്തിനെതിരായി നടക്കുന്ന ജനകീയ പ്രക്ഷോഭത്തെ അടിച്ചമർത്തിക്കൊണ്ട് അതിന്റെ പ്രവർത്തനം ആരംഭിച്ചിരിക്കുകയാണ്. മാരകമായ റേഡിയോ ആക്റ്റീവ് പദാർഥങ്ങൾ റിയാക്ടറുകളിൽ വൻതോതിൽ ഉത്പാദിപ്പിക്കപ്പെടും. മാത്രമല്ല ആയിരം മെഗാവാട്ട് ഉത്പാദനശേഷി വിഭാവനം ചെയ്യുന്ന ജെയ്താപ്പൂർ ആണവനിലയവും മറ്റു നിലയങ്ങളും നിർമിക്കുകതന്നെ ചെയ്യും എന്ന നിലപാടിലാണ് ഗവൺമെന്റ്. അതിനായി അവർ അണിനിരത്തുന്ന വാദങ്ങളെല്ലാം തെറ്റാണ്.\nആണവനിലയങ്ങളില്ലെങ്കിലും ഇന്ത്യയുടെ ഊർജാവശ്യങ്ങൾ തൃപ്തിപ്പെടുത്താൻ കഴിയും. തത്കാലത്തേക്ക് താപനിലയങ്ങളുടെ ശേഷി പത്തുമുതൽ 12 ശതമാനം വരെ കൂട്ടിയാൽ മതി. അതോടൊപ്പം സൗരോർജനിലയങ്ങളുടെ ശേഷി വർധിപ്പിക്കുകയും വേണം. ആണവനിലയങ്ങൾ ഒഴിവാക്കിയേ പറ്റൂ. സൗരോർജം ആത്യന്തികമായി ആണവ ഊർജത്തെക്കാൾ ലാഭകരമായി ഉത്പാദിപ്പിക്കാൻ കഴിയും. അതിലാണ് ശ്രദ്ധ കേന്ദ്രീകരിക്കേണ്ടത്. ഇന്ത്യയ്ക്ക് ഒരു ആണവേതര ഊർജഭാവി സാധ്യമാണ്.\nആണവമാലിന്യങ്ങൾ അതീവമാരകങ്ങളാണ്. അവ സംസ്‌കരിക്കാൻ ഇനിയും കഴിഞ്ഞിട്ടില്ല. പ്ലൂട്ടോണിയം വീണ്ടെടുത്ത് കഴിഞ്ഞ് അവശേഷിക്കുന്നതും മാരകമായ മാലിന്യമാണ്. അവയെ സുരക്ഷിതമായി നൂറുകണക്കിന് കൊല്ലം സൂക്ഷിക്കുക എന്നത് ചെലവേറിയ കാര്യമാണ്്. ലോകത്ത് കഴിഞ്ഞ അരനൂറ്റാണ്ടിലധികം കാലമായി ഉത്പാദിപ്പിക്കപ്പെട്ടിട്ടുള്ള ആണവമാലിന്യങ്ങളൊന്നുംതന്നെ ശാസ്ത്രീയമായി മറവുചെയ്യപ്പെട്ടിട്ടില്ല. സെയ്ഫ് കസ്റ്റഡിയിൽ സൂക്ഷിച്ചുവച്ചിരിക്കുകയാണ്. വരുംതലമുറകളുടെ മേൽ അപകടകരവും അനാവശ്യവുമായ ഒരു ബാധ്യതയാണ് നമ്മൾ അടിച്ചേൽപ്പിക്കുന്നത്. അതിനവർ നമുക്ക് മാപ്പുതരില്ല.\nഇന്ത്യയിൽ ആണവോർജം സമൃദ്ധമാണ് എന്ന വാദവും തെറ്റാണ്. ബ്രീഡർ റിയാക്ടറുകൾ കഴിഞ്ഞ 50 കൊല്ലത്തെ പരീക്ഷണങ്ങൾക്കുശേഷവും ഇപ്പോഴും പരീക്ഷണഘട്ടത്തിൽ ഇരിക്കുകയാണ്. തോറിയം ബ്രീഡറുകളാകട്ടെ പരീക്ഷണത്തിനുപോലും വിധേയമായിട്ടില്ല. യുറേനിയത്തെ മാത്രം ആശ്രയിക്കുന്ന-അതേപറ്റൂ-പരിപാടി പരിമിതമാണ്. പരമാവധി പതിനയ്യായിരം മെഗാവാട്ട്. 2031-ൽ ഇന്ത്യയ്ക്കു വേണ്ടത് 750000 മെഗാവാട്ടാണ് എന്നത്രേ മതിച്ചിട്ടുള്ളത്. സുരക്ഷാ, സമൃദ്ധി, ഉത്പാദനച്ചെലവ്-ഏത് പരിഗണിച്ചാലും ആണവനിലയം ഇതിനൊന്നും ഉതകില്ല എന്ന നിഗമനത്തിലാണ് എത്തുന്നത്.\nഈ പശ്ചാത്തലത്തിൽ, കേരള ശാസ്ത്രസാഹിത്യ പരിഷത്തിന്റെ 49-ാം സമ്മേളനം കേന്ദ്രഗവൺമെന്റനോട് ആവശ്യപ്പെടുന്നു: ഇനിയൊരു ആണവനിലയവും പണിയരുത്. ആണവോർജ വികസനത്തിന് ചെലവാക്കുന്ന വൻതുക സൗരോർജ വികസനത്തിനായി മാറ്റിവയ്ക്കുക. നിലവിലുള്ള ആണവനിലയങ്ങൾ ക്രമേണ അടച്ചുപൂട്ടാനുള്ള സാധ്യത പരിശോധിക്കുക. കൂടംകുളം നിലയം പൂർത്തിയാക്കിയുട്ടുണ്ടെങ്കിൽപ്പോലും കമ്മിഷൻ ചെയ്യാതെ ഉപേക്ഷിക്കുന്നതായിരിക്കും ആത്യന്തികമായി അഭികാമ്യം. പക്ഷേ അതുമൂലമുണ്ടാകുന്ന ധനനഷ്ടം സഹിക്കാനും ഒരു സമൂഹം എന്ന നിലയിൽ നാം തയ്യാറാകേണ്ടതുണ്ട്. ഈ സാഹചര്യത്തിൽ കൂടംകുളത്തുനിന്നും വിഹിതം ചോദിച്ചുവാങ്ങാനുള്ള കേരളസർക്കാരിന്റെ നീക്കത്തെ ഈ സമ്മേളനം അപലപിക്കുന്നു. അതിനുപകരം അത്രയും വൈദ്യുതി പവനോർജമായും സൗരോർജമായും ഉത്പാദിപ്പിക്കാനുള്ള സഹായമാണ് നാം കേന്ദ്രസർക്കാരിനോട് ആവശ്യപ്പെടേണ്ടത്.\nപരിഷദ് സമ്മേളനം ഇന്നാട്ടിലെ പൗരന്മാരോട് അഭ്യർഥിക്കുന്നു: ഭാവിതലമുറയുടെ മേൽ അസഹനീയമായ ആണവമാലിന്യങ്ങൾ അടിച്ചേല്പിക്കുന്ന, ഒരുതരത്തിലും ന്യായീകരിക്കാനാകാത്ത, ഗവൺമെന്റിന്റെ ആണവ വികസനപരിപാടിയെ എതിർത്തു തോല്പിക്കുക; ഇന്ത്യൻ ജനതയുടെ താത്പര്യമല്ല അന്താരാഷ്ട്ര ആണവലോബിയുടെ താത്പര്യമാണ് ഈ പരിപാടിക്കുപിന്നിൽ ഉള്ളതെന്നും മനസ്സിലാക്കുക; കൂടംകുളം നിലയത്തിനെതിരായി സമരം ചെയ്യുന്ന തമിഴ്‌നാട്ടിലെ ജനങ്ങൾക്കും ജെയ്താപ്പൂർ നിലയത്തെ പ്രതിരോധിക്കുന്ന മഹാരാഷ്ട്രയിലെ ജനങ്ങൾക്കും വൈകാരികവും ഭൗതികവുമായ പിന്തുണ നൽകുക.\nഅവതാരകൻ: ആർ.വി.ജി. മേനോൻ\n"https://wiki.kssp.in/index.php?title=ആണവനിലയങ്ങൾ_ഇനി_വേണ്ട&oldid=1513" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 19:01, 10 സെപ്റ്റംബർ 2012.


Emalayalee.com - ജാനകി നായര്‍ക്ക് ജന സമൂഹത്തിന്റെ കണ്ണീരില് കുതിര്‍ന്ന അന്ത്യാഞ്ജലി\nന്യു ജെഴ്‌സി: നിര്യാതയായ ജാനകി നായര്‍ക്ക് ജന സമൂഹത്തിന്റെ കണ്ണീരില് കുതിര്‍ന്ന അന്ത്യാഞ്ജലി. വെള്ളിയാഴ്ച ബ്രാഞ്ച്ച് ബര്‍ഗ് ഫ്യൂണറല് ഹോമില് പൊതുദര്‍ശനത്തിലും ശനിയാഴ്ച ഫ്രാങ്ക്‌ലിന് മെമ്മോറിയല് പാര്‍ക്കില് സംസ്‌കാരത്തിലും അമേരിക്കയിലും കാനഡയിലും നിന്നുള്ള നാനാ തുറയിലുള്ളവര് പങ്കെടുത്തു.\nമുപ്പത്തേഴാം വയസില് ലോകത്തോടു വിട പറഞ്ഞ ജാനകി നായരുടെ വേര്‍പാട് കുടുംബത്തിലും സമൂഹത്തിലും സ്രുഷ്ടിച്ച ശൂന്യത നികത്തപ്പെപ്പെടില്ലെന്നു അനുശോചന പ്രാസംഗികര് ചൂണ്ടിക്കാട്ടി. പിതാവ് മാധവന് നായരും മാതാവ് ഗീതാ നായരും ഭര്‍ത്താവ് മഹേശ്വര് അവുലയും പുത്രി നിഷികയും സഹോദരന് ഭാസ്‌കര് നായരും കടന്നു പോകുന്ന മഹാ ദുഖത്തില് സമൂഹവും പങ്കു ചേരുന്നു. ഈ വ്യസനം താങ്ങാന് ജഗദീശ്വരന് അവര്‍ക്കു കരുത്തു നല്കട്ടെയെന്നു പ്രാസംഗികര് പറഞ്ഞു.\nഈ വര്‍ഷവും സധാരണ പോലെ ജോലിക്കു പൊയ്ക്കൊണ്ടിരുന്ന സഹോദരി ഇത്ര പെട്ടെന്നു വിട പറഞ്ഞുവെന്നു വിശ്വസിക്കാവുന്നില്ലെന്നു സഹോദരന് ഭാസ്‌കര് നായര് പറഞ്ഞു. ജീവിതത്തിന്റെ അര്‍ഥ ശൂന്യതയും സ്‌നേഹത്തിന്റെ പ്രാധാന്യവുമാണു താന് ഇതില് നിന്നു മനസിലാക്കുന്നത്.\nവ്യൂവിംഗ് ചടങ്ങുകള്‍ക്ക് പാര്‍ഥസാരഥി പിള്ള കാര്‍മ്മികത്വം വഹിച്ചു.\nകുടുംബത്തിനു സമാശ്വാസവുമായി ടെക്‌സസില് നിന്ന് ഫോമാ പ്രസിഡന്റ് ഫിലിപ്പ് ചാമത്തില്, കാനഡയില് നിന്നു ഫൊക്കാന ജനറല് സെക്രട്ടറി ടോമി കോക്കാട്ട്, മുന് പ്രസിഡന്റ് ജോണ് പി. ജോണ്, ചിക്കാഗോയില് നിന്നു മറിയാമ്മ പിള്ള, അനില് പിള്ള, ഫ്‌ലോറിഡയില് നിന്നു മാമ്മന് സി. വര്‍ഗീസ്, ജോര്‍ജി വര്‍ഗീസ്, ഫിലഡല്ഫിയയില് നിന്നു വിന്‍സന്റ് ഇമ്മാനുവല്, സുധാ കര്‍ത്താ, ജോര്‍ജ് നടവയല്, ഫിലിപ്പോസ് ചെറിയാന്, ജോര്‍ജ് ഓലിക്കല്,അലക്‌സ് തോമസ്, വാഷിംഗ്ടണ് ഡി.സിയില് നിന്നു ബാബു സ്റ്റീഫന് തുടങ്ങിയവരെത്തി.\nട്രൈസ്റ്റേറ്റ് മേഖലയിലെ ഫൊക്കാന-ഫോമാ നേതാക്കളും മിക്കവാറുമെല്ലാ അസോസിയേഷന് പ്രതിനിധികളും ആദരാഞ്ജലി അര്‍പ്പിക്കാന് എത്തി.\nപോള് കറുകപ്പിള്ളില്, അനിയന് ജോര്‍ജ്, ദിലീപ് വര്‍ഗീസ്, ഡോ. ആനി പോള്, ശ്രീകുമാര് ഉണ്ണിത്താന്, ജോയി ഇട്ടന്, എറിക്ക് മാത്യുസ്, ടെറന്‍സണ് തോമസ്, സജി ഏബ്രഹാം, വിന്‍സന്റ്സിറിയക്ക്, കെ.എച്ച്.എന്.എ. പ്രസിഡന്റ് ഡോ. രേഖാ മേനോന്, രേഖാ നായര്, വിനോദ് കെയാര്‍കെതുടങ്ങി ഒട്ടേറെ പേര് ആദരാഞ്ജലി അര്‍പ്പിച്ചു.\nഓള് സ്റ്റേറ്റ് പ്രസിഡന്റടക്കമുള്ള ഉദ്യോഗസ്ഥരും അന്തിമോപചാരമര്‍പ്പിച്ചു. ഗോള്‍ഡ്മാന് സാക്‌സ്, സി.എല്.എസ്. ഗ്രൂപ്പ് എന്നിവയില് നിന്നുള്ള ഉദ്യോഗസ്ഥരും സഹപ്രവര്‍ത്തകരും കണ്ണീരോടെ എത്തി.\nപുത്രിയിടെ വിയോഗത്തില് ആശ്വസിപ്പിക്കുകയും പൊതുദര്‍ശനത്തിലും സംസ്‌കാരത്തിലും പങ്കെടുക്കുകയും ചെയ്ത എല്ലാവരോടും താനും കുടുംബവും എന്നും കടപ്പെട്ടവരായിരിക്കുമെന്ന് മാധവന് നായര് അറിയിച്ചു.സമൂഹം നല്കിയ നിര്‍ലോപമായ പിന്തുണക്ക് തങ്ങള് നന്ദി പറയുന്നു.


സാബു ജേക്കബ് പഞ്ചായത്ത് യോഗത്തില്; ട്വന്‍റി 20 നേതാക്കളെ തടഞ്ഞു\nട്വന്‍റി 20യുടെ സാബു ജേക്കബിനെതിരെ മഴുവന്നൂരില് പ്രതിഷേധം\nപഞ്ചായത്ത് സമിതികളില് പ്രതിപക്ഷാംഗങ്ങളെയും പ്രദേശവാസികളെയും ഉള്‍പ്പെടുത്തുന്നില്ലെന്ന് ആരോപിച്ചായിരുന്നു പ്രതിഷേധം.\n03 Feb, 2021 at 12:28 PM\nകിഴക്കമ്പലം ട്വന്‍റി 20 കോര്‍ഡിനേറ്റര് സാബു എം ജേക്കബിനെതിരെ എറണാകുളം മഴുവന്നൂരില് പ്രതിഷേധം. പഞ്ചായത്ത് സമിതികളില് പ്രതിപക്ഷാംഗങ്ങളെയും പ്രദേശവാസികളെയും ഉള്‍പ്പെടുത്തുന്നില്ലെന്ന് ആരോപിച്ചായിരുന്നു പ്രതിഷേധം. സ്ഥലത്തെത്തിയ സാബു എം ജേക്കബിനെ സിപിഎം - കോണ്‍ഗ്രസ് പ്രവര്‍ത്തകര് തടഞ്ഞുവെന്ന് ട്വന്‍റ് 20 ആരോപിച്ചു. പ്രതിഷേധക്കാരെ പിരിച്ചുവിടാന് പൊലീസ് ലാത്തിവീശി.\nപഞ്ചായത്ത് ആസൂത്രണ സമിതിയിലും വര്‍ക്കിങ് കമ്മിറ്റികളിലും പ്രതിപക്ഷത്ത് നിന്നുള്ള ആരെയും ഉള്‍പ്പെടുത്തുന്നില്ലെന്ന് ആരോപിച്ചാണ് യുഡിഎഫും എല്‍ഡിഎഫും ഉള്‍പ്പെടെയുള്ള പാര്‍ട്ടികള് പ്രതിഷേധ ധര്‍ണ സംഘടിപ്പിച്ചത്. ആസൂത്രണ സമിതി യോഗം ചേരാനിരിക്കെയായിരുന്നു ധര്‍ണ. സമിതി ഉപാധ്യക്ഷനായ സാബു എം. ജേക്കബ് സ്ഥലത്തെത്തിയെങ്കിലും പ്രതിഷേധം ശക്തമായതോടെ വാഹനത്തില് നിന്ന് പുറത്തിറങ്ങാനായില്ല. തുടര്‍ന്ന് പ്രതിഷേധക്കാരെ തിരിച്ചയക്കാന് പൊലീസ് ശ്രമിച്ചത് സംഘര്‍ഷത്തിലേക്ക് നയിച്ചു. പ്രതിഷേധക്കാരെ പിരിച്ചുവിടാന് പൊലീസ് ലാത്തി. സിപിഎം ലോക്കല് കമ്മിറ്റി സെക്രട്ടറി ഉള്‍പ്പെടെ നിരവധി പേര്‍ക്ക് പരിക്കേറ്റു.\nആസൂത്രണ സമിതിയില് പങ്കെടുക്കാനെത്തിയ തന്നെ പ്രതിഷേധക്കാര് ഒന്നര മണിക്കൂറോളം തടഞ്ഞുവെച്ചുവെന്ന് സാബു ജേക്കബ് ആരോപിച്ചു. പഞ്ചായത്തിലെ വികസന പ്രവര്‍ത്തനങ്ങളെ ഗുണ്ടായിസം കൊണ്ട് തകര്‍ക്കാനാണ് ശ്രമമെന്നും സാബു ജേക്കബ് പറഞ്ഞു.\nമഴുവന്നൂരിലെ 19ല് 14 സീറ്റുകള് നേടിയാണ് ട്വന്‍റി-20 ഇത്തവണ അധികാരത്തിലെത്തിയത്. പ്രതിപക്ഷത്തുള്ള അഞ്ചംഗങ്ങളില് ഒരാള്‍ക്ക് പോലും സ്റ്റാന്‍ഡിങ് കമ്മിറ്റികളില് സ്ഥാനം നല്‍കിയിട്ടില്ല. 305 അംഗ വര്‍ക്കിങ് കമ്മിറ്റിയില് പോലും പ്രദേശവാസികള്‍ക്ക് പ്രാതിനിധ്യമില്ലെന്നും പ്രതിപക്ഷം ആരോപിക്കുന്നു. എന്നാല് ആസൂത്രണ സമിതിയിലെ അംഗങ്ങളുടെ കാര്യത്തില് നിയമപരമായി തെറ്റൊന്നുമില്ലെന്നാണ് ട്വന്‍റി-20യുടെ നിലപാട്.\nTwenty 20sabu jacob\nയോഗ്യരായവരില് 90 ശതമാനം പേര്‍ക്കും ഈ വര്‍ഷത്തോടെ കോവിഡ് വാക്സിന് നല്‍കുമെന്ന് ഖത്തര്\nപാചകവാതകത്തിന് വീണ്ടും വില കൂട്ടി; സിലിണ്ടറിന് 25 രൂപയുടെ വർധന\nകാണാതായ യുഎഇ കോൺസുലേറ്റ് മുൻ ഗൺമാൻ ജയഘോഷ് തിരിച്ചെത്തി\nലവ് ജിഹാദ് പരാമർശം; ഇ ശ്രീധരന് എതിരെ പൊന്നാനി പൊലീസിൽ പരാതി


Emalayalee.com - ഒരു വയനാടന് വീരഗാഥ: ആദ്യത്തെ കുറിച്യ ഐഎഎസ്കാരിക്ക് സ്‌നേഹം കൊണ്ട് വീര്‍പ്പുമുട്ടല് (കുര്യന് പാമ്പാടി)\nവയനാട്ടിലെ പൊഴുതന പഞ്ചായത്തിലെ ഇടിയംവയല് വാര്‍ഡില് അമ്പലക്കൊല്ലി കുറിച്യ കോളനിയില് എത്തിച്ചേരാന് പ്രയാസം. ടാര് റോഡില് നിന്ന് മുക്കാല് കി.മീ. നടന്നെത്തണം. അവിടെ തേക്കാത്ത ഇഷ്ടിചുമരുകള്‍ക്കുള്ളില് സ്വതന്ത്ര ഭാരതത്തിലെ ആദ്യത്തെ കുറിച്യ ഐഎഎഎസ് കാരി ശ്രീധന്യ ശ്വാസം മുട്ടി കഴിയുന്നു. ക്ഷീണം കൂടിയതിനാല് മേപ്പാടിക്കടുത്തുള്ള വിംസ് ആശുപത്രിയില് പ്രവേശിപ്പിച്ച കാര്യം ആരെയും അറിയിച്ചിട്ടില്ല.\nസിവില് സര്‍വിസ് പരീക്ഷയില് റാങ്ക് 410 ആണെങ്കിലും സംവരണം ഉള്ളതുകൊണ്ട് ഐഎഎസ് തന്നെ കിട്ടുമെന്ന് മിക്കവാറും ഉറപ്പായിരിക്കുന്ന ആ 26കാരിക്ക് ആശംസകളും ഉപഹാരങ്ങളും അര്‍പ്പിക്കാന് നാട്ടിലും മറുനാട്ടിലുമുള്ള ആളുകളുടെ നിലക്കാത്ത പ്രവാഹമാണ്. പൊന്നാടകളും സില്‍ക്ക് സാരികളും കട്ടില് മേശ, കസേരകളും. എന്തുചെയ്യണമെന്നറിയാതെ അമ്മ കമലയും അച്ഛന് സുരേഷും കുഴങ്ങുന്നു.\nശ്രീധന്യയെ കാണാന് ഗവര്‍ണര് സദാശിവം കല്‍പറ്റയിലെത്തി. മുഖ്യമന്ത്രിയും മറ്റു പ്രമുഖരും അഭിനന്ദനങ്ങള് അറിയിച്ചു. ട്വിറ്ററില് രാഹുല് ഗാന്ധിയുടെ സന്ദേശം വന്നു. കെപിസിസി പ്രസിഡണ്ട് മുല്ലപള്ളി രാമചന്ദ്രന് വീട്ടിലെത്തി. രാഹുല് മത്സരിക്കുന്ന സന്ദര്‍ഭം ആയതു കൊണ്ട് വീണ്ടും വരുമെന്നറിയിച്ചിട്ടാണ് പോയത്. പഠിക്കുന്ന കാലത്ത് സജീവ കെസ് യു പ്രവര്‍ത്തക ആയിരുന്നു ധന്യ.\nസംവരണം ആദിവാസികള് തങ്ങള്‍ക്കു വീണുകിട്ടിയ ഒരു അവസരമായി കണക്കാക്കണമെന്നാണ് ധന്യയുടെ പക്ഷം. ക്ലാസ് കട്ടുചെയ്യുകയും സമരത്തിനിറങ്ങുകയും ചെയ്യുന്ന ഒരാളായിരുന്നു ഞാന്. കെഎസ് യുവില് സജീവമായിരുന്നു. ജാതിമേധാവിത്തം യാഥാര്‍ധ്യമാണെങ്കിലും അത്തരം അനുഭവങ്ങള് ഉണ്ടായിട്ടില്ല.ചില അധ്യാപകരുടെ അവഗണണ മൂലം പഠനം ഉപേക്ഷിച്ച ആദിവാസികുട്ടികളുണ്ട്. സംവരണം ജാതീയമായി കാണാതെ പുറാംതള്ളപ്പെട്ടവര്‍ക്കുള്ള അവസരസമത്വമായി സമൂഹം കാണണം. ഇത്തരക്കാരെ ബോധവല്‍ക്കരിച്ചാലേ സമൂഹം രക്ഷപ്പെടൂധന്യ പറയുന്നു.\nആരൊക്കെ എന്തെല്ലാം നല്‍കിയാലും സ്വന്തം നാട്ടുകാര് ആദ്യമായി സമ്മാനിച്ച ഒരു ലാപ്‌ടോപ് ധന്യക്ക് ഏറ്റവും വിലപ്പെട്ടതാണ്. . ഡെല്ലിന്റെ ഇന്‌സ്പിറോണ്. വീടിനു സമീപം തരിയോടു നിര്‍മല ഹൈസ്കൂളില് ജുനിയര് ആയി പഠിച്ച ദൃശ്യയും കൂട്ടുകാരും ചേര്‍ന്നാണ് അത് സംഘടിപ്പിച്ചതെന്ന കാര്യം ധന്യക്ക് ഇനിയും അറിഞ്ഞു കൂടാ. ദൃശ്യയുടെ അച്ഛന് സിഎം ശിവരാമനും കെവി ദിവാകരനും വാര്‍ഡ് മെമ്പര് ജെയിംസ് മങ്കുട്ടേലും ചേര്‍ന്ന് കഴിഞ്ഞ വര്‍ഷം അത് സമ്മാനിക്കുമ്പോള് സിവില് സര്‍വിസ് ആദ്യ കടമ്പ കടന്നു നില്‍ക്കുകയായിരുന്നു.\nമഴയത്ത് ചോരുന്ന വീട്ടിലെ പരിമിതമായ സൌകര്യങ്ങളില് ഒതുങ്ങിക്കൂടിയാണ് ധന്യ പഠിച്ചത്. വീടിലെ വയറിംഗ് ശരിയല്ല. ലാപ് ചാര്‍ജു ചെയ്യാന് കോര്ഡ് കുത്തുബോള് ഷോക്കടിച്ച് വലതുകൈ പൊള്ളി. കയ്യില് ബാന്‍ഡേജ് ചുറ്റി നടന്നു. ഗവര്‍ണറെ കാണാന് കല്പറ്റ ഗസ്റ്റ് ഹൌസില് പോയപ്പോള് അത് അഴിച്ചുകളഞ്ഞു. വീടിരിക്കുന്ന പുരയിടത്തിനു പട്ടയം കിട്ടിയിട്ടില്ലെന്നു പരാതിപ്പെട്ടപ്പോള് അതുടനെ ശരിയാക്കികൊടുക്കാന് ഗവര്‍ണര് ജില്ല കലക്ടര് അജിത്കുമാറിനോട് നിര്‍ദേശിച്ചീട്ടുണ്ട്.\nആദിവാസികള് മീന് പിടിക്കാന് ഉപയോഗിക്കുന്ന അമ്പും വില്ലും കൂടയും ഉണ്ടാക്കുകയാണ് അച്ഛന് സുരേഷിന്റെ പണി. അമ്മ തൊഴിലുറപ്പ് പണിക്കു പോയി ഉണ്ടാക്കുന്ന വേതനം അത്രയും കൊണ്ടാണ് മകളുടെ കാര്യങ്ങള് നോക്കിയത്. ചേച്ചി സുഷിതയുടെ കുട്ടിക്ക് ലുക്കീമിയ പ്രശനം ഉണ്ട്. തിരുവനതപുരത്ത് ചികിത്സക്ക് കൊണ്ടുപോയപ്പോള് വീടിനു പട്ടയം ഇല്ലാത്തതിനാല് സര്‍ക്കാരിന്റെ ഒരു ആനുകൂല്യവും കിട്ടിയില്ല. സുഷിതക്ക് ഒറ്റപ്പാലം കോടതിയില് ലാസ്റ്റ് ഗ്രേഡ് ജോലിയുണ്ട്. ഒരേ ഒരു സഹോദരന് ശ്രീരാഗ് മീനങ്ങാടി പോളിടെക്‌നിക്കില് രണ്ടാം വര്‍ഷം.\nബ്ലോക്ക് പഞ്ചായത്തില് നിന്ന് 16 വര്‍ഷം മുമ്പ് അനുവദിച്ച 70,000 രൂപകൊണ്ട് പണിത വീടാണ്. തേച്ചിട്ടില്ല. ജനലുകള്‍ക്കു പാളികള് ഇല്ല. സാരിത്തുണി കൊണ്ട് മറച്ചിരിക്കുന്നു. മൂന്നു മുറികളുംഅടുക്കളയും.. ചോര്‍ന്നൊലിക്കുന്നതിനാല് മുകളില് പ്ലാസ്‌റിക് ഷീറ്റ് വലിച്ചു കെട്ടിയിട്ടുണ്ട്. നല്ല കസേരയില്ല. ടിവി.ഇല്ല. ഭിത്തിയില് ആണിയടിച്ചു പിടിപ്പിച്ച പലകക്കഷണത്തിലാണ് പുസ്തകങ്ങള് സൂക്ഷിച്ചിരുന്നത്. മേല്ക്കൂര ചോരുമ്പോഴും മൂലക്കിരുന്നു പഠിക്കും ചാക്കില് കെട്ടി വച്ചിരുന്ന ധന്യയുടെ പുസ്തകങ്ങളും വസ്ത്രങ്ങളും മഴയില് നനഞ്ഞു നാശമായെന്നു അമ്മ പറയുന്നു.\nതരിയോട് നിരമല ഹൈസ്കൂളിലും ഗവര്‍മെന്റ് ഹയര് സെക്കണ്ടറി സ്കൂളിലുമായിരുന്നു പഠനം. ദേവഗിരി സെന്റ് ജോസഫിസ് കോളജില് നിന്ന് 85 ശതമാനം മാര്‌ക്കോടെ സുവോളജിയില് ബിഎസ്സി. കാലിക്കറ്റ് സര്‍വകലാശാലയില് നിന്ന് എംഎസ്സി നേടിയ ശേഷം പട്ടികവര്‍ഗവിഭാഗത്തിലെ ഒരു പദ്ധതിയുടെ കോഓര്‍നേറ്റര് ആയി വയനാട്ടില് ജോലിയില് കയറി. വനിതാ പോലിസിലെക്കുള്ള പിഎസ് സി ലിസ്റ്റിലും ഇടം നേടി.\nതിരുവനന്തപുരത്തെ പട്ടികജാതി പട്ടിക വര്‍ഗ ഐഎഎസ് പരിശീലന കേന്ദ്രത്തിലാണ് ആദ്യം ചേര്‍ന്നത്. റിസല്‍ട്ട് മോശമായിരുന്നതിനാല് രണ്ടാമത് വീണ്ടും ശ്രമിച്ചു. ഫോര്ച്യുന് എന്ന െ്രെപവറ്റ് സ്ഥാപനത്തിലായിരുന്നു ഭാഗ്യപരീക്ഷണം സര്ക്കാര് പിന്തുണച്ചു. സര്ക്കാര് കേന്ദ്രത്തിലെ പരിശീലനം കാലഹരണപെട്ടതാണെന്നും പട്ടികജാതി പട്ടിക വര്‍ഗ്ഗക്കാരെ എവിടെ വേണമെങ്കിലും പഠിക്കാന്‍അനുവദിക്കണമെന്നുള്ള ഗവ. സെക്രട്ടറി ഡോ. വി. വേണുവിന്റെ ഉറച്ച് നിലപാടാണ് രക്ഷക്കെത്തിയത്. രണ്ടുപരീക്ഷയിലും ഇന്റര്വ്യൂവിലും പാസായി. റാങ്ക് 410. പലരുടെയും സഹായത്തോടെയാണ് ഡല്‍ഹിയില് പോകാനുള്ള പണം സംഘടിപ്പിച്ചത്.,\nമാനന്തവാടി സബ് കലക്ടര് ശ്രീറാം സാംബശിവ റാവുവുമായി മൂന്ന് വര്‍ഷം മുമ്പുണ്ടായ ഒരു കൂടിക്കാഴ്ചയാണ് തനിക്ക് ഐഎഎസ് നേടണമെന്ന ആഗ്രഹം മൂര്‍ച്ചിക്കാന് കാരണമെന്നു ശ്രീധന്യ പറയുന്നു. സബ് കളക്ടരുടെ ഓഫീസില് ആദിവാസികള്‍ക്കു വേണ്ടിയുള്ള ഒരു പദ്ധതിയുടെ അവലോകനയോഗത്തില് മിനിട്‌സ് തയ്യാറാക്കുന്ന ജോലിയായിരുന്നു തനിക്ക്. അന്ന് പദ്ധതിയുടെ കോഓര്‍ഡിനേറ്റര് ധന്യയായിരുന്നൂ. ഐഎഎസ് ഉദ്യോഗസ്ഥന് ലഭിക്കുന്ന സ്വീകരണവും ബഹുമാനവു മെല്ലാം ധന്യയുടെ മനസിനെ ആഴത്തില് സ്പര്‍ശിച്ചു. ജോലി രാജിവച്ചു സിവില് സര്‍വീസ് പരീക്ഷക്ക് പഠിക്കാന് തീരുമാനിച്ചു. മൂന്നു വര്‍ഷം കൊണ്ട് ലക്ഷ്യം കൈവരിക്കുകയും ചെയ്തു. സാംബശിവ റാവു ഇപ്പോള് കോഴിക്കോട് കലക്ടര് ആണ്.\nവയനാട് മുന് കലക്ടര് കേശവേന്ദ്രകുമാറിനെ ശ്രീധന്യ കണ്ടിരിക്കാന് സാധ്യതയില്ല. അന്യനാട്ടുകാരനായ അദ്ദേഹം വയനാടിനെയും അവിടത്തെ അവശത അനുഭവിക്കൂന്ന ആദിവാസി സമൂഹത്തെയും ആത്മാര്‍ത്ഥമായി സ്‌നേഹിച്ച ആളായിരുന്നു. താന് കോളേജില് പഠിച്ചിട്ടില്ലെന്ന് അദ്ദേഹം ഒരിക്കല് തുറന്നു പറഞ്ഞു. കാരണം െ്രെപവറ്റായി പഠിച്ചാണ് ബിരുദം നേടിയത് ഉയരങ്ങളിലേക്ക് എതറ്റവും വരെ പോകാന് ആഗ്രഹവും മനസുറപ്പും ഉണ്ടെങ്കില് കഴിയും എന്നാണ് കേശവേന്ദ്രകുമാര് സൂചിപ്പിച്ചത്. തിരുവനന്തപുരത്ത് ആയുഷ് മിഷന്റെനയും നാഷണല് ഹെല്‍ത്ത് മിഷന്റെയും ഡയറക്ടര് ആണിപ്പോള്.\nകേരളത്തിലെ അഞ്ചു ലക്ഷത്തോളം വരുന്ന 36 ആദിവാസി വിഭാഗങ്ങളില് ഏറ്റവും കൂടുതല് പേര്‍ഒന്നര ലക്ഷംവയനാട്ടിലാണ്. മുക്കാല് ലക്ഷത്തോളമുള്ളപണിയരാണ് കൂടുതല്. ഏറ്റവും പിന്നോക്കം നില്‍ക്കുന്നവരും അവരാണ്. കുറിച്യരും കുറുമരും പഠിച്ചു മിടുക്കരായി സമൂഹത്തിലെ ഉന്നത ശ്രേണികളിലേക്ക് കയറിപ്പോകുന്നു.\nകുറിച്യരില്‍പെട്ട പി.കെ ജയലക്ഷ്മി അങ്ങനെ ചര്രിത്രത്ത്തില് ആദ്യമായി കഴിഞ്ഞ യുഡിഎഫ് സര്‍ക്കാരില് ആദിവാസി വകുപ്പ് മന്ത്രിയായി. രാഹുല് ഗാന്ധിയുടെ ബ്രിഗേഡില് സ്ഥാനം പിടിക്കുകയും ചെയ്തു. മന്ത്രി ആയിരിക്കുമ്പോള് മുപ്പതാം വയസില് നടന്ന അവരുടെ വിവാഹം ഒരു ചരിത്ര സംഭവം ആയിരുന്നു. അച്ഛന് കുഞ്ഞാമന്റെ മരുമകന് അനില് കുമാര് ഭര്‍ത്താവ്. കല്‍പറ്റയില് വീട്. കര്‍ഷകന്,\nമാനന്തവാടിയാണ് ജയലക്ഷ്മിയുടെ ജന്മനാട്. പഠിക്കുന്ന കാലത്ത് അമ്പേയ്ത്തില് യുണിവേഴ്‌സിറ്റി ചാമ്പ്യന് ആയിരുന്നു. കഴിഞ്ഞ തവണ മാനന്തവാടി മണ്ഡലത്തില് വീണ്ടും മത്സരിച്ചെങ്കിലും സോളാര് അഴിമതി ആരോപങ്ങളും മറ്റുമുണ്ടാക്കിയ തരംഗത്തില് പെട്ട് എല്‍ഡിഎഫ് അടിച്ചുകയറിയപ്പോള് വീണുപോയി. രാഹുല് മത്സരിക്കാന് എത്തിയപ്പോള് മാനന്തവാടി മണ്ഡലത്തിലെ പ്രചാരണ ചുമതല ജയലക്ഷ്മിക്കാണ്. രാഹുലിന്റെ പത്രികാ സമര്‍പ്പണവേളയില് തമ്മില് കാണുകയും ചെയ്തു.\nശ്രീധന്യയുടെട്ടെ പൊഴുതന പഞ്ചായത്ത് ഭരിക്കുന്നത് സിപിഎം ആണ്. പൊഴുതന എന്ന് പേരുള്ള പത്താം വാര്ഡിലെ എന്‍സി പ്രസാദ് ആണ് പ്രസിഡന്റ്. ഒരുവാര്‍ഡിന്റെ പേരു തന്നെ കുറിച്യര്‍മല എന്നാണ്. പക്ഷേ അത് എസ്‌സിക്ക് സംവരണം ചെയ്തതാണ്..\nതേയില തോട്ടങ്ങള് നിറഞ്ഞ മലഞ്ചെരിവുകളാണ് പൊഴുതന പഞ്ചായത്തിലെവിടെയും. 1911 ല് ഇംഗ്ലീഷുകാര് ആദ്യമായി തേയിലനട്ട അചൂര് എന്ന തോട്ടം തൊട്ടടുത്താണ്. പത്താം വാര്‍ഡ്. തോട്ടം ഉടമകളായ ഹാരിസണ് മലയാളം അവിടെ ഒരു ടീ മ്യൂസിയം സ്ഥാപിച്ചിട്ടുണ്ട്. മുഴുവന് തടിയില് പണിത ആദ്യ ഫാക്ടറിക്ക് തീപിടിച്ചപ്പോള് ബാക്കി നിന്ന ഭാഗം അതേപടി പുനരുദ്ധരിച്ച് എടുത്തതാണ്. ജയിംസിന്റെ മകന് ക്ലിന്റ് അതിന്റെ മൂന്നാം നിലയില് ഒരു ഡസനിലേറെ തരം ചായകള് നല്‍കുന്ന ഒരു കിയോസ്ക് നടത്തുന്നു. ഒരു കപ്പു ചായക്ക് 25 രൂപ, ഏറ്റവും വിലകൂടിയ വൈറ്റ്ചായ കപ്പിന് 100.\nവിജയവാര്ത്തക അറിഞ്ഞു സഹായ വാഗ്ദാനങ്ങളുമായി നാട്ടില് നിന്നും മറുനാട്ടില്,നിന്നും നിലക്കാത്ത. ഫോണ് വിളികള്.. തൃശൂരിലെ ടോയാംസ് എന്ന പരസ്യ സ്ഥാപനത്തിന്റെ ഉടമ തോമസ് പാവറട്ടിയാണ് ആദ്യ സഹായം എത്തിച്ചത്. അമ്പതിനായിരം രൂപ. തൊഴിലുറപ്പ് പധ്ധ്തി വേതനത്ത്തിനു വേണ്ടി .ലോക്കല് ബാങ്കില് ഒരു അക്കൌന്റ് ഉണ്ട്. ചെക്ക് എവിടെക്കൊടുക്കണമെന്നു പിടിയില്ലഎന്ന് കമല ഈ ലേഖകനോട് പറഞ്ഞു. "സാര് ഇങ്ങോട്ട് വാ. ഇതെല്ലം നേരില് കണ്ടു എഴുതൂ. ലോകം അറിയട്ടെ ഞങ്ങളുടെ തത്രപ്പാട്.''.\nധന്യക്ക് പുതിയൊരു വീട് പണിതു കൊടുക്കുമെന്നു മലങ്കര കത്തോലിക്കാ സഭയുടെ ബത്തേരി രൂപത പ്രഖ്യാപിച്ചു എന്നതാണ് ഏറ്റവും ഒടുവിലത്തെ സന്തോഷം. ബത്തേരി രൂപതയുടെ സാമൂഹ്യസേവന സംഘടന ശ്രേയസ് ആകും വീടുവച്ചു നല്‍കുക. അതിന്റെ ആദ്യഗഡുവായി മൂന്നു ലക്ഷം രൂപ കര്‍ദിനാള് ബസേലിയോസ് ക്‌ളീമിസ് കാതോലിക്കാ ബാവ ധന്യയുടെ പിതാവ് സുരേഷിന് കൈമാറി. രൂപതാധ്യക്ഷന് ജോസഫ് മാര് തോമസ് അധ്യക്ഷത വഹിച്ചു.\nഅമ്പും വില്ലുമെടുത്തു പയറ്റുന്ന കുറിച്യപടയെ ഉപയോഗിച്ചു ബ്രിട്ടിഷുകാരോട് പടപൊരുതി വീരചരമം പ്രാപിച്ച വീരകേരളവര്‍മ പഴശ്ശി രാജയുടെ പേരില് പുല്പള്ളിയിലുള്ള കോളജ് രൂപത വകയാണ്. ശ്രീധന്യ ഉള്‍പ്പെടുന്ന കുറിച്യ സമൂഹത്തോടും ആദിവാസി സമൂഹത്തോടു പൊതുവെയും സഭക്കുള്ള പ്രതിബദ്ധ\nതയുടെ അടയാളമാണ് ഈ സഹായമെന്ന് കര്‍ദിനാള് പറഞ്ഞു. ചീഫ് വികാര് ജനറല് മോണ്' മാത്യു അറമ്പന്‍കുടി, വികാര് ജനറല് തോമസ് കാഞ്ഞിരമുകളില്, കാരിത്താസ് ഇന്ത്യ എക്‌സിക്യൂട്ടിവ് ഡയറക്ടര് ഫാ. പോള് മൂഞ്ഞേലി, ശ്രേയസ് ഡയറക്ടര് അഡ്വ.ഫാ. ബെന്നി ഇടയത്ത് എന്നിവരും പങ്കെടുത്തു.\nവയനാട്ടിലെ സ്വാമിനാഥന് ഫൌണ്ടെഷന് 50,000 രൂപയും അമ്പലക്കൊല്ലി ശിവക്ഷേത്രം 25,000 രൂപയും ധന്യയുടെ കുടുംബത്തിന് നല്‍കി. സംവിധായനും നടനുമായ സന്തോഷ് പണ്ഡിട്ടിന്റെ സഹായമാണ് ഏറ്റവും കൌതുകകരംലോറി നിറയെ കട്ടിലും മേശയും അലമാരയും അടക്കമുള്ള ഫര്‍ണിച്ചര്.\nലാപ് ചാര്‍ജു ചെയ്യുമ്പോള് കൈപൊള്ളി\nപണിതീരാത്ത വീടിനു മുമ്പില് അച്ഛനമ്മമാരോടൊപ്പം\nപുതിയ വീടുവക്കാനുള്ള ആദ്യഗഡു മൂന്ന് ലക്ഷം രൂപ കര്‍ദിനാള് ബസേലിയോസ് ക്‌ളീമിസ് സുരേഷിന് സമ്മാനിക്കുന്നു.\nജന്മനാടിന്റെ ആദ്യസമ്മാനം ലാപ് കൈമാറുന്നത് പിഎം ശിവരാമന്, തൊട്ടടുത്ത് കെ വി ദിവാകരന്, ജെയിംസ് മങ്കുട്ടേല്\nപൊഴുതന ഹാരിസണ് തോട്ടത്തിലെ ടൂറിസ്റ്റ് സവാരി\nഅച്ചൂരിലെ ടീ മ്യുസിയത്തില് :തേയിലയുടെ 111 വര്‍ഷത്തെ ചരിത്രം; വിഷ്ണു, ക്ലിന്റ്, വിപിന്\nശ്രീധന്യ പഠിച്ച തരിയോട് നിര്‍മ്മല ഹൈസ്കൂളിന്റെ ഉപഹാരം: മാനേജര് ഫാ..ജെയിംസ് കുന്നത്തേട്ട് നല്‍കുന്നു.\nതൃശ്ശൂര് ടോയാംസ് പരസ്യ കമ്പനിയുടെ തോമസ് പാവറട്ടി 50,000 രൂപ സമ്മാനിക്കുന്നു.